അഗ്‌നിശിഖം: ഭാഗം 15 | Metro Journal Online\nക്ലാസ്സിൽ ചെന്നപ്പോൾ വല്യ സ്വീകരണം. കുട്ടികൾ മ്മളെ അങ്ങ് ഏറ്റെടുത്തു. വല്യ വല്യ സമ്മാനങ്ങൾ നേടിയില്ലെങ്കിലും പ്രതികാരം നടത്തിയില്ലെങ്കിലും മനസ്സ് നിറഞ്ഞു മുന്നിൽ ഇരിക്കുന്ന കുട്ടികൾ നൽകുന്നൊരു ചിരി ഉണ്ടല്ലോ അത് മതി ഉപ്പിടാത്ത കഞ്ഞി കുടിക്കാൻ. അന്നത്തെ ദിവസം വല്യ കോലാഹലങ്ങൾ ഉണ്ടാക്കാതെ കടന്ന് പോയി. പക്ഷെ കുട്ടികളുടെ ഒക്കെ മുന്നിൽ കിരീടം വെക്കാത്ത രാജാവ് ആയി. ഹോ കാലം പോയൊരു പോക്കേ. രാഗേഷും അവന്റെ കൂട്ടുകാരും ക്ലാസ്സിലൊന്നും കയറാൻ നിന്നില്ല. ശീലമില്ലാത്തതല്ലേ. വല്ല ഗ്യാസ് ട്രബിൾ വന്നലോ ന്ന് കരുതി ആകും.\nചോദിച്ചപ്പോൾ പറഞ്ഞു.. അല്ല ടീച്ചറെ പയ്യെ പയ്യെ ഒക്കെ ശീലമാക്കാം എന്ന് കരുതി. ആക്രാന്തം കാട്ടി ഒരുമിച്ചു പഠിച്ചിട്ട് വല്ല വയറിളക്കം വന്നല്ലോ. എന്നാലും ചെക്കൻ ആള് നന്നായി ട്ടോ. കറുപ്പും വെള്ളയുമൊക്കെ കൊടികൾ കളഞ്ഞിട്ട് ലൈബ്രറി ടെ മുന്നിലെ ആല്മരത്തിനു ചുവട്ടിൽ തപസ്സു ഇരിക്കാൻ തുടങ്ങി. അവിടുന്ന് വരുന്ന പ്രത്യേക കാറ്റേറ്റിട്ടു എങ്ങാനും നന്നാവാൻ തോന്നിയാലോ ന്നു. ഒരേ ഇരുപ്പ് ഇരുന്നിട്ട് ചെക്കൻ വല്ല വാത്മീകവും ആയി മാറല്ലേ എന്ന് എല്ലാ ദൈവങ്ങളോടും മുട്ടിപ്പായി പ്രാർത്ഥിച്ചു. അങ്ങനെ തപസ്സിരുന്നല്ലേ മ്മടെ വാത്മീകി ഉണ്ടായതും രാമായണം രചിച്ചതും.\nഇവനും വല്ല രാഗേഷ് ചരിതം രചിച്ചാൽ ഞങ്ങളൊക്കെ തന്നെ പഠിപ്പിക്കേണ്ടി വരില്ലേ. അന്നത്തെ യുദ്ധത്തിന് അന്ധ്യം കുറിച്ച് വെള്ള കൊടി നാട്ടി ഞങ്ങൾ പുഷപക തേരിൽ അമർന്നു. തേരാളി വണ്ടി എടുക്കു. ഡ്രൈവർ എന്ന് വിളിച്ചാലല്ലേ പ്രോബ്ലം ഉള്ളൂ. ഇനിയെന്താ ചെയ്യാ.. പാത്തു എന്നെ നോക്കി കോക്രി കാട്ടി. അവള് എനിക്ക് അറിയാത്ത ഭാഷയിൽ ന്നെ തെറി വിളിച്ചു. ബെഷമായി. ബാഗ് തുറന്നു കുപ്പിയിൽ ഉണ്ടായിരുന്ന വെള്ളം വായയിലേക്ക് കമിഴ്ത്തി. അതന്നെ. വീട്ടിൽ എത്തി. മേലൊക്കെ നന്നായി വെള്ളമൊഴിച്ചു ശുദ്ധി വരുത്തി. എത്ര മാത്രം അഭിനന്ദനങ്ങൾ വന്നു മൂടിയതാ. നേരെ കുളിച്ചില്ലെങ്കി അതൊക്ക ശരീരത്തിൽ തങ്ങി നിന്ന് ചൊറിച്ചിൽ ഉണ്ടാക്കിയാലോ.\nമാന്തി തരാനൊന്നും ആരുമില്ലന്നെ. പാവം സിംഗിൾ പസങ്ക ടെ സങ്കടം ആരറിയാൻ. താഴത്തേക്ക് നൂഴ്ന്നു ഇറങ്ങി. ഹേ മ്മടെ അപ്പൂപ്പൻ താടി മിസ്സിംഗ്. എങ്ങോട്ട് പോയി. ഇനിയിപ്പോ ടീച്ചറമ്മയെ ഉപേക്ഷിച്ചു അടുത്ത വീട്ടിലെ “വേലക്കാരിടെ കൂടെ ഒളിച്ചോടിയോ. വേലക്കാരി ആയിരുന്താലും നീ യേൻ മോഹവല്ലി ” പാടി നടക്കുന്നത് കാണേണ്ടി വരുമോ. ഉള്ളിലേക്ക് ചെല്ലും തോറും ആകെ ഒരു നിശബ്ദത. ഇവരൊക്കെ എവിടെ പോയി. അന്വേഷിക്കാം എന്ന് കരുതിയപ്പോ വയറിലെ റേഡിയോ സ്റ്റേഷൻ on ആയി. ഇനിയിപ്പോ പാട്ട് തുടങ്ങുന്നതിനു മുന്നേ ഇച്ചിരി ചായ കൊടുത്തേക്കാം എന്നോർത്തു അടുക്കളയിലേക്ക് നടന്നു. വലത് കാൽ എടുത്തു വെക്കാൻ ഓർത്തെ ഉള്ളൂ..\nഅതാ അടുക്കളയിൽ ഭീകരാക്രമണം. ഷർട്ട് ഒന്നും ഇടാതെ ചാവേർ എന്ന് തോന്നിപ്പിക്കുന്ന ഒരു മസിലളിയൻ എന്തിക്കെയോ ഉണ്ടാക്കുന്നു… അയ്യോ.. ആരെങ്കിലും വരണേ. അടുക്കളയിൽ ആരോ അതിക്രമിച്ചു കയറിയിരിക്കുന്നെ.. ഉറക്കെ നിലവിളിച്ചു. വേഗം വാതിലിനു പിറകിൽ വെച്ചിരിക്കുന്ന ചൂൽ കയ്യിലാക്കി. സ്ലാബിന് മുകളിൽ ഇരുന്ന കത്തിയും. ചൂൽ കെട്ടു കൊണ്ടു നടു മുതുകിന് ഒന്ന് പണിതു. ധൈര്യമുണ്ടെങ്കിൽ നേർക്ക് നേർ വാടാ. അല്ലാതെ ചായയിൽ വിഷം കലക്കി കൊല്ലാൻ ആർക്കും സാധിക്കും.\nഎന്റെ ഉള്ളിലെ പെൺ സിംഹം സട കുടഞ്ഞെഴുനേറ്റു. അയ്യോ. എടൊ. ഇതു ഞാനാ. നവി.. ദയവു ചെയ്തു ഇനിയെന്നെ തല്ലല്ലേ. നല്ല വേദന ഉണ്ട്. അയ്യേ. ഈ കാണുന്ന മസ്സിൽ ഒക്കെ വെറുതെ ആണല്ലേ. ഇതു വെറും പാൽക്കുപ്പി. ചൂല് കൊണ്ടുള്ള ഒരു അടി കൂടി താങ്ങാൻ വയ്യാത്രെ മ്ലേച്ഛം. അപ്പൊ ഇതാണ് ടീച്ചറമ്മ പറഞ്ഞ ആ അവതാരം ലെ. നവി മോൻ. എന്തൊക്കെ പ്രതീക്ഷകൾ ആയിരുന്നു. ഒരു നിമിഷം കൊണ്ടു ഒക്കെ കാക്ക കൊണ്ടോയി. ഞാനായിട്ട് കുറച്ചില്ല പല്ലൊക്കെ നല്ലോണം കാണിച്ചു ഒരു ചിരിയങ്ങു കാച്ചി. മൂപ്പര് തിരിച്ചും. മേമ പറഞ്ഞിരുന്നു. എമിയെ കുറിച്ച്. ഇയാൾ വന്നിട്ടേ ചായ ഉണ്ടാക്കു ന്നും പറഞ്ഞു. എനിക്ക് ഗ്രീൻ ടീ തന്നെ വേണം. തന്നെ ബുദ്ധിമുട്ടിക്കണ്ട എന്ന് കരുതി.\nആഹാ. അപ്പൊ തൂങ്ങി മരിച്ച ചായ കുടിക്കുന്ന ആളാണ് ലെ. എനിക്കത് ഇഷ്ടമേ അല്ല . തൂങ്ങി മരിച്ച ചായയോ. അതെന്താ. അയ്യോ ആ മനുഷ്യന്റെ കണ്ണുകൾ ഒക്കെ പുറത്തേക്ക് ഓടി വന്നു നോക്കി. അതായത് ഈ ചായ പൊടി ഒരു പാക്കറ്റിൽ ഇട്ട് അതിന് ഒരു നൂലും കെട്ടി ഇങ്ങനെ കെട്ടി തൂക്കി ഇടുന്ന ചായ. അതല്ലേ ഈ ഗ്രീൻ ടീ. എന്റെ അറിവ് പങ്കു വെച്ചു. പാവം തൂങ്ങി മരിച്ച ചായ കൂടി അറിയില്ല ത്രെ. ബാംഗ്ലൂർ ഒക്കെ പഠിച്ചതാണെന്ന് പറഞ്ഞിട്ട് എന്താ കാര്യം. ഇത്ര സിംപിൾ ആയ കാര്യം കൂടി ഞാൻ പറഞ്ഞു കൊടുക്കണം എന്ന് പറഞ്ഞാൽ കഷ്ടമാണ്. ഓഹോ. അപ്പൊ ഇവിടൊക്കെ ഗ്രീൻ ടീ ക്കു അങ്ങിനെയാ പറയുന്നേ അല്ലെ. മ്മ. എവിടെയും പോയി ഗ്രീൻ ടീ എന്ന് ചോദിക്കല്ലേ.\nതൂങ്ങി മരിച്ച ചായ ചോദിച്ചാൽ അവർ എടുത്തു തരും ട്ടോ. അയ്യേ..ഇതു ശരിക്കും പാൽക്കുപ്പി തന്നെ മനസ്സിൽ ഓർത്തു. എന്ത് പറഞ്ഞാലും വിശ്വസിച്ചോളും.. ഒരാൾക്ക് ശരിയായ അറിവ് പകർന്നപ്പോ എന്തൊരു ആത്മ സുഖം. നീട്ടി വലിച്ചു ഒരു ശ്വാസം എടുത്തു. അല്ല ചേട്ടാ. ചേട്ടന് ചായയിൽ ആത്മഹത്യ ചെയുന്ന ബിസ്‌ക്കറ് വേണ്ടേ. അതെന്താ സാധനം. ഗ്രീൻ ടീ കയ്യിൽ പിടിച്ചു മൂപ്പര് തിരിഞ്ഞു നിന്നു. അതൊരു വല്യ കഥയാണ് ചേട്ടാ. പണ്ട് ചായയും ബിസ്‌ക്കറ്റും തമ്മിൽ കൊണ്ടു പിടിച്ച പ്രണയം ആയിരുന്നു. ഈ ബ്രിട്ടീഷ് കാരൊക്കെ ഉള്ള സമയത്തെ. ഒരു ദിവസം ഒരു വൈസ്രോയി ചായ കുടിക്കാൻ നോക്കിയപ്പോ ബിസ്‌ക്കറ് തീർന്ന് പോയി.\nആ സങ്കടത്തിൽ ചായ ആത്മഹത്യ ചെയ്തു. ഭർത്താവ് ബിസ്‌ക്കറ് ഇല്ലാതെ ചായ കുടിക്കില്ലലോ എന്നോർത്തു പാവം ഭാര്യ അടുത്ത വീട്ടിൽ നിന്ന് കടം വാങ്ങി കൊണ്ടു വന്നപ്പോഴേക്കും ചായ തൂങ്ങി മരിച്ചല്ലോ. അപ്പൊ ബിസ്ക്കറ്റ് ചായയിൽ മുങ്ങി മരിച്ചു. എപ്പോഴും അവരെ ഒരുമിച്ചു കഴിച്ചില്ലെങ്കിൽ രാത്രി അവരുടെ പ്രേതം തേടി വരും എന്നാണ് വിശ്വാസം. മുഖത്തു സങ്കടം ഒക്കെ വരുത്തി പറഞ്ഞു തീർത്തു. അയ്യോ. ഇത്രക്കൊക്കെ ഉണ്ടായിരുന്നോ. എന്നാൽ എനിക്ക് രണ്ടു ബിസ്കറ് തരു ട്ടോ. പാൽക്കുപ്പി വിനയാന്വിതനായി പറഞ്ഞു. മൂപ്പരെ വല്യ ഒരു ദുരന്തത്തിൽ നിന്ന് രക്ഷിച്ചത് പോലെ ഞാനും നന്നായി ഒന്ന് പുഞ്ചിരിച്ചു കൊടുത്തു.\nഒരാളെ പറ്റിച്ചപ്പോൾ എന്തൊരു ഹർഷം. പിന്നെ അമ്മമാരൊക്ക അടുക്കളയിൽ കൂടി. വൈകുന്നേരത്തേക്ക് ഉള്ള ചപ്പാത്തിയും ഉള്ളി കറിയും ഉണ്ടാക്കി വെച്ചു. പതുക്കെ വൈകുന്നേരത്തെ കലാപരിപാടിയിലേക്ക് തിരിഞ്ഞു. തക്കുടുപ്പ വരുമ്പോ ഒരു പെട്ടി ഷീറ്റ് കൊണ്ടു വന്നിരുന്നു. പിന്നെ മേലും കീഴും നോക്കിയില്ല. ഷീറ്റ് വീശി. ഇന്ന് rummy കളിച്ചു മരിക്കും നമ്മൾ. ഇടക്ക് മേമ്പൊടി പോലെ on the സ്പോട് വായയിൽ വന്ന പാട്ടുകൾ പാടി. കുറച്ചു കഴിഞ്ഞപ്പോ വാതിൽക്കൽ ഒരു തല പുറത്തേക്ക് നീണ്ടു വരുന്നു… മ്മടെ പാൽക്കുപ്പി നവി മോൻ. ഈ കാടി വെള്ളം കൊണ്ടു പശുക്കളുടെ അടുത്തു ചെന്നാൽ അവറ്റകൾ വരില്ലേ അത് പോലെ.\nആഹാ നവി ഉണ്ടായിരുന്നോ ഉള്ളിൽ. ഇന്നെന്താ മീറ്റിംഗ് ഒന്നും ഇല്ലേ. തക്കുടുപ്പ ആക്കി ചോദിച്ചതാ ട്ടോ. ഇല്ല അങ്കിൾ. ഞാൻ ഉള്ളിലിരുന്ന് ബോറടിച്ചപ്പോ… പുറത്ത് പാട്ടൊക്കെ കേട്ടപ്പോ ഒന്ന് എത്തി നോക്കിയതാ. ഈ പാൽക്കുപ്പി എന്താ പെണ്ണ് കാണാൻ വന്നപ്പോൾ ചോദ്യം ചോദിക്കുമ്പോ പറയുന്നത് പോലെ . മുക്കി മൂളി ഉത്തരം പറയുന്നേ. ചേ. ആണായാൽ ഇങ്ങനെ ചോദ്യ ചിഹ്നം പോലെ നിക്കാമോ. നല്ല തെങ്ങിൻ തടി പോലെ നീണ്ടു നിവർന്നു നിൽക്കണ്ടേ. ആത്മ ആണ് ട്ടോ. അല്ലെങ്കിൽ മൂപ്പര് ന്നെ നോക്കി ദഹിപ്പിച്ചാലോ. എന്തായാലും മൂപ്പരും എല്ലാരുടെയും കൂടെ ഇരുന്നു കളിയൊക്കെ ആസ്വദിക്കാൻ തുടങ്ങി.\nഔട്ട് ഹൗസ്ന്റെ മുന്നിൽ ഒരു നിഴല് നീങ്ങിയോ. ഒന്ന് കൂടി സൂക്ഷിച്ചു നോക്കി. ഈശ്വരാ ഞാൻ പാൽകുപ്പിയെ കളിയാക്കാൻ പറഞ്ഞത് കാര്യമായോ. ചായടെ കൂടെ ബിസ്ക്കറ്റ് കഴിക്കാഞ്ഞിട്ടു പ്രേതമായി തിരഞ്ഞു വന്നതാകുമോ. ഓടി പോയി ഒരു ബിസ്‌ക്കറ് കഴിച്ചാലോ. അല്ലേൽ വേണ്ട. ഞാൻ പേടിത്തൂറി ആണെന്ന് ഇവരൊക്കെ തെറ്റിദ്ധരിക്കും. മിണ്ടാത്തെ ഇരിക്കാം. മനസ്സിൽ പതുക്കെ ഈശോയെ കൂട്ട് വിളിച്ചു. ഈശോയെ ആശ്വാസം നീയല്ലോ. ഒരു കൂടു മെഴുകുതിരി തരാം ട്ടോ. ആ ബിസ്‌ക്കറ് പ്രേതത്തെ ഓടിച്ചു വിടണേ. ഔട്ട് ഹൌസിൽ അയാൻ വന്നിട്ടുണ്ട് ലെ. തക്കുടുപ്പ ആണ്. ഉവ്വ്. ഇന്ന് വൈകുന്നേരം വന്നു.\nഎന്തോ തിരക്കുണ്ടെന്ന് തോന്നുന്നു ഭക്ഷണം കൂടി വേണ്ടാ ന്ന് പറഞ്ഞു. ഓഹോ. അപ്പൊ ഞാൻ നേരത്തെ കണ്ട നിഴൽ അയാൻ ന്റെ ആണല്ലേ. ചേ പ്രേതം ചമ്മി പോയി. അപ്പോഴേ ആ ഒരു കൂടു മെഴുകു തിരി പിൻവലിച്ചു ട്ടോ. മുകളിലേക്ക് നോക്കി വീണ്ടും പറഞ്ഞു. നേരെ മുന്നിലേക്ക് നോക്കിയപ്പോ അതോ ലവൻ. മ്മടെ പാൽക്കുപ്പി കണ്ണടക്കാൻ കൂടി മറന്ന് എന്നെ നോക്കിയിരിക്കുന്നു. ഈശ്വരാ ഈ കോഴി കുഞ്ഞിനാണോ ഞാൻ ഗോതമ്പു മണികൾ വാരി എറിഞ്ഞത്. ഞാൻ നോക്കിയിട്ടും മൂപ്പര് കണ്ണെടുക്കുന്നില്ലന്നെ. ഹോ. ഈ സൗന്ദര്യം ഒരു ശാപമാണല്ലേ.\nഇനിയിപ്പോ ഞാൻ എന്ത് ചെയ്യും എന്നെയിങ്ങനെ നോക്കാതിരിക്കുമോ. എനിക്ക് നാൻ വരുന്നു. ആത്മാവ് ഉറക്കെ കരഞ്ഞു. കഷ്ടപ്പെട്ട് ഉച്ചത്തിൽ ഒന്ന് ചുമച്ചു… ഇതിനിടക്ക് പാത്തു ഇന്നത്തെ സംഭവങ്ങൾ വിസ്തരിക്കുന്നുണ്ട്. അമ്മമാരൊക്കെ മൂക്കത്തു വിരൽ വെച്ചു കേട്ടിരുന്നു. അപ്പൂപ്പന്താടിയും തക്കുടുപ്പായും ഇതല്ല ഇതിനപ്പുറവും ചാടി കിടന്നവനാണ് ഈ k k എമി എന്നൊരു ഭാവത്തിൽ ഇരുന്നു. ഈ പറയുന്നതൊന്നും എന്നെ അല്ല എന്നൊരു നിഷ്കു റിയാക്ഷന് കൊടുത്തു കളിയിൽ കോൺസെൻട്രേഷൻ കൊടുത്തു. നമ്മൾ ഒരു പണി ചെയ്യുമ്പോ അതിൽ മാത്രം ശ്രദ്ധിക്കണം ലെ.\nപാത്തു ഒക്കെ പറഞ്ഞു നിർത്തിയപ്പോ ഉണ്ട് മ്മടെ പാൽക്കുപ്പി ഇരുന്നു ചിരിക്കുന്നു. പാവം ട്യൂബ് ലൈറ്റിലേക്ക് ഇപ്പോഴാ കറൻറ് എത്തിയത് ന്നെ. ചിരി നിർത്തുന്നില്ല ന്ന് കണ്ടപ്പോൾ എല്ലാരേയും കൂട്ടി കഴിക്കാൻ നടന്നു. ചപ്പാത്തിയും കൂട്ടാനും വിളമ്പി കൊടുത്തപ്പോ പാൽക്കുപ്പി എന്നെ ഒരു നോട്ടം. ഇതു എങ്ങിനെയാ കഴിക്കേണ്ടത് എമി. നശിപ്പിച്ചു. ഈ പാൽക്കുപ്പി ഞാൻ കഷ്ടപ്പെട്ട് ഉരുട്ടി ഉണ്ടാക്കി വെച്ചിരുന്ന മാനം ഒക്കെ വെള്ളത്തിൽ കലക്കും ന്നാ തോന്നുന്നേ. ഈശ്വരാ ചായയുടെയും ബിസ്‌ക്കറ് ന്റെയും കഥ ആരും അറിയല്ലേ.\nവീണ്ടും മെഴുകു തിരി ഓഫർ ചെയ്തു. പക്ഷെ മ്മടെ വാക്കിനു വിലയില്ലാത്തതു കൊണ്ടാണെന്ന് തോന്നുന്നു മൂപ്പര് കയ്യൊഴിഞ്ഞു. പാൽക്കുപ്പി വള്ളി പുള്ളി തെറ്റാതെ തൂങ്ങി മരിച്ച ചായയുടെയും ആത്മഹത്യ ചെയ്ത ബിസ്‌ക്കറ് ന്റെയും കഥ പാട്ടാക്കി. മ്മള് പിന്നെ ഇതൊന്നും ചെയ്ത എമി ഞാനേ അല്ല എന്നൊരു ഭാവത്തോടെ ഭക്ഷണത്തിലേക്ക് കൂടുതൽ ശ്രദ്ധ ചെലുത്തി. അല്ല പിന്നെ വിശന്നാൽ ഞാൻ ഞാനല്ലതാകും…. അപ്പൊ നാളെ കാണാമെ……\n← നിനക്കായ് : ഭാഗം 4\nസഹയാത്രികയ്ക്ക് സ്‌നേഹ പൂർവം: ഭാഗം 11 →


ഹജ്ജ് വൈകിക്കാമോ? – Islam Padasala\nചോദ്യം: ശാരീരികവും സാമ്പത്തികവുമായ സുസ്ഥിതിയുണ്ടായിട്ടും നിര്‍ബന്ധ ഹജ്ജുകര്‍മം അനുഷ്ഠിക്കാതിരുന്നവരുടെ വിധി എന്താണ്?\nമറുപടി: ഹജ്ജ് ഉടന് നിര്‍വഹിക്കേണ്ടതാണോ, വൈകിയും മതിയാകുമോ എന്നതു സംബന്ധിച്ച് പണ്ഡിതന്‍മാര്‍ക്കിടയില് അഭിപ്രായാന്തരമുണ്ട്. ഉടന്‍വേണമെന്ന് പറയുന്നവര്, ‘നിങ്ങള് വേഗത്തില് ഹജ്ജ് ചെയ്യുക, വന്നുപെടാവുന്ന തടസ്സങ്ങളെക്കുറിച്ച് നിങ്ങള്‍ക്കൊന്നുമറിയില്ല. ആരോഗ്യവാന് രോഗിയാവും വാഹനം വഴിതെറ്റും’ എന്നീ നബി വചനങ്ങളെയാണ് ആധാരാമാക്കുന്നത്. അതായത്, സാഹചര്യങ്ങള് മാറും. ആരോഗ്യവാന് രോഗിയാവും യുവാവ് വൃദ്ധനാവും ജീവിച്ചിരുന്നയാള് മരിക്കും, ആകസ്മിക മരണമുണ്ടാകും.. സൗകര്യങ്ങള് ഒത്തുവരികയും തടസ്സങ്ങളില്ലാതിരിക്കുകയും ചെയ്യുമ്പോള് എത്രയും വേഗം ബാധ്യതി നിറവേറ്റുന്നതാണ് എന്തുകൊണ്ടും ഉചിതം.\nരണ്ടാമത്തെ അഭിപ്രായം ഇങ്ങനെ: പ്രസ്തുത ഹദീസുകള് വേഗത്തില് ചെയ്യുന്നത് അഭികാമ്യമാണെന്നേ സൂചിപ്പിക്കുന്നുള്ളൂ. നിങ്ങള് സല്‍കാര്യങ്ങളിലേക്ക് മുന്‍കടക്കുക (അല്‍ബഖറ: 148)നിങ്ങളുടെ രക്ഷിതാവില് നിന്നുള്ള പാപമോചനത്തിലേക്ക് നിങ്ങള് വേഗത്തില് മുന്നേറുക. (ആലുഇംറാന് : 133) മുതലായ സൂക്തങ്ങളുടെ വിവക്ഷയും ഇതുതന്നെ. നിര്‍ബന്ധമായും ഉടന് ചെയ്തിരിക്കണമെന്ന് ഇതില് വ്യവസ്ഥ ചെയ്തിട്ടില്ല. ഹിജ്‌റ പത്താംവര്‍ഷം ആയുസ്സറുതിയില് മാത്രമാണ് നബി ഹജ്ജുചെയ്തത്. അബൂബക്കറിന്റെ കൂടെ നബി ഹജ്ജുചെയ്തിട്ടില്ല.\nഹജ്ജ്, ഹിജ്‌റ: ആറാം വര്‍ഷം നിര്‍ബന്ധമാക്കപ്പെട്ടിരുന്നുവെങ്കിലും മക്കയിലേക്ക് പോകാന് കഴിഞ്ഞിരുന്നില്ല. ആയതിനാല് വൈകിയെങ്കിലും ഹജ്ജ് നിര്‍ബന്ധമാണെന്ന് ഒരു വിഭാഗം പണ്ഡിതന്‍മാര് അഭിപ്രായപ്പെടുന്നു. അവസരമുണ്ടെങ്കിലും ഉദാസീനത കാണിച്ച് വീഴ്ചവരുത്തിയാല് അയാള് ഉത്തരവാദിയായിരിക്കും. (സമ്പന്നനായ ആള് ദരിദ്രനാവുക, ആരോഗ്യവാന് രോഗിയാവുക മുതലായവ ഉദാഹരണം.) ഇത്തരം സാഹചര്യത്തില് അയാള് കുറ്റവാളിയായിരിക്കും. ഇമാംഗസ്സാലി തന്റെ ‘ഇഹ്‌യാ ഉലൂമുദ്ദീനി’ല് ഹജ്ജിനെ കാര്യങ്ങളുടെ പൂര്‍ണതയും ആയുസ്സറുതിയുമാണെന്നാണ് വിശേഷിപ്പിച്ചിരിക്കുന്നത്. പണ്ടുകാലത്തൊക്കെ ആയുസ്സറുതിയിലായിരുന്നു ഹജ്ജ് ചെയ്തിരുന്നത്. ആധുനിക ഇസ്‌ലാമിക നവജാഗരണ കാലത്ത് ഹജ്ജ് ഉംറകളില് യുവാക്കളാണ് കൂടതലും. ഇസ്‌ലാമിക സമൂഹത്തെ സംബന്ധിച്ചിടത്തോളം ഇത് നല്ല ലക്ഷണമാണ്. അവസരങ്ങള് ഒത്തുവന്നാല് എത്രയും വേഗം ഹജ്ജുചെയ്യണമെന്നാണ് എന്റെ അഭിപ്രായം. ആരോഗ്യവും ജീവിതം ഉറപ്പുവെരുത്താന് നമുക്കാവില്ല. വന്നുഭവിക്കാവുന്ന തടസ്സങ്ങള് നമുക്ക് മാറ്റാനാവില്ല. സല്‍കാര്യങ്ങളിലേക്ക് എത്രയും വേഗം മുന്നേറുന്നതാണ് എന്തുകൊണ്ടും അഭികാമ്യം.


ഇലക്ടറല് ബോണ്ടുകളില് രഹസ്യ നമ്പറുകളുണ്ടെന്ന് സമ്മതിച്ച് കേന്ദ്ര സര്‍ക്കാര്\nFirst Published 17, Apr 2018, 5:55 PM IST\nപണം കൊടുക്കുന്നയാള്‍ക്കോ പാര്‍ട്ടികള്‍ക്കോ നഗ്ന നേത്രങ്ങള് കൊണ്ട് കാണാന് സാധിക്കാത്ത തരത്തിലുള്ള സീരിയല് നമ്പരുകളാണ് ബോണ്ടിലുള്ളതെന്നാണ് സര്‍ക്കാര് വിശദീകരണം\nരാഷ്‌ട്രീയ പാര്‍ട്ടികള്‍ക്ക് ആളറിയാതെ സംഭാവനകള് നല്‍കാനായി കേന്ദ്ര സര്‍ക്കാര് പുറത്തിറക്കിയ ഇലക്ടറല് ബോണ്ടുകളില് സീരീയല് നമ്പറുകളുണ്ടെന്ന് സര്‍ക്കാര് സമ്മതിച്ചു. വ്യാജ ബോണ്ടുകള് നിര്‍മിക്കാനാകാത്ത വിധത്തില് സുരക്ഷാ ക്രമീകരണങ്ങള് ഉള്‍പ്പെടുത്തിയിട്ടുണ്ടെന്നും ഇതിന്റെ ഭാഗമായാണ് രഹസ്യ നമ്പറുകള് നല്‍കുന്നതെന്നുമാണ് ഔദ്ദ്യോഗിക വിശദീകരണം. ഇലക്ടറല് ബോണ്ടുകളിലെ രഹസ്യ സംവിധാനങ്ങള് ഉപയോഗിച്ച് സര്‍ക്കാറിന് വ്യക്തികളെ ട്രാക്ക് ചെയ്യാന് കഴിയുമെന്ന ആരോപണം കഴിഞ്ഞ ദിവസം ഒരു വെബ്‍സൈറ്റാണ് പുറത്തുവിട്ടത്.\nപണം വാങ്ങുന്ന രാഷ്‌ട്രീയ പാര്‍ട്ടിക്ക് അത് ആര് നല്‍കിയതാണെന്ന് അറിയാതിരിക്കാനുള്ള സംവിധാനമായാണ് ഇലക്ടറല് ബോണ്ടുകള് അവതരിപ്പിച്ചത്. ഏതൊക്കെ രാഷ്‌ട്രീയ പാര്‍ട്ടികള്‍ക്ക് പണം നല്‍കുന്നുവെന്ന് മറ്റ് വ്യക്തികള്‍ക്കോ സര്‍ക്കാറിനോ പോവും തിരിച്ചറിയാന് കഴിയില്ലെന്നതാണ് ഇതിന്റെ സവിശേഷതയായി പറ‍ഞ്ഞിരുന്നത്. എന്നാല് ബോണ്ടുകളെ സര്‍ക്കാര് രഹസ്യമായി നിരീക്ഷിക്കുമെന്ന വിവരമായിരുന്നു കഴിഞ്ഞ ദിവസം പുറത്തുവന്നത്. ഇത് നിഷേധിച്ച കേന്ദ്ര സര്‍ക്കാര് അതേസമയം, ബോണ്ടുകളില് സീരീയല് നമ്പറുകളുണ്ടെന്ന് സമ്മതിച്ചു.\nപണം കൊടുക്കുന്നയാള്‍ക്കോ പാര്‍ട്ടികള്‍ക്കോ നഗ്ന നേത്രങ്ങള് കൊണ്ട് കാണാന് സാധിക്കാത്ത തരത്തിലുള്ള സീരിയല് നമ്പരുകളാണ് ബോണ്ടിലുള്ളതെന്നാണ് സര്‍ക്കാര് വിശദീകരണം. ബോണ്ടുകള് വാങ്ങുന്നവരുമായോ, നിക്ഷേപിക്കുന്ന രാഷ്‌ട്രീയ കക്ഷിയുമായോ ബന്ധപ്പെട്ട ഒരു രേഖകളിലും സ്റ്റേറ്റ് ബാങ്ക് ഓഫ് ഇന്ത്യ ഈ നമ്പരുകള് രേഖപ്പെടുത്തുകയില്ല. അതിനാല് ബോണ്ടിലെ സീരിയല് നമ്പരിലൂടെ സംഭാവനയെക്കുറിച്ചോ, സംഭാവന നല്‍കുന്നവരെക്കുറിച്ചോ ഉള്ള വിവരങ്ങള് ട്രാക്ക് ചെയ്യാന് സാധിക്കില്ല. ഗവണ്‍മെന്റുമായോ, ഉപഭോക്താക്കളുമായോ സ്റ്റേറ്റ് ബാങ്ക് ഓഫ് ഇന്ത്യ ഈ സീരിയല് നമ്പരുകള് പങ്കു വയ്‌ക്കില്ലെന്നും സര്‍ക്കാര് വിശദീകരിക്കുന്നു. ഇതോടെ പണം നല്‍കുന്നത് ആര്‍ക്കെന്ന് വേണമെങ്കില് എസ്.ബി.ഐക്ക് കണ്ടെത്താം എന്നും വ്യക്തമാവുകയാണ്.\n2018 ജനുവരി രണ്ടിനാണ് ഇലക്ടറല് ബോണ്ടുകള് പുറത്തിറക്കുന്നതിനുള്ള ബന്ധപ്പെട്ട വിജ്ഞാപനം സര്‍ക്കാര് പുറപ്പെടുവിച്ചത്. ഉപഭോക്താവിനെക്കുറിച്ചുള്ള വിവരങ്ങള് (കെ.വൈ.സി) പൂര്‍ണ്ണമായും നല്‍കി, ബാങ്ക് അക്കൗണ്ടിലൂടെ പണം നല്‍കിയാല് മാത്രമാണ് ഉപഭോക്താക്കള്‍ക്ക് തെരഞ്ഞെടുപ്പ് ബോണ്ടുകള് വാങ്ങാന് സാധിക്കുന്നത്. പ്രോമിസറി നോട്ടിനു സമാനമായ വിധത്തിലാണ് ബോണ്ടുകള് പ്രവര്‍ത്തിക്കുന്നത്.


Malayalam news || വിദേശകാര്യമന്ത്രി ഞങ്ങളെ പറഞ്ഞു കബളിപ്പിച്ചു...\nവിദേശകാര്യമന്ത്രി ഞങ്ങളെ പറഞ്ഞു കബളിപ്പിച്ചു...\nമൂന്നുവര്‍ഷം മുമ്പ് ഇറാക്കിലെ മൊസൂളില്‍നിന്നു ഐഎസ് ഭീകരര് തട്ടിക്കൊണ്ടുപോയ ഞങ്ങളുടെ കുടുംബാംഗങ്ങള് ജീവിച്ചിരിക്കുന്നുണ്ടെന്നാണ് വിദേശകാര്യമന്ത്രി സുഷമ സ്വരാജ് പറഞ്ഞിരുന്നത്. ശരിക്കും സുഷമ സ്വരാജ് ഞങ്ങളെ പറഞ്ഞു കബളിപ്പിക്കുകയായിരുന്നു- ഐഎസ് ഭീകരര് കൊലപ്പെടുത്തിയ 39 പേരുടെയും ബന്ധുക്കള് കുറ്റപ്പെടുത്തി. ഇപ്പോള് ഞങ്ങള് തികച്ചും അനാഥരായിരിക്കുന്നു. മിക്കവരും പണം കടംവാങ്ങി ഇറാക്കില് ജോലി തേടിപ്പോയവരാണ്. കുടുംബത്തിന്റെ ഏക ആശ്രയവും വരുമാന സ്രോതസും അവരായിരുന്നു. മരണവിവരം സര്‍ക്കാരില്‍നിന്നു ആരും അറിയിച്ചില്ല. മന്ത്രിക്കു പാര്‍ലമെന്റില് ഇക്കാര്യം ആദ്യം അറിയിക്കണമെന്നേ ഉണ്ടായിരുന്നുള്ളൂ-ബന്ധുക്കള് കുറ്റപ്പെടുത്തുന്നു. ഞങ്ങളില് പലരില്‍നിന്നും രണ്ടുതവണ ഡിഎന്‍എ സാംപിള് എടുത്തിരുന്നു. അപ്പോഴൊക്കെ ഞങ്ങളോട് പറഞ്ഞിരുന്നത് ഈ 39 പേരും ഇറാക്കിലുണ്ടെന്നായിരുന്നു. ഞങ്ങളെ സര്‍ക്കാര് ചതിക്കുകയായിരുന്നുവെന്നാണ് മരിച്ചവരുടെ ബന്ധുക്കളുടെ ആരോപണം.


മൂന്നാറിലേക്ക് ഇമ്മിണി വലിയ ഒരു സൈക്കിള് യാത്ര\nയാത്ര ചെയ്യുന്നതു പോലെ ഞാന് ആസ്വദിക്കുന്ന മറ്റൊരു കാര്യമില്ല. മാറി മാറി വരുന്ന എന്‍റെ ഇഷ്ടങ്ങളുടെ കൂട്ടത്തിൽ യാത്രയും ഫോട്ടോഗ്രാഫിയും ചിത്രരചനയും എന്‍റെ ഹൃദയത്തോടു ചേര്‍ത്തുവച്ച മനോഹരവും സത്യസന്ധവും സ്ഥിരവുമായ ആനന്ദങ്ങള് ആയിരുന്നു. ഞായറാഴ്ച പ്രഭാതങ്ങളില് ഫോര്‍ട്ട് കൊച്ചി ബീച്ചിലേക്കുള്ള എന്‍റെ സൈക്കിള് യാത്ര ഇതിനോടു ചേര്‍ക്കപ്പെട്ട പുതിയ ഇഷ്ടവും. കാര്യം ഇങ്ങനെയൊക്കെ ആണെങ്കിലും മുന്നാര് വരെ ഒരു സൈക്കിള് യാത്ര പോയാലോ എന്ന് എന്‍റെ ആത്മ സുഹൃത്ത് രതീഷ് മുന്നോട്ടു വച്ച ആശയം എന്നെ തെല്ലൊന്നു ഞെട്ടിച്ചു. പതിവ് പോലെ എന്‍റെ പിന്തിരിപ്പന് മൂരാച്ചി ചിന്തകള് ടിക്കെറെടുത്തു ക്യൂ നിന്നു. അങ്ങോട്ടും ഇങ്ങോട്ടും കൂടെ 250 കി.മീ. ന് മുകളില് ദൂരം, അയ്യായിരം അടി കുത്തനെ ഉള്ള കയറ്റങ്ങള് നിരവധി, അപകടം പതിയിരിക്കുന്ന ഹൈര്പിന് വളവുകള്, മഴക്കുള്ള സാധ്യത തള്ളിക്കളയാനാവില്ല, അപൂര്‍വമായ നിശബ്ധതയും വിജനതയും ഉള്ള പ്രദേശങ്ങള് താണ്ടണം, കാര് യാത്ര പോലെ സുരക്ഷിതം അല്ല. ഈ ചെറിയ സൈക്കിള്ലല് പത്തു പന്ത്രണ്ടു മണിക്കൂര് മൂന്നാര് വരെ, തിരുച്ചു ഇങ്ങോട്ടും. ഇത് വല്ലതും നടക്കുമോ. “ഇത് വേണ്ടടാ, ഈ യാത്ര വേണ്ട” എന്ന് പറയാന് നാവെടുത്തതും ശരീരവും മനസ്സും ചില വെത്യസ്ത സന്ദേശങ്ങള് പരസ്പരമയച്ചു. “ജിന്‍സ്, നിന്റെ ജീവിതം ആസ്വദിക്കാനും വ്യെത്യസ്തതകള് പരീക്ഷികാനും ഉള്ള അനുമതി നീ എന്തിനു നിഷേധിക്കുന്നു. ഇത് നല്ലൊരു തുടക്കമാണ്. നിന്‍റെ മനസ്സില് ഭയം ബാക്കി ഉണ്ടെങ്കില് അത് പടിയടച്ചു പുറത്തു കളയാന് പറ്റിയ അവസരം. പുതിയതും വ്യെത്യസ്തവുമായ സഞ്ചാരാനുഭവങ്ങള് കാര്യങ്ങള് എളുപ്പമാക്കും. ഭയവും ആശങ്കയും വിട്ടകന്നു ആകാശത്തിലെ പക്ഷിയെപ്പോലെ സ്വതന്ത്രനവുക”.\nഉറച്ച തീരുമാനത്തോടെ ഞാന് രതീഷിനോട് പറഞ്ഞു. “നമുക്ക് തീര്‍ച്ചയായും പോകാം, ഈ മാസം തന്നെ പോകാം.” അങ്ങനെ നവംബര് ഇരുപത്തിരണ്ടാം തീയതി ശനിയാഴ്ച അതിരാവിലെ തൃപ്പൂണിത്തുറയിലെ എന്റെ വീട്ടില് നിന്ന് പുറപ്പെടാന് തീരുമാനിച്ചു. ശനിയാഴ്ച മുന്നാര് എത്തി രാത്രി അവിടെ വിശ്രമിച്ചു ഞായറാഴ്ച രാവിലെ തിരികെ വരാന് പ്ളാന് ചെയ്തു. എന്റെ ഒരു സുഹൃത്തായ ഫോര്‍ട്ട് കൊച്ചിയിലെ ഡോണിചേട്ടന് വഴി മൂന്നാറിന് അഞ്ചു കി.മീ അകലെ ദേവികുളം എന്നാ സ്ഥലത്ത് രാത്രി തങ്ങാനായി വാട്ടര് വാലി ഹോം സ്റ്റേ ബുക്ക് ചെയ്തു. ഒരുക്കങ്ങള് തകൃതിയായി നടന്നു. ഡിക്ലാത്തോന് സ്പോര്‍ട്സ് ഷോപ്പില് പോയി സൈക്കിള്‍ന്‍റെ മുഴുവന് ചെക്കിംഗ് ചെയ്തു കുഴപ്പം ഒന്നും ഇല്ലെന്ന്നു ഉറപ്പു വരുത്തി. അത്യാവശ്യം സൈക്കിള് റിപ്പയറിംഗ് അവരില് നിന്ന് പഠിച്ചെടുത്തു. ആവശ്യമായ റിപ്പൈര് ടൂളുകള് വാങ്ങി. സുരക്ഷിതത്വത്തിനു വേണ്ട മുന് കരുതലുകള് എടുത്തു. ഹെല്‍മെറ്റ്, റിഫ്ലെക്ടര്, ഫേസ് മാസ്ക് എല്ലാം ഒരുക്കി വച്ച്. ചെറിയൊരു ഫസ്റ്റ്-എയിഡ് കിറ്റും വാങ്ങി. വളരെ കുറച്ചു സാധനങ്ങള് മാത്രം എടുത്തു. മാനസികമായി തയ്യാറെടുത്തു.\nചുറ്റുമുള്ളവര് ഞങ്ങള് ഒരു കുഴപ്പത്തിലേക്കാണ് എടുത്തു ചാടുന്നത് എന്ന സൂചന തന്നു കൊണ്ടിരുന്നു. എന്നാല് തീരുമാനാങ്ങളിലുള്ള ഉറപ്പു എന്തിനെയും നേരിടാന് പോന്നതായിരുന്നു. ആപത്തുകളെ മാനസാന്ന്യിദ്ധ്യത്തോടെ നേരിടാം എന്നാ വിശ്വാസം ഉണ്ടെനിക്ക്. അപരിചിതരോടു സൌഹൃദം സ്ഥാപിക്കാനും, വളരെ നേരം സംസാരിക്കാനും കഴിയും. ദീര്‍ഘമായ ക്ഷമയോടെ പ്രശ്നങ്ങളെ ഞാന് അതിജീവിക്കാറുണ്ട്. വിവിധ തരത്തിലുള്ള വ്യത്യസ്തമായ കാലാവസ്ഥയോടും ഭക്ഷണത്തോടും എനിക്ക് അനായാസം പൊരുത്തപ്പെടാന് കഴിയും. ഈ കാരണങ്ങളാല് ഒരു സഞ്ചാരി ആവുക എന്നത് ജീവിതത്തിലെ പരമാപ്രധാനമായ ഒരു ഉദ്ദേശമായി എനിക്ക് അനായാസം മെരുങ്ങുന്ന ഒരു കലയായി സ്വയം ഒരു സഞ്ചാരിയായി എന്നെ ഞാന് കണ്ടിരുന്നു. വര്‍ഷം മുഴുവന് ക്യാന്‍വാസും പെയിന്റ്മായി സ്വാതന്ത്ര്യത്തോടെ യാത്ര ചെയ്യുന്ന സഞ്ചാരിയായി ഈ ലോകത്തെ ഹൃദയം കൊണ്ട് നോക്കി കാണുന്ന കാര്യഗൌരവം തീരെയില്ലാത്ത സ്വതന്ത്രചിന്തകനായ ഒരു കലകാരനവുക എന്നതായിരുന്നു ഫൈന്-ആര്‍ട്സ് കലാലയ ദിനങ്ങളിലെ നിറഞ്ഞു നിന്നിരുന്ന എന്‍റെ രസകരമായ സ്വപ്നം.\nതൃപ്പൂണിത്തുറ മുതല് ദേവികുളം വാട്ടര് വാലി ഹോം സ്റ്റേ വരെ ഉള്ള ലക്ഷ്യത്തെ പല ഘട്ടങ്ങളായി വിഭജിച്ചു. പോകേണ്ട വഴിയെക്കുറിച്ചു പഠിച്ചു. ദീര്‍ഘ ദൂരം സൈക്കിള് യാത്ര ചെയ്യുന്നവരുടെ അനുഭവങ്ങള് ചോദിച്ചും വായിച്ചും അറിഞ്ഞു. 145 കി. മീ. ആയിരുന്നു തൃപ്പൂണിത്തുറ മുതല് ദേവികുളം വരെയുള്ള ദൂരം. ഓരോ മണിക്കൂര് ഇടവിട്ട് പതിനഞ്ചു മിനിറ്റു വിശ്രമിച്ചു, സ്ട്രെച് വ്യായാമങ്ങള് ചെയ്തു, ലഘു ഭക്ഷണങ്ങള് കഴിച്ചു, കൃത്യമായ ഇടവേളകളില് വെള്ളം കുടിച്ചു, ശരീരത്തിന്റെ ഊര്‍ജ്ജം നിലനിര്‍ത്താനും ആയാസം കുറയ്ക്കാനുമായിരുന്നു ഞങ്ങള്‍ക്ക് കിട്ടിയ നിര്‍ദ്ദേശം. ട്രാഫിക് നിയമങ്ങള് കര്‍ശനമായി പാലിക്കാനും നിര്‍ദ്ദേശിച്ചിരുന്നു.\nനവംബര് 22നു ശനിയാഴ്ച അതിരാവിലെ 4.30ന് തൃപ്പൂണിത്തുറയിലെ വീട്ടില്‍നിന്നു ഞാനും രതീഷും യാത്ര തുടങ്ങി. ഒരു സാന്‍വിച്ചും കാപ്പിയും അകത്താകിയിരുന്നു. NH49 ആയിരുന്നു യാത്ര മാര്‍ഗ്ഗം. Btwin Rockrider 5.1 മോഡല് സൈക്കിള് ആയിരുന്നു ഞങ്ങളുടേത്. സൈക്കിള് യാത്രയില് നാം തന്നെയാണ് വാഹനത്തിന്‍റെ എന്‍ജിനും, ഇന്ധനവും ഒക്കെ. തുറന്ന പ്രകൃതിയില് നമുക്ക് കാഴ്ചകള് കണ്ടു ആസ്വദിച്ചു സഞ്ചരിക്കാം. കാറിലോ ബൈക്കിലോ യാത്ര ചെയ്യുന്നതില് നിന്നും തികച്ചും വ്യെത്യസ്തതമായ അനുഭവങ്ങളാണ് സൈക്കിള് യാത്ര പകര്‍ന്നു തരുന്നത്.\nദീര്‍ഘദൂര സൈക്കിള് യാത്രയ്ക്ക് അനുയോജ്യമായ വസ്ത്രമാണ് ഞങ്ങള് ധരിച്ചിരുന്നത്. ഹെല്‍മെറ്റും, ഫേസ് മാസ്കും, ഹെല്‍മെറ്റ് ക്യാമറയും, ഗ്ലവ്സും, റിഫ്ലെക്ടര് ജാക്കറ്റും, പിന്നെ പല ഗിയറുള്ള സൈക്കിള്‍ഉം ഒക്കെ കൂടി ചില യുദ്ധനായകന്മാരുടെയോ വിദേശ സൈക്കിള് സഞ്ചാരികളുടെയോ ഒരു പ്രത്യക രൂപം തോന്നിച്ചിരുന്നു. ഒരു കാര്യം എനിക്ക് ഉറപ്പിച്ചു പറയാന് കഴിയും. ഞങ്ങള് സൈക്കിള് നിര്‍ത്തി വിശ്രമിച്ച സ്ഥലങ്ങളിലൊക്കെ ആളുകള് അടുത്തേക്ക് വരികയും കൌതുകത്തോടെയും ആകാംഷയോടെയും വിശേഷങ്ങള് ചോദിക്കുകയും ചിലര് സൈക്കിള് ഓടിച്ചു നോക്കുകയും ഒക്കെ ചെയ്തിരുന്നു. സ്കൂള് കുട്ടികള് കൈവീശി കാണിക്കുകയും ഞങ്ങള് തിരിച്ചും അങ്ങനെ തന്നെ ചെയ്തു. യാത്രയില് ഉടനീളം ആളുകളുടെ ഈ പെരുമാറ്റവും കൌതുകവും അദ്ഭുതവും ഞങ്ങള്‍ക്ക് സന്തോഷം നല്‍കുന്നവയായിരുന്നു. സൈക്കിള് സഞ്ചാരം തികച്ചും രസകരമായ ഒരു ആശയമാണെന്നും ലോകം മുഴുവന് സൈക്കിളില് യാത്ര ചെയ്യാന് സാധിച്ചിരുന്നെങ്കില് എന്നും ആഗ്രഹിച്ചു പോയി. ഓരോ പ്രദേശത്തെയും വ്യെത്യസ്തമായ രീതിയില് അടുത്തറിയാനും അവിടുത്തെ ജനങ്ങളുമായി സംസാരിക്കാനും ഇതിലും മികച്ച ഒരു വഴിയല്ല. സോഷ്യല് മീഡിയക്ക് മുന്‍പുള്ള ഒരു കാലഘട്ടത്തിലേക്ക് ഒരു വേള ഒന്ന് പോയി വന്നത് പോലെയാണ് ഈ യാത്ര എന്ന് തോന്നി.\nസൈക്കിള് ചവിട്ടി ചവിട്ടി ഞങ്ങള് മൂവാറ്റുപുഴയില് എത്തി. സമയം രാവിലെ 7.30. നല്ല ദാഹം. ജ്യൂസ് കുടിക്കാനായി വഴിയരികിലെ ഒരു ചെറിയ കടക്കരികില് നിര്‍ത്തി. പാതയരികില് നിന്ന മുസ്ലിം പുരോഹിതന് എന്ന് തോന്നിക്കുന്ന ഒരു ഗ്രമീണന് കൌതുകത്തോടെ അരികിലേക്ക് വന്നു. എഴുപതിനോടടുത്തു പ്രായം വരും. കൌതുകത്തോടെ കുശലാന്വേഷണമായി. കൊച്ചിയില് നിന്ന് മൂന്നാറിലേക്ക് ഒരു സൈക്കിള് യാത്രക്കാണെന്ന് പറഞ്ഞപ്പോള് പുചിരിയോടെ കൂടുതല് അന്വേഷിച്ചു. അയാള് പറഞ്ഞു. “വളരെ നല്ല കാര്യം ഞങ്ങളുടെ ചെറുപ്പകാലത്ത് സൈക്കിള് മാത്രമായിരുന്നു വാഹനം”. തന്റെ സൈക്കിള് യാത്രാനുഭവങ്ങള് വിവരിക്കാനായി പുതിയ തലമുറയിലെ ശ്രോതാക്കളെ കിട്ടിയത് അദ്ദേഹത്തിനു സന്തോഷം പകര്‍ന്നു. ഇത് കണ്ടു കൊണ്ടിരുന്ന അദ്ദേത്തിന്റെ സുഹൃത്തും അടുത്ത് വന്നു. അയാള്‍ക്ക് പറയാനുണ്ടായിരുന്നാത് നേര്യമംഗലത്തിന്‍റെയും മൂന്നാറിന്റെയും ഭൂപ്രകൃതിയുടെ കഥകളായിരുന്നു.\n“നേര്യമംഗലം പാലമാണ് ഹൈറേഞ്ച്ന്‍റെ മുഖച്ഛായ മാറ്റി മറിച്ചത്. പാലം വരുന്നതിനു മുന്പ് ഇതൊക്കെ ചെമ്മണ്‍പാത ആയിരുന്നു. തിരുവതാംകൂര് രാജകുടുംബം പാലം പണി കഴിപ്പിച്ചതോടെ ഹൈറേഞ്ച്ന്‍റെ വികസനം ആരംഭിച്ചു. ഹൈറേഞ്ച്നെ നഗരവുമായി ബന്ധിപ്പിച്ചു. യാത്ര എളുപ്പമായി. അങ്ങനെ ഹൈറേഞ്ച്ന്‍റെ കവാടമായി നേര്യമംഗലം പാലത്തെ കാണാം. റാണിക്കല്ല് എന്ന സ്മാരകം ഈ പാലത്തിന്റെ നിര്‍മ്മിതിയോടു ബന്ധപ്പെട്ടിരിക്കുന്നു.” അയാള് പറഞ്ഞു നിര്‍ത്തി.\nജ്യൂസ് കുടിക്കുന്നത്തിനിടയില് സംസാരം തുടര്‍ന്നു. പോകുന്ന വഴിയില് കുടിക്കാന് വേണ്ട വെള്ളവും ശേഖരിച്ചു. ഗ്രാമീണരോട് യാത്ര പറഞ്ഞ് കോതമംഗലം ലക്ഷ്യമാക്കി സഞ്ചാരം തുടര്‍ന്നു. 9.30ന് കോതമംഗലം എത്തി. നല്ല വിശപ്പ്. വഴിയോരത്ത് കണ്ട ചായക്കടയില് കയറി പ്രഭാതഭക്ഷണം കഴിച്ചു. അപ്പവും, മുട്ടക്കറിയും, പുട്ടും, കടലയും ഓരോ ഡബിള് സ്ട്രോങ്ങ് ചായയും. നല്ല നാടന് ഭക്ഷണം ചൂടോടെ. ഭക്ഷണമാകുന്ന ഇന്ധനം അടിച്ച ശേഷം യാത്ര തുടര്‍ന്നു. നെല്ലിമറ്റം, തലക്കോട് തുടങ്ങിയ സ്ഥലങ്ങളില് ഇടയ്ക്കു വഴിയരികില് ഇരുന്നു വിശ്രമിച്ചു. സുന്ദരമായ ഭൂപ്രകൃതി. തുടര്‍ന്ന് നേര്യമംഗലം അടുത്തുള്ള വില്വന്ചിറ കയറ്റം അല്‍പ്പം ആയാസമായി തോന്നി. പിന്നെ ആശ്വാസമെന്നവണ്ണം നല്ല ഒരു ഇറക്കം. അങ്ങനെ ഹൈറേഞ്ച്ന്‍റെ കവാടമായ നേര്യമംഗലം പാലത്തില് 11.30 ഇന് എത്തി ചേര്‍ന്നു.\nഹൈറേഞ്ച്ന്‍റെ കവാടം! പറഞ്ഞറിയിക്കാനാകാത്ത സന്തോഷം. ഏകദേശം പകുതി ദൂരം താണ്ടിയിരിക്കുന്നു. 72 കി. മീ. ആയിരിക്കുന്നു യാത്ര തുടങ്ങിയിട്ട്. രാജകീയ സ്പര്‍ശമുള്ള പാലം പിന്നിട്ടപ്പോള് റാണിക്കല്ല് തെളിഞ്ഞു വന്നു. ആശ്വാസത്തിന്‍റെ ഒരു ചിരി പരസ്പരം സമ്മാനിച്ച് കൊണ്ട് അടിമാലി ലക്ഷ്യമാക്കി യാത്ര തുടര്‍ന്നു. ഇനി യാത്ര ചെയ്യേണ്ടത് വിജനമായ സ്ഥലങ്ങളിലൂടെ.\nഞായറാഴ്ച്ചകളില് 40–50കി. മീ. സൈക്കിള് ചവിട്ടുന്ന ഞങ്ങള്‍ക്ക് നേര്യമംഗലം വരെയുള്ള യാത്ര എളുപ്പമായി തോന്നി. സമതലത്തില് സൈക്കിള് ചവിട്ടി പരിചയം ഉള്ള ഞങ്ങള് പകച്ചു പോയത് അടിമാലിയിലേക്കുള്ള കുത്തനെയുള്ള കയറ്റങ്ങള് കണ്ടിട്ടാണ്. സൈക്ലെളുമായി നില്‍ക്കുമ്പോള് ഇത് ഒരു ഒന്നൊന്നര കയറ്റമാണെന്ന് തോന്നിപ്പോകും. ‘ഇതെന്താ സംഭവം’! എന്ന മട്ടില് കയറ്റത്തെ നോക്കി കൊഞ്ഞനം കുത്തി കുറച്ചു നേരം കുത്തിയിരുന്നു. കാറില് എത്രയോ തവണ മൂന്നാര് വന്നിരിക്കുന്നു ഈ കയറ്റം നമ്മള് കണ്ടിട്ടില്ലല്ലോടാ എന്നാ മട്ടില് രതീഷും. അവസാനം ‘കര്‍ത്താവേ! ഞങ്ങള് ഇതാ വരുന്നേ കാത്തോളനേ’ എന്ന് വിളിച്ചു രണ്ടും കല്‍പ്പിച്ചു പൊന്മല കയറ്റം തുടങ്ങി. ഒച്ചിഴയുന്ന വേഗത്തിലാണ് സൈക്കിള് നീങ്ങുന്നത്. ചവിട്ടി ചവിട്ടി കാലു കുഴഞ്ഞു. ഏകദേശം 30 കി. മീ. ഈ കയറ്റം കയറണം അടിമാലിയെത്താന് എന്നോര്‍ത്തപ്പോള് കണ്ണില് ഇരുട്ട് കയറി. ഇടി വെട്ടിയവനെ പാമ്പ് കടിച്ചു എന്ന പോലെ വഴിയില് കാറില് പോകുന്ന ഒരു സംഘം യുവാക്കള് (ഇന്‍ഫോ പാര്‍ക്കില് തന്നെയുള്ള ഏതെങ്കിലും ഐ.റ്റി വിപ്ളവകാരികളാവും) ഞങ്ങളെ കളിയാക്കികൊണ്ട് കാറില് കടന്നു പോയി. ക്ഷീനിച്ചവാശരായ ഞങ്ങള്‍ക്ക് അവരെ നോക്കി ഒന്ന് കണ്ണുരുട്ടി കാണിക്കാന് പോലും ഉള്ള ത്രാണി ഇല്ലായിരുന്നു. പിസ്സാ ഗോപുരം പോലുള്ള കയറ്റങ്ങള് ഞങ്ങളുടെ മുന്പില് ഒരു ചോദ്യചിഹ്നമായി നിന്നു. “ഇത് ഇപ്പോഴെങ്ങും തീരില്ലേ? നമുക്ക് തിരിച്ചു പോയാലോ?” രതീഷിന്റെ ചോദ്യം ഒരു സിംബല്‍ടിയുടെ അകമ്പടിയോടെ എന്റെ ഹൃദയത്തിന്റെ ഭിത്തികളില് തുളച്ചു കയറി. ഞങ്ങള് വഴിയില് കുത്തിയിരുന്നു തലങ്ങും വിലങ്ങും ആലോചിച്ചു. ഞങ്ങള് മൂന്നാറില് സൈക്കിളില് പോവുകയാണെന്ന് അറിയാന് നാട്ടില് ഒരു പൂച്ചകുഞ്ഞു പോലും ബാക്കിയില്ല. തിരിച്ചു ചെന്ന് വീട്ടുകാരോടെന്തു പറയും. ഞങ്ങളുടെ ആത്മാഭിമാനം കപ്പല് കയറി പോകുന്നത് കൊച്ചിയില് നിന്ന് ഞങ്ങള് കാണേണ്ടി വരുമോ?\nനിമിഷനേരങ്ങള്‍ക്കുള്ളില് ഞങ്ങളുടെ ആത്മവീര്യം സടകുടഞ്ഞെഴുന്നേറ്റു. അല്പനേരത്തേക്കു ഞാനൊരു മോട്ടിവേഷണല് സ്പീക്കര് ആയി മാറി. ഞാന് പറഞ്ഞു “എടാ ഈ കയറ്റം കീഴടക്കാന് പറ്റാത്ത നമ്മള് ജീവിതത്തിലെ പ്രശ്നങ്ങള് എങ്ങനെ നേരിടും.” രണ്ടും കല്‍പ്പിച്ചു ഞങ്ങള് എഴുന്നേറ്റു. 30 കി. മീ. കുത്തനെ ഉള്ള കയറ്റം. ലക്ഷ്യം അടിമാലി. പിന്നെ മാത്സരിച്ചു ഒരു യാത്രയായിരുന്നു. ചീയപ്പാറ വെള്ളച്ചട്ടത്തിനടുത്തെത്തിയപ്പോഴെക്കും വീണ്ടും തളര്‍ന്നു. നോക്കുമ്പോള് ഒരു കൂട്ടം പോലീസുകാര് ചെക്കിംഗിന് നില്‍ക്കുന്നു. രതീഷ് കടന്നു പോയി. കൂട്ടത്തില് വല്ലാതെ സുന്ദരന് ആയതു കൊണ്ടാണോ എന്നറിയില്ല പോലീസെന്നെ കൈ കാണിച്ചു നിര്‍ത്തിച്ചു. ഇങ്ങോട്ട് പോന്നതിനു ശേഷം സൈക്കിളിന് ലൈസെന്‍സ് വേണം എന്ന് പുതിയ നിയമം വല്ലതും സര്‍ക്കാര് ഇറക്കിയോ ദൈവമേ എന്ന് ചിന്തിച്ചു സൈക്കിള് നിര്‍ത്തി ഒരു ചിരി പാസാക്കി. പോലീസുകാര്‍ക്ക് കൌതുകവും ആകാംഷയും. അവര് സൈക്കിള്‍നെക്കുറിച്ചും യാത്രയെക്കുറിച്ചും ചോദിച്ചു. ആശ്വാസമായി. അവര്‍ക്കു വേണ്ട വിവരങ്ങള് നല്‍കി സൈക്കിള്‍നെ കുറിച്ച് ഒരു സ്റ്റഡി ക്ലാസും എടുത്ത ശേഷം അടിമാലി ജനമൈത്രി പോലീസിന്‍റെ സ്നേഹഭിവാദനങ്ങള് ഒരു ‘റ്റാ റ്റാ’ രൂപത്തില് എറ്റു വാങ്ങിക്കൊണ്ടു യാത്ര തുടങ്ങി.\nഅടുത്ത് കണ്ട ചായക്കടയില് നിന്ന് ഒരു ഡബിള് സ്ട്രോങ്ങ് ചായ കഴിച്ചു പുത്തനുണര്‍വുമായി വീണ്ടും ചാര്‍ജ് ചെയ്തു യാത്ര തുടര്‍ന്നു. ചീയപ്പാറ, വാളറ വെള്ളച്ചാട്ടങ്ങള് കണ്ടു. കുറച്ചു യാത്ര ചെയ്തപ്പോള് വഴിയരികില് ഇരുന്നു. പാമ്പുകളുടെ കൂട്ട ആത്മഹത്യ പോലെ രണ്ടു പാമ്പുകള് ചത്ത് കിടക്കുന്നു. സ്ഥലം അത്ര പന്തിയല്ല എന്ന് തിരിച്ചറിഞ്ഞ ഞങ്ങള് വീണ്ടും സൈക്കിള് ചവിട്ടി തുടങ്ങി. ഓരോ കയറ്റം കയറുമ്പോഴും രതീഷ് ചോദിക്കും. “ഇപ്പൊ എത്തുവോടാ?” ഞാന് പറയും “ഇപ്പൊ എത്തുവെടാ, ഇനി കുറച്ചൂടെ ഉള്ളു” അങ്ങനെ 25കി. മീ. ഉരുണ്ടു കയറി. സമയം ഇപ്പോഴേ4മണിയായി. ഇനി5കി. മീ. കയറ്റം കയറിയാലേ അടിമാലി എത്തൂ. അവിടെ നിന്നി 35.കി. മീ. ഇതിലും കുത്തനെ ഉള്ള കയറ്റം ദേവികുളം വരെ. എങ്ങനെ പോയാലും രാത്രി9മണിയാകും ഹോം സ്റ്റേയില് എത്താന്. കൂടാതെ മഴയും തുടങ്ങി. ദേവികുളം ആന ഇറങ്ങുന്ന സ്ഥലം ആണ്. സൈക്കിള് ചവിട്ടിയാല് എത്തും എന്ന് ഉറപ്പില്ല. അങ്ങനെ ഞങ്ങള് ഒരു തീരുമാനം എടുത്തു. അടിമാലി ടൌണ് എത്തിയ ശേഷം ഒരു ജീപ്പില് ദേവികുളത്തേക്ക് പോയാലോ? ലക്ഷ്യം പൂര്‍ത്തീകരിക്കാതെ പിന്തിരിയാന് മനസ്സുവരുന്നില്ല. എന്റെ കൂട്ടുകാരന് അടിമാലി സ്വദേശി അര്‍ജുനെ വിളിച്ചു. അവന് അടിമാലി ടൌണിലുള്ള ഒരു ജീപ്പ് ബുക്ക് ചെയ്തു. അഞ്ചുമണിയോടെയെങ്കിലും അവിടെ എത്താന് നിര്‍ദ്ദേശിച്ചു. ജീപ്പ് ഡ്രൈവെരോട് ഞങ്ങള്5മണിയോടെ അടിമാലി ടൌണില് എത്തുമെന്നും കൊച്ചിയില് നിന്ന് സൈക്കിളില്‍ലാണ് ഞങ്ങള് എത്തികൊണ്ടിരിക്കുന്നത് എന്നുമുള്ള കാര്യങ്ങള് അര്‍ജുന് പറഞ്ഞിരുന്നു.\nഏകദേശം നാലരയോടെ അടിമാലി ടൌണില് എത്തി. ഒരു സംഘം ആളുകള് ഞങ്ങളുടെ അടുത്തേക്ക് വന്നു. ‘നിക്കാണോ ഓടണോ’ ഞങ്ങളൊന്നു പേടിച്ചു. പിന്നെയാണ് കാര്യം മനസിലായത്. ഞങ്ങളെ കാത്തുനിന്ന ഈ ജീപ്പ് ഡ്രൈവര് മറ്റുള്ള ഡ്രൈവര്‍മാരോടും ഞങ്ങളെ ക്കുറിച്ച് പറഞ്ഞിരിന്നു. കൊച്ചിയില് നിന്ന് രണ്ടു കൊച്ചു പയ്യന്മാര് ഒരു പണിയുമില്ലാതെ സൈക്കളില് യാത്ര ചെയ്തു വരുന്ന്നു എന്നറിഞ്ഞ ചില നാട്ടുകാരും ഇവരോടൊപ്പം കൂടി. ഈ സംഘമാണ് ഞങ്ങളുടെ അടുത്തേക്ക് വന്നത്. ഞങ്ങളുടെ വേഷവിധാനവും, ആടയാഭരണങ്ങളും, സൈക്കളും കണ്ട അവര് വേഗം തിരിച്ചറിഞ്ഞു. ഡ്രൈവര് ജോര്‍ജ് സ്വയം പരിചയപ്പെടുത്തി. സമാധാനമായി. കൌതുകത്തോടെയും അത്ഭുത്തോടെയും അവര് ചുറ്റും കൂടി. ഞങ്ങള് ഒരു സംഭവം ആണെന്ന് ജീവിതത്തില് ആദ്യമായി നിര്‍വൃതിയോടെ ഞങ്ങള് തിരിച്ചറിഞ്ഞു. മടങ്ങിപോകാന് തോന്നിയ ആ ദുര്‍ബല നിമിഷത്തെ ഓര്‍ത്ത് ശപിച്ചു. ഈ ആള്‍ക്കൂട്ടത്തില് ആവേശഭരിതരായ ഞങ്ങള് ഒരടി പോലും നടക്കാന് ശേഷിയില്ലെങ്കില് കൂടി ഈ ജീപ്പ് യാത്ര ഉപേക്ഷിച്ചു 35 കി. മീ. കൂടി സൈക്കിള് ചവിട്ടി ദേവികുളത്ത് എത്തിയാലോ എന്ന് വരെ ഒരു വേള ചിന്തിച്ചു. ലാന്‍സ് ആമ്സ്ട്രോങ്ങിന്‍റെ താരജാടയില് ഞങ്ങള് അങ്ങനെ നില്‍ക്കുമ്പോള് മലവെള്ളപാച്ചില് പോലെ ചോദ്യങ്ങള്. “ഇത്രയും ദൂരം കൊച്ചിയില് നിന്നാണോ വരുന്നത്? ഈ സൈക്കിള്‍ന്‍റെ വിലയെത്രയാ? എവിടെ നിന്ന് വാങ്ങിച്ചു? എത്ര ഗിയറുണ്ട്? കയറ്റത്തില് ഏതു ഗിയറിടും? സൈക്കിള് ജീപ്പിലേക്ക് അവര് തന്നെ കയറ്റി വച്ചു തന്നു. അങ്ങനെ അടിമാലിയോടു യാത്രപറഞ്ഞു 102 കി. മീ സൈക്കിള് യാത്രക്ക് ശേഷം, സൈക്കിള്‍നും ഞങ്ങള്‍ക്കും വിശ്രമം കൊടുത്തു ജീപ്പ് ഡ്രൈവര് ജോര്‍ജ്നോടൊപ്പം ദേവികുളം ലക്ഷ്യമാക്കി യാത്രയായി. ജീപ്പ് വിട്ടു പോകുന്നത് വഴി പുറകില്‍നിന്നു ഒരാള് ഉച്ചത്തില് വിളിച്ചു ചോദിക്കുന്നുണ്ട്. “അതേ മക്കളേ, ആ കട എവിടെയാനെന്നാ പറഞ്ഞത്?”.\nമഴപെയ്യുന്നുണ്ട്, ഇരട്ടു പരന്നുതുടങ്ങി. നല്ലവനും സംസാരപ്രിയനുമായ ഒരാളയിരിന്നു ഡ്രൈവര് ജോര്‍ജ്. അടിമാലി സ്വദേശിയായ ഇദ്ദേഹത്തിന്‍റെയാണ് ജീപ്പ്. വാചാലനായി അദ്ദേഹം അടിമാലിയുടെ ചരിത്രത്തെകുറിച്ചും നിലവിലെ അവസ്ഥയെക്കുറിച്ചും പറഞ്ഞു തുടങ്ങി. എലയ്ക്കയുടെയും കുരുമുളകിന്റെയും മണമുള്ള മലഞ്ചരക്ക് വ്യാപാരത്തിന്റെ വന് ലാഭ-നഷ്ട കഥകളാണ് അടിമാലിക്കും ജോര്‍ജ്നും ഞങ്ങളോട് പറയാനുണ്ടായിരുന്നത്. ഇരുപതാംനൂറ്റാണ്ടിന്റെ മദ്ധ്യകാലഘട്ടത്തില് എറണാകുളം, മൂവാറ്റുപുഴ, കോതമംഗലം, കോട്ടയം പ്രദേശങ്ങളില് നിന്ന് കുടുംബസമേതം ചേക്കേറിയ കുടുംബങ്ങളാണ് അടിമാലിയുടെ മുഖച്ഛായ മാറ്റിയത്. ഏലവും കുരുമുളകും കൃഷി ചെയ്തു മലഞ്ചരക്കു വ്യാപാരത്തില് ഏര്‍പ്പെട്ട അവരുടെ ജീവിത കഥകള് ഈ സുഗന്ധവ്യഞ്ജനങ്ങളുടെ വിപണിയിലെ മൂല്യത്തിന്റെ അനിശ്ചിതത്വത്തോട് ഇഴചേര്‍ന്നു കിടക്കുന്നുണ്ട്. യുദ്ധശ്രുതികളും, വിദേശനാണയങ്ങളുടെ മൂല്യവ്യതാസവും, ഭരണനയങ്ങളിലെ മാറ്റങ്ങളും, രാഷ്ട്രീയാധികാര കൈമാറ്റങ്ങള് വരെ ഈ സുഗന്ധവ്യഞ്ജനങ്ങളുടെ വിലയേയും ഈ കച്ചവടകാരുടെ ജീവിതത്തേയും സ്വാധീനിച്ചു പോന്നു. അനിശ്ചിതത്വം മൂലമുള്ള ഈ വന് ലാഭ-നഷ്ട കഥകള് അടിമാലിയുടെ ചരിത്രത്തിന്റെ ഭാഗമായിരുന്നു.\nഅശാസ്ത്രീയമായ നഗരവികസനം അടിമാലിയെയും മുറിവേല്പ്പിച്ചിട്ടുണ്ട്. മാലിന്യകൂമ്പരവും, അതിവേഗം നികത്തപ്പെടുന്ന തോട്ടങ്ങളും അടിമാലിക്ക് ഭീഷണിയാണ്. സ്വകാര്യ കമ്പനികളുടെ തോട്ടങ്ങള് മാത്രമാണ് ഇപ്പോള് കയ്യേറ്റം ചെയ്യപ്പെടാതെ നിലനില്‍ക്കുന്നത്.\nഒരു മണിക്കൂര് യാത്ര വളരെ രസമായിരുന്നു ആയിരുന്നു. 30 കി. മീ. യാത്ര ചെയ്തു ഒടുവില് മൂന്നാര് എത്തി. സമുദ്രനിരപ്പില് നിന്ന് 5600 അടി ഉയരത്തില്. ഇനി ലക്‌ഷ്യം കേരളത്തിലെ ഏറ്റവും തണുപ്പുള്ള പ്രദേശമായ ദേവികുളവും അവിടുത്തെ വാട്ടര് വാലി എന്ന വീടും തങ്കച്ചന് എന്ന അതിന്റെ നടത്തിപ്പുകാരനും. ഇനി കഷ്ട്ടിച്ചു അര മണിക്കൂര് കൂടി. ഏകദേശം5കി. മീ കുത്തനെ ഉള്ള കയറ്റം കയറിയാല് വാട്ടര് വാലിയില് എത്താം. പുറത്തേക്കു നോക്കുമ്പോള് മഴത്തുള്ളികള്‍ക്കിടയിലൂടെ അപരിചിതമായ പാതകള്. പ്രകൃതിയുടെ വിശുദ്ധസൌന്ദര്യം യഥേഷ്ടം കോരിച്ചോരിഞ്ഞിരിക്കുന്നു.\nനേരം നന്നേ ഇരുട്ടിത്തുടങ്ങി…കോടമഞ്ഞ് വീണു. ജീപ്പ് യാത്ര അവസാനിച്ചത് കൃഷിതോട്ടത്തിനു നടുവിലുള്ള പുരാതന ശൈലിയിലുള്ള വീടിനു മുന്‍പിലാണ്. ‘വാട്ടര് വാലി.’ പാതയോരത്ത് പൂക്കളും വള്ളിചെടികളും കൃഷിതോട്ടങ്ങളും അലങ്കാരമായ് നില്‍ക്കുന്ന ഒരു കൊച്ചു വീട്. കിളികളും ചെറുജീവികളും മഴയും ചേര്‍ന്നു അതി ഗംഭീരമായ ഒരു സംഗീതപ്രപഞ്ചം ‘വാട്ടര് വാലിക്ക്’ ചുറ്റും സൃഷ്ടിച്ചിട്ടുണ്ട്. കോടമഞ്ഞ് പുതച്ച ഒരു പറുദീസ. സൈക്കിള് ജീപ്പില് നിന്ന് ഇറക്കി ഞങ്ങള് മണല് വിരിച്ച മുറ്റത്തേക്ക് കയറിചെല്ലുമ്പോള് മദ്ധ്യവയസ്ക്കനായ സൌഹൃദസ്വഭാവം ഉള്ള തങ്കച്ചന് ഒരു നിറഞ്ഞ പുഞ്ചിരിയുമായി ഞങ്ങളെ സ്വീകരിച്ചു. ഫോര്‍ട്ട് കൊച്ചിയിലെ എന്റെ സുഹൃത്തായ ഡോണിചേട്ടനാണ് തങ്കച്ചനെ പരിചയപ്പെടുത്തി തന്നത്. മകളുടെ പഠനസംബ്ന്ധമായി തങ്കച്ചന്റെ മകളും ഭാര്യയും ചെങ്ങനശ്ശേരിയിലാണ് താമസം. തങ്കച്ചന് വാട്ടര് വാലിയുടെ കൂട്ടുകാരനായി ദേവികുളത്തും. സംസാരപ്രിയനായ ഒരു നാട്ടിന്പുറത്തുകാരന്. പരിചയപ്പെടുത്തലുകള്‍ക്കും വിശേഷം പറച്ചിലുകള്‍ക്കും ശേഷം ഞങ്ങളുടെ പ്രധാന ആവശ്യമായ ഭക്ഷണം വിഷയമായി വന്നു. എന്താണ് വേണ്ടതെന്നു തങ്കച്ചന് ചോദിച്ചു. സസ്യാഹാരവും കൂടെ മുട്ടയും ഉണ്ടെങ്കില് നന്നായിരുന്നു എന്ന് ഞങ്ങള് നിര്‍ദ്ദേശിച്ചു. ഞങ്ങള് മുറിയിലേക്കും തങ്കച്ചന് അടുക്കളയിലേക്കും പോയി. വൃത്തി ഉള്ള ചെറിയ മുറികള്. തണുപ്പ് പതിനഞ്ചു ഡിഗ്രിയാണ് പുറത്ത്. മുറിക്കുള്ളില് ഇളം ചൂടും.\nദേവികുളത്തെ ഞങ്ങളുടെ അത്താഴം രുചി കൊണ്ട് കേമമായിരുന്നു. വെളിച്ചെണ്ണയില് പാകം ചെയ്ത നാടന് ബട്ടര് ബീന്‍സ്. സമൃദ്ധമായി വെണ്ടക്കയും, മുരിങ്ങക്കോലും, വഴുതനങ്ങയും ഇട്ട ഇളം ചൂടുള്ള സാമ്പാര്, വറത്ത മുട്ട ഓംലെറ്റ്. കൂടെ ആവിപറക്കുന്ന കുത്തരിച്ചോറും. രുചികരമായി പാകംചെയ്ത ചൂട് ഭക്ഷണവും, സുഖകരമായ തണുപ്പും, നിയന്ത്രിക്കാനാവാത്ത വിശപ്പും. ഓരോ വറ്റും ആര്‍ത്തിയോടെ കഴിച്ചു. നേര്‍മയുള്ളതും ഉരുണ്ടതമായ വലിയ ബട്ടര് ബീന്‍സ് ആയിരുന്നു കൂട്ടത്തിലെ താരം. സ്വര്‍ഗീയമായൊരു സ്വാദായിരുന്നു ഭക്ഷണത്തിനു അപ്പോള് തോന്നിയത്. അളവട്റ്റതും ലളിതവുമായ രുചിയുടെ ആനന്ദം. ഈ അനുഭവം ഞാന് നന്നേ ഇഷ്ട്ടപ്പെട്ടു. ഭക്ഷണസമയം മുഴുവന് തങ്കച്ചന് ധാരാളമായി ഞങ്ങളോട് സംസാരിച്ച്ചുകൊണ്ടിരുന്നു. പാത്രത്തില് അവശേഷിച്ച അവസാനത്തെ വറ്റും കഴിച്ച ശേഷം ഞങ്ങള് മുറിയിലേക്ക് പോയി. പത്തു മണിക്കൂര് സൈക്കിള്‍യാത്ര ഞങ്ങളെ ശെരിക്കും തളര്ത്തിക്കളഞ്ഞു. ഉറക്കത്തിലേക്കു ഞങ്ങള് വഴുതി വീണു. തളര്‍ന്ന ശരീരം എന്നോട് നന്ദി പറഞ്ഞു.\nരാത്രി എപ്പോഴോ പുറത്തു ആനയുടെ ശബ്ദം കേള്‍ക്കാം. ഇവിടെ ഇറങ്ങുന്ന ആനകൂട്ടത്തെ കുറിച്ച് ഭക്ഷണസമയത്തു തങ്കച്ചന് പറഞ്ഞത് ഞാന് ഓര്‍ത്തു. കാട്ടില് ആഹാരം കുറയുന്നാതാകം ആനകള് നാട്ടില് ഇറങ്ങാന് കാരണം. വിശപ്പടക്കുകയാണ് പ്രധാന ആവശ്യം. നിര്‍ത്തിയിട്ടിരിക്കുന്ന ചരക്കുലോറില് നിന്ന് പഴങ്ങള് തിന്നുക, കൃഷിയിടങ്ങളില് നിന്ന് ഫലങള് മോഷ്ട്ടിക്കുക, റേഷന് കടകളില് നിന്ന് അരി തിന്നുക ഇതൊക്കെ ആനക്കൂട്ടതിന്‍റെ സ്ഥിരം കുസ്രുതികളാണ്. എങ്കിലും ദേവികുളത്ത് ഇറങ്ങിയ കാട്ടാനകള് ഒരിക്കലും മനുഷ്യനെ ആക്രമിച്ചിട്ടില്ല എന്ന് തങ്കച്ചന് ഓര്‍ക്കുന്നു. ചിലപ്പോള് മൂന്നാര് പട്ടണം വരെ ആനകള് ഇറങ്ങാറുണ്ട്. എന്നാല് കുണ്ടള ഡാം പ്രദേശങ്ങളില് ഇറങ്ങിയ കാട്ടാനക്കൂട്ടം മനുഷ്യനെ ആക്രമിക്കാറുണ്ട് എന്ന് തങ്കച്ചന് പറഞ്ഞു. വനാന്തരങ്ങളില് ഉള്ള മൃഗങ്ങള് സ്വന്തമായി പാത കണ്ടുപിടിച്ചു ആഹാരത്തിനായി അലയുന്നത് സങ്കടകരമായ കാര്യം തന്നെയാണ്. അവിടുത്തെ നാട്ടുകാര്‍ക്ക് ഇതൊരു ഭയാനകമായ അവസ്ഥയും. മൃഗങ്ങളെ വേട്ടയാടാന് നിയമം ഒട്ടു അനുവദിക്കുന്നുമില്ല. മനുഷ്യനും മൃഗങ്ങളും ഒരുപ്പോലെ നിസഹായര്.\nസൂര്യന് ഉദിച്ചപ്പോഴേക്കും ഞങ്ങള് ഉണര്‍ന്നു. സുഖകരമായ മടി പിടിപ്പിക്കുന്ന തണുപ്പില് ഒരു ചൂട് കാപ്പിയും കുടിച്ചു കൊണ്ട് ഞാനും രതീഷും സംസാരിച്ചിരുന്നു. മണല് വിരിച്ച മുറ്റത്തുനിന്നു ഫോട്ടോ എടുത്തു.9മണിയായപ്പോഴേക്കും കുളിയും മറ്റും കഴിഞ്ഞു പോകാന് തയ്യാറായി. ആവിപറക്കുന്ന ചിരട്ടപുട്ടും കടലക്കറിയുമായി തങ്കച്ചനും. സ്വാദിഷ്ട്ടമായ പ്രാതല്. ശേഷം മുറിവാടകയും കൊടുത്തു മനസ്സുനിറഞ്ഞു നന്ദി പറഞ്ഞു വാട്ടര് വാലിയോടു യാത്ര പറഞ്ഞു സൈക്കിളില് തിരികെ നാട്ടിലേക്ക് മടക്കയാത്ര. ഈ കൊച്ചു വലിയ സന്തോഷങ്ങളിലൂടെ എന്നെ കടത്തി വിട്ട ദൈവത്തെ നന്ദിയോടെ ഓര്‍ത്തു.\nസമയം രാവിലെ പത്തു മണി…കോടമഞ്ഞ് പുതച്ച പ്രകൃതി. യൂകാലിപ്ടസ് മരങ്ങള് ഇരുവശങ്ങളിലും അതിരിട്ട ശാന്തമായ നിരത്തുകള്. മനോഹരമായ സൌന്ദര്യം ആസ്വദിച്ചു സൈക്കിളില് പതുക്കെ മുന്നോട്ട്. ഇനി 145 കി. മീ. യാത്ര ചെയ്‌താല് എറണാകുളത്തു എത്താം. ദേവികുളത്ത് നിന്ന് മൂന്നാറിന്റെ സൌന്ദര്യത്തിലേക്ക് ഇറങ്ങി. തണുത്ത തേയിലകുളന്തുകളുടെ സുഖമുള്ള കാറ്റേറ്റ് മടക്കയാത്ര. മഞ്ഞുതുള്ളികള് തുളുമ്പുന്ന പാതയോരത്തെ പുല്ലില് ഇടയ്ക്കു വിശ്രമം. കണ്ണെത്താദൂരത്തു കടുംപച്ച തേയിലത്തോട്ടങ്ങള്. അതിനെ അതിരിട്ടു ഓറഞ്ച് മരങ്ങള്.\nമൂന്നാറില് നിന്ന് തിരിച്ചിറക്കം നല്ല വേഗത്തിലാണ്. ഇന്ന് രാത്രിയോടെയെങ്കിലും വീടെത്തണം. തലേന്ന് ഇരുട്ടില് ജീപ്പ് കയറി വന്ന വഴികളിലൂടെ സൈക്കിളില് തിരിച്ചിറങ്ങി. വഴിയോരക്കടകളില് നിന്ന് കരിക്കിന് വെള്ളവും മുളകിട്ട പൈനാപ്പിളും ഓറഞ്ചും കഴിച്ചായിരുന്നു മടക്കയാത്ര.\nകാടിനെ കുളിരണിയിക്കുന്ന വാളറ, ചീയപ്പാറ വെള്ളച്ചാട്ടങ്ങള് വീണ്ടും ആസ്വദിച്ചു. വളഞ്ഞു പുളഞ്ഞു പതിക്കുന്ന വെള്ളച്ചാട്ടത്തിനു ഇപ്പോള് ഒരു വ്യത്യസ്ത ഭാവം. തിരിച്ചിങ്ങോട്ടു കൂടുതലും ഇറക്കമായതിനാല് സൈക്കിള് ചവിട്ടല് അനായാസമായി തോന്നി. റാണിക്കല്ലും നേര്യമംഗലവും പിന്നിട്ടപ്പോള് സമയം 2.30. വിശന്നപ്പോള് ചായക്കടയില് കയറി ഒരു ഡബിള് സ്ട്രോങ്ങ് ചായയും പത്തു കാടമുട്ട പൊരിച്ചതും കഴിച്ചു. അഞ്ചുമണിയോടെ കോതമംഗലം എത്തി. വഴിയില് കണ്ട ഒരു ഫാസ്റ്റ് ഫുഡ് കടയില്‍നിന്ന് ഒരു കാപ്പി കഴിക്കാനായി കയറി. കടയുടെ ഉടമസ്ഥന് അടുത്തേക്ക് വന്നു കുശലാന്വേഷനമായി. കൂടെ ഈ കടയിലെ സ്ഥിരം സന്ദര്‍ശകരായ കോതമംഗലം M. A കോളേജിലെ ചില വിദ്യാര്‍ഥികളും. സൈക്കിള് യാത്രയെക്കുറിച്ചുള്ള അനുഭവങ്ങള് അവരോടു പങ്കു വച്ചു. സൈക്കിള്‍നെ കുറിച്ചുള്ള ചോദ്യങ്ങളുമായി ചാങ്ങാതികൂട്ടം ചര്‍ച്ച സജീവമാക്കി. ഒരാള് കൂടെനിന്ന് ഫോട്ടോ എടുത്തു. സംസാരം മതിയാക്കി ഞങ്ങള് മൂവാറ്റുപുഴ എന്ന അടുത്ത ലക്‌ഷ്യത്തിലേക്ക്.\nമൂവാറ്റുപുഴ എത്തിയപ്പോഴേക്കും നാടെത്തിയ പോലെ ഒരുതോന്നല്. പുത്തന്‍കുരിശും സാശ്താംമുഗള് കയറ്റവും കയറി ഒന്‍പതു മണിയോടെ തൃപ്പൂണിത്തുറയിലെ എന്റെ വീടെത്തി. രണ്ടു ദിവസം കൊണ്ട് 247 കി. മീ. സൈക്കിള് ഓടിച്ചു മൂന്നാര്‍പോയി വന്ന ഞങ്ങളെ താങ്ങിയെടുത്തു അകത്തേക്ക് കയറ്റേണ്ടി വരും എന്നായിരുന്നു വീട്ടുകാര് ചിന്തിച്ചിരുന്നത്. ഊര്‍ജസ്വലരായി നിറപുഞ്ചിരിയുമായി ഞങ്ങള് കയറി ചെന്നപ്പോള് അവര്‍ക്കു അത്ഭുതമായിരുന്നു. കൃത്യമായ ഇടവേളകളില് ഉള്ള വിശ്രമവും, വെള്ളവും, ലഘുഭക്ഷണവും, സ്ട്രെച് വ്യായാമങ്ങളും യാത്രയുടെ ത്രില്ലും കാരണം അമിതമായ തളര്‍ച്ചയോ വേദനയോടെ അനുഭവപ്പെട്ടില്ല എന്നതാണ് സത്യം. നല്ലൊരു കുളിയും കഴിഞ്ഞു ഞങ്ങള്‍ക്കുവേണ്ടി തയ്യാറാക്കിവച്ചിരുന്ന ‘ദം ബിരിയാണിയും’ കഴിച്ചു മാതാപിതാക്കളോടും, പ്രിയതമയോടും യാത്ര വിശേഷങ്ങള് പങ്കു വച്ചു.\nഈ യാത്ര പ്രിയപ്പെട്ടതാകാന് പല കാരണങ്ങളുണ്ട്. ആകസ്മികമായി വീണുകിട്ടിയ അനേകം കൊച്ചു സൌഹൃദങ്ങള് യാത്രയില് ഉടനീളം. സഞ്ചരിച്ച പ്രദേശങ്ങളിലെ ചരിത്രവും കഥകളും ഇപ്പോഴത്തെ അവസ്ഥയും കുറിച്ചുള്ള വിവരണങ്ങള്. ഉള്‍ഭയത്തെ പാടെ ഇല്ലാതാക്കാന് അനിശ്ചിതത്വം നിറഞ്ഞുനില്‍ക്കിന്ന ഇതുപോലുള്ള യാത്രകള് സഹായിക്കും. കൂടാതെ വിശാലവും അതി മനോഹരവുമായ കാഴ്ചകളുടെ ഒരു പുതിയ ലോകവും. ഒന്നുറപ്പിച്ചു പറയാം വ്യെത്യസ്തമായ രീതിയില് ഉള്ളുനിറഞ്ഞു ഹൈറേഞ്ച്നെ കണ്ടറിയാനും തൊട്ടറിയാനും സാധിച്ചത് ഈ സൈക്കിള്‍യാത്രയിലാണ്. അപ്രതീക്ഷിതമായ കാഴ്ചകളും അനുഭവങ്ങളും പ്രകൃതി നമുക്ക് സമ്മാനിക്കും.\nനീലക്കുറിഞ്ഞി പൂക്കുന്ന സീസണില് തീര്‍ച്ചയായും മൂന്നാറിലേക്ക് വീണ്ടും സൈക്കിള്‍യാത്ര പോകണമെന്ന് മനസ്സില് കുറിച്ചിട്ടു. നീലപ്പൂക്കള് പുതച്ച കുന്നുകള് പൂര്‍ണ്ണതയിലെത്തുന്നതു വരെ കാത്തിരിക്കാം.\nവില്ലിങ്ടൺ ഐലൻഡിലെ സൂര്യോദയവും പൂർണ ചന്ദ്രനും മൺസൂൺ മഴയും...\n© 2022 Jince Baby Art Studio. All rights reserved.


MA College – M4 Malayalam\nAll posts tagged "MA College"\nകൊച്ചി;ദക്ഷിണമേഖലാ അന്തര് സര്‍വ്വകലാശാല ഫുട്‌ബോള് ചാമ്പ്യന്‍ഷിപ്പ് മത്സരങ്ങള് ഇന്ന് തുടക്കം.മഹാത്മാഗാന്ധി സര്‍വകലാശാലയാണ് ചാമ്പ്യന്‍സ് ഷിപ്പിപ്പിന് അതിഥേയത്വം വഹിയ്ക്കുന്നത്.പോരാട്ടത്തിന് മണിക്കൂറുകള് മാത്രം ബാക്കി നില്‍ക്കെ,അവസാനവട്ട പരിശീലനത്തിലാണ് മഹാത്മാഗാന്ധി സര്‍വകലാശാല ഫുട്‌ബോള് ടീം.കോതമംഗലം എം.എ എന്‍ജിനിയറിംഗ് കോളേജ് ഗ്രൗണ്ടിലാണ്...\nകോതമംഗലം;മഹാത്മാഗാന്ധി സര്‍വ്വകലാശാലയുടെ ആഭിമുഖ്യത്തില് നടത്തപ്പെടുന്ന ദക്ഷിണമേഖല പുരുഷ ഫുട്‌ബോള് ചാമ്പ്യന്‍ഷിപ്പിനുള്ള എംജി യൂണിവേഴ്‌സിറ്റി ടീമിനെ പ്രഖ്യാപിച്ചു. കോതമംഗലം മാര് അത്തനേഷ്യസ് കോളേജ് ആണ് മത്സരങ്ങള്‍ക്ക് ആതിഥ്യമരുളുന്നത്. ദക്ഷിണേന്ത്യയിലെ 92 ഓളം ടീമുകള് പങ്കെടുക്കുന്ന ഫുട്‌ബോള് മാമാങ്കത്തിന്...\nകോതമംഗലം; എംജി സർവകലാശാലയുടെ 2021 -22 വർഷത്തെ പുരുഷ വനിതാ നീന്തൽ മത്സരങ്ങൾക്ക് കോതമംഗലം മാർ അത്തനേഷ്യസ് കോളേജിൽ തുടക്കമായി. 12 ഓളം കോളേജുകൾ പങ്കെടുക്കുന്ന മത്സരത്തിലെ ആദ്യദിനത്തിൽ പുരുഷവിഭാഗത്തിൽ 87 പോയിന്റും വനിത വിഭാഗത്തിൽ...


Photographer been postponed to Oct 24 - Malayalam Filmibeat\nസൂപ്പര്‍താരങ്ങള് തമ്മില് സൂപ്പര്‍യുദ്ധം കാണാനിരുന്ന ആരാധകര്‍ക്ക് നിരാശ. മമ്മൂട്ടിയുടെയും മോഹന്‍ലാലിന്റെയും ചിത്രങ്ങള് ഒരേ ദിവസം റിലീസ് ചെയ്യുമെന്ന പ്രഖ്യാപനം മാറ്റിവച്ച് സൂപ്പര്‍താരങ്ങള് ഇക്കുറി റംസാനെത്തുന്നത് വിവിധ ദിവസങ്ങളില്.\nദീപാവലി ദിനമായ ഒക്ടോബര് 21നു തന്നെ മമ്മൂട്ടിയുടെ പോത്തന്‍വാവയെത്തി. അതേ ദിവസം തന്നെ മോഹന്‍ലാലിന്റെ ഫോട്ടോഗ്രാഫറും റിലീസ് ചെയ്യുമെന്നായിരുന്നു നേരത്തെ അറിയിച്ചിരുന്നത്. എന്നാല് റിലീസിംഗ് തീയതി മൂന്ന് ദിവസം നീട്ടിവച്ച് ഫോട്ടോഗ്രാഫറെത്തുന്നത് റംസാന് ദിനമായ ഒക്ടോബര് 24നാണ്.\nഒക്ടോബര് 24ന് തിയേറ്ററുകളിലെത്തുമെന്ന് പ്രഖ്യാപിച്ചിരുന്ന സുരേഷ് ഗോപി ചിത്രം ബഡാ ദോസ്തിന്റെ റിലീംസിഗും മാറ്റി. ഒക്ടോബര് 28നാണ് ബഡാ ദോസ്ത് തിയേറ്ററുകളിലെത്തുന്നത്.


K M HAMSAKUNJU | മുൻ ഡെപ്യൂട്ടി സ്പീക്കർ കെ എം ഹംസകുഞ്ഞ് അന്തരിച്ചു; പദവി അലങ്കരിച്ചത് 1982 മുതൽ 1986 കാലഘട്ടത്തിൽ - MarunadanMalayalee.com\nMay 13, 202111:46 PM IST Permalink\nതിരുവനന്തപുരം: മുൻ ഡെപ്യൂട്ടി സ്പീക്കർ കെ എം ഹംസകുഞ്ഞ് (86) അന്തരിച്ചു. 1982 മുതൽ 1986 വരെ ഡെപ്യൂട്ടി സ്പീക്കറായിരുന്നു കെ എം ഹംസകുഞ്ഞ്. മട്ടാഞ്ചേരി മുൻ എംഎൽഎ കൂടിയാണ് ഹംസകുഞ്ഞ്. 1973 ൽ കൊച്ചി കോർപ്പറേഷൻ മേയർ ആയിരുന്നു.\nസംസ്ഥാനത്ത് ഇന്ന് 6419 പേർക്ക് കോവിഡ്


ചേതന് ഭഗത് അഭിമുഖം: നരേന്ദ്രമോദി തുടരുമെന്നാണ് വിശ്വാസം\nമോദി കാരണം നമുക്കിപ്പോള് പുതിയ നോട്ടുകളുണ്ട്\n07 Apr, 2019, 8:12 am\nതാങ്കള് ഐഐടിയില് നിന്നും ഐഐഎമ്മില് നിന്നും വിദ്യാഭ്യാസം നേടി. ഇന്‍വെസ്റ്റ്‌മെന്റ് ബാങ്കിങ് ചെയ്തു, തുടര്‍ന്ന് എഴുത്തില് ശ്രദ്ധകേന്ദ്രീകരിച്ചു. തിരിഞ്ഞുനോക്കുമ്പോള് ആ യാത്രയെ എങ്ങനെ വിലയിരുത്തുന്നു ?\nഅത് അസാധാരണമായൊരു യാത്രയായിരുന്നു. പക്ഷേ ഒരു മധ്യവര്‍ഗ ഇന്ത്യക്കാരന്റെ കാഴ്ചപ്പാടില് അതൊരു സാധാരണ യാത്രയാണ്. നിങ്ങളൊരു മധ്യവര്‍ഗ കുടുംബത്തില് വളരുന്നു, സുരക്ഷിത ഭാവിക്കുവേണ്ടി ബിരുദങ്ങള് നേടുന്നു. നമ്മളതിനെ വെല് സെറ്റില്‍ഡ് എന്നാണല്ലോ വിളിക്കാറ്. ഇന്ത്യയില് മാത്രമേ നിങ്ങള്‍ക്ക് അങ്ങനെയൊരു പ്രയോഗം കേള്‍ക്കാനാകൂ. അതാണ് ഞാനും ചെയ്യാന് ശ്രമിച്ചത്. പക്ഷേ അതിലെനിക്ക് സന്തോഷം കണ്ടെത്താനായില്ല. എന്നെ സന്തോഷിപ്പിക്കുന്ന കാര്യങ്ങള് ചെയ്യാന് ശ്രമിച്ചു. അതൊരു കരിയര് ആക്കി മാറ്റണം എന്ന ഉദ്ദേശത്തോടെയായിരുന്നില്ല. പക്ഷേ അത് നന്നായി വന്നു. ആളുകള്‍ക്ക് എന്റെ രചനകള് ഇഷ്ടമായി. അതൊരു നല്ല കരിയര് ആയി മാറിയതില് ഞാന് ഭാഗ്യവാനാണ്. വെല്‍സെറ്റില്‍ഡ് ആകാന് വേണ്ടി തന്നെയായിരുന്നു ആ യാത്ര. പക്ഷേ വെല് സെറ്റില്‍ഡ് എന്നതും സന്തോഷം എന്നതും പലപ്പോഴും ബന്ധപ്പെട്ടുകിടക്കുന്നതല്ല.\nസ്‌കൂള് വിദ്യാര്‍ത്ഥിയായിരിക്കുമ്പോള് താങ്കള് എല്ലാവരെയും ചിരിപ്പിക്കുന്നതില് മിടുക്കനായിരുന്നുവെന്ന് കേട്ടിട്ടുണ്ട്. അതുപോലെ തന്നെ കണക്കിലും മിടുക്കനായിരുന്നു ?\nതീര്‍ച്ചയായും, ഈ രണ്ടുകാര്യങ്ങളിലും മിടുക്കുണ്ടായിരുന്നു. ക്ലാസില് ഞാനൊരു രസികന് ആയിരുന്നു. കണക്ക് നന്നായി അറിയാമായിരുന്നു. എഴുത്തുകാരനെന്ന നിലയിലും ഞാന് ആളുകളെ ചിരിപ്പിക്കാന് ശ്രമിക്കുന്നു. അത്തരത്തില് അവരെ രസിപ്പിക്കാനും നോക്കുന്നു. ചിലപ്പോഴത് കരയിക്കാനും വൈകാരികമായി സ്പര്‍ശിക്കാനും ഞാന് പറയുന്ന കഥയോട് ആളുകള്‍ക്ക് ചേര്‍ന്നുനില്‍ക്കാന് തോന്നാനും ഒക്കെയാണ്. അതൊരു അനുഗ്രഹമാണ്. അങങനെയൊക്കെയാണെങ്കിലും അതൊരു കരിയറായി മാറ്റാനാവില്ലല്ലോ. നിങ്ങള് ഒരു രസികനായിട്ട് എന്തുചെയ്യാനാണ്. പക്ഷേ തണക്കില് മികവുണ്ടെങ്കില് ജോലിയെങ്കിലും കിട്ടും.\nചേതന് ഭഗത് അഭിമുഖം ഇവിടെ കാണാം\nതാങ്കളുടെ പഴയ രചനകള് യുവാക്കളെ പ്രണയത്തിലേക്കൊക്കെ നയിക്കുന്നവയാണ്. എന്നാല് ഗേള് ഇന് റൂം 105 ത്രില്ലര് സ്വഭാവത്തിലാണ്. എഴുത്തില് മുതിര്‍ന്നു വരുന്ന രീതിയാണോ ആ മാറ്റം ?\nഅതെ ഞാന് മുതിരുന്നതിന്റെ രീതിയാണ്. കുറഞ്ഞ പ്രണയവും കൂടുതല് കൊലപാതകങ്ങളുമാണ് ഇപ്പോള്. എപ്പോഴും വായനക്കാരെ സര്‍പ്രൈസ് ചെയ്യാന് ശ്രമിക്കാറുണ്ട്. എന്നില് നിന്ന് പ്രതീക്ഷിക്കാത്തത് വായനക്കാരന് കൊടുക്കാനാണ് ശ്രമം. അതുകൊണ്ടാണ് അവരെ സംബന്ധിച്ച് എന്റെ രചനകള് പ്രാധാന്യമുള്ളതാവുന്നതും അവരെ അതിശയിപ്പിക്കുന്നതും. ക്രൈം എന്ന് പറയുന്നത് ഏറ്റവും കൂടുല് വില്‍ക്കപ്പെടുന്ന വിഭാഗമാണ്. ആളുകളെ പിടിച്ചുനിര്‍ത്താന് പോന്നവയാണ്. മുന്‍കാലങ്ങളിലും എന്റെ പുസ്തകങ്ങള് പിടിച്ചിരുത്തുന്നവയാണെന്ന് വായനക്കാര്‍ക്ക് അനുഭവമുണ്ട്. ഒരു കൊലപാതകം അവതരിപ്പിക്കുകയും കൊലയാളിയാരാണെന്ന് സസ്‌പെന്‍സ് നിലനിര്‍ത്തുകയും ചെയ്താല് പുസ്തകം ആളുകളെ കൂടുതല് ആകര്‍ഷിക്കും,\nതാങ്കളുടെ രചനകള് സിനിമകളായിട്ടുണ്ട്. എഴുതിയത് സ്‌ക്രീനില് കാണുമ്പോഴുള്ള അനുഭവം എങ്ങിനെയാണ് ?\nപലതവണ അത്തരത്തില് സംഭവിച്ചിട്ടുണ്ട്. ആദ്യത്തേതിലാണ് നമുക്ക് അതിശയമുണ്ടാവുക. എന്റെ കഥ അഭിനേതാക്കള് ചെയ്ത് കാണുമ്പോള് ആശ്ചര്യകരമായി തോന്നാറുണ്ട്. എന്റെ നോവലുകള് വായിക്കാത്ത പലര്‍ക്കും ത്രീ ഇഡിയറ്റ്‌സ്, ടൂ സ്റ്റേറ്റ്‌സ് തുടങ്ങിയ കഥകളറിയാം. അതവര് സിനിമ കാണുന്നതുകൊണ്ടാണ്. എന്റെ നോവലുകള് വായിക്കാത്ത ഒരുപാടുപേരുണ്ട്. പക്ഷേ അവര്‍ക്ക സിനിമകള് കണ്ട് കഥകളറിയാം. അത്തരത്തില് അത് അതിശയമാണ്.\nതാങ്കള് സജീവമായി രാഷ്ട്രീയ നിരീക്ഷണങ്ങള് പങ്കുവെയ്ക്കുന്നയാളാണ്. പംക്തികള് കൈകാര്യം ചെയ്യാറുണ്ട് ?\nഅത്തരം ഇടപെടലുകള് ഇപ്പോള് കുറയ്ക്കാന് ശ്രമിക്കുകയാണ്.\nഇപ്പോള് തെരഞ്ഞടുപ്പ് സമയമാണ് ?\nഞാന് എല്ലാം സജീവമായി നിരീക്ഷിക്കാറുണ്ട്. മോദി ഭരണം തുടരുമെന്നാണ് ഞാന് വിശ്വസിക്കുന്നത്. അത് പൂര്‍ണ്ണമായും എന്റെ പ്രവചനം മാത്രമാണ്. ഏതെങ്കിലും ശാസ്ത്രീയ കാരണങ്ങള് മുന്‍നിര്‍ത്തി പറയുന്നതല്ല, പക്ഷേ നരേന്ദ്രമോദിയെന്ന വ്യക്തി തന്റെ പ്രഭാവം നിലനിര്‍ത്തുന്നുണ്ട്. അതേസമയം പ്രതിപക്ഷത്തിന് പ്ലാന് ബി യുമായി ഉയര്‍ന്നുവരാന് സാധിക്കുന്നുമില്ല.\nകഴിഞ്ഞ5വര്‍ഷത്തിനിടെ രാജ്യം എങ്ങനെയെല്ലാം മാറിയെന്നാണ് താങ്കള് കരുതുന്നത് ?\nഇന്ത്യ മാറിയിട്ടുണ്ട്. ചില കാര്യങ്ങളൊക്കെ ബിജെപിയും മോദിയും ഉള്ളതുകൊണ്ടാണ്. എന്നാല് ചിലതൊക്കെ ലോകത്ത് സാങ്കേതികവിദ്യയുടെ വളര്‍ച്ചയ്ക്ക് അനുസരിച്ചുമാണ്. അഞ്ചുവര്‍ഷത്തെ ഏറ്റവും നാടകീയമായ മാറ്റം എന്നുപറയുന്നത് മൊബൈല് ഇന്റര്‍നെറ്റ് ഡാറ്റയുടെ വ്യാപനമാണ്. അഞ്ചുവര്‍ഷത്തിനിടെ അനേകലക്ഷം ആളുകള്‍ക്ക് ഡാറ്റ ലഭ്യമായി. അത് പലതരത്തില് ഗുണം ചെയ്തു. വിവിധസേവനങ്ങളില്, വിവരങ്ങള് ലഭ്യമാകാന്, ഓണ്‍ലൈന് ഷോപ്പിങ് നടത്താന് . ഇവയൊക്കെ എളുപ്പമായി.\nഅതേസമയം നോട്ടുനിരോധനം പോലുള്ള നടപടികളുമുണ്ടായിരുന്നു ?\nമോദി കാരണം നമുക്കിപ്പോള് പുതിയ നോട്ടുകളുണ്ട്. പല നിറങ്ങളിലുള്ള നോട്ടുകള്. നോട്ടുനിരോധനം, ജിഎസ്ടി, ജന്‍ധന് ബാങ്ക് അക്കൗണ്ട്, എല്‍പിജി കണക്ഷനുകള്,ആരോഗ്യ ഇന്‍ഷുറന്‍സ്, സ്വഛ് ഭാരത് തുടങ്ങിയവ അദ്ദേഹത്തിന്റെ പ്രധാന പദ്ധതികളാണ്. അത്തരത്തില് പല പുരോഗതികളും ഉണ്ടായിട്ടുണ്ട്.\nകേരളത്തെ കുറിച്ച് പറയുമ്പോള്, കഴിഞ്ഞ വര്‍ഷം ഇവിടെ വെള്ളപ്പൊക്കമുണ്ടായിരുന്നു, അതിന് പിന്നാലെ ശബരിമല വിവാദമുണ്ടായി. ഇതൊക്കെ ശ്രദ്ധിച്ചിരുന്നോ ?\nവിവാദം ഞാന് ശ്രദ്ധിച്ചിരുന്നു. പക്ഷേ വെള്ളപ്പൊക്കത്തെയും ശബരിമലയെയും ബന്ധിപ്പിച്ച് പറയാനാകില്ല.\nഅങ്ങിനെയല്ല, രണ്ടും ബന്ധിപ്പിച്ചതല്ല, ഇവയായിരുന്നു പ്രധാന സംഭവങ്ങള്. ശബരിമല വിഷയത്തില് താങ്കളുടെ നിലപാടെന്താണ് ?\nമതം എന്നുപറയുന്നത് അപകടകരമായൊരു ഗുഹയാണ്. ശബരിമലയെ വിടാം, പൊതുവില് പറഞ്ഞാല്, എല്ലാ കാര്യങ്ങളും കോടതിക്ക് തീരുമാനിക്കാനാവില്ല, ചിലയിടത്ത് ചില ആചാരങ്ങളുണ്ട്. ഉദാഹരണത്തിന് വിവാഹത്തിന് വരന് കുതിരപ്പുറത്തിരിക്കും. പെണ്ണിന് കുതിരപ്പുറത്തിരിക്കണമെന്ന് പറഞ്ഞ് കോടതിയെ സമീപിക്കാനാകുമോ. അതൊക്കെ ഓരോ രീതികളാണ് ചടങ്ങുകളാണ്, ആചാരങ്ങളാണ്.അതങ്ങിനെ പൊയ്‌ക്കൊണ്ടിരിക്കും. അതാര്‍ക്കും ഉപദ്രവമാകുന്നില്ല. ആര്‍ക്കെങ്കിലും ദ്രോഹമാകുന്നവയുണ്ടെങ്കില് മാറ്റണം, ഉദാഹരണത്തിന്, സതി എന്ന ആചാരം ഉപദ്രവകരമാണ്. അതുകൊണ്ട് നിരോധിക്കണം. പക്ഷേ കുതിരപ്പുറത്ത് വരന് പോകുന്നതിലെന്താണ് പ്രശ്‌നം. മൃഗങ്ങളുടെ അവകാശങ്ങളുടെ കാഴ്ചപ്പാടില് ഒരുപക്ഷേ നമുക്ക് വാദങ്ങളാകാം. പക്ഷേ പെണ്ണിന് കുതിരപ്പുറത്ത് കയറണം, ശബരിമലയില് പോകണം എന്നൊക്കെ പറയുന്നത് അനാവശ്യമാണ്. ഇത്തരം വിഷയങ്ങള് കോടതി കയറാന് പാടില്ലായിരുന്നു. കോടതിയുടെ സമയം നഷ്ടപ്പെടുത്തുകയാണ്. ഇതിലൊക്കെ കോടതിക്ക് എന്ത് തീരുമാനമെടുക്കാനാകും. ഞാന് മറ്റൊരു ഉദാഹരണം പറയാം. പല ക്ഷേത്രങ്ങളിലും നിങ്ങള്‍ക്ക് ചെറിയ വസ്ത്രങ്ങള് ധരിച്ച് പ്രവേശിക്കാനാകില്ല, ഒരു പെണ്ണോ ആണോ ചെറിയ വസ്ത്രങ്ങളില് അമ്പലത്തില് പോവുകയും അവിടെ തടയപ്പെടുകയും ചെയ്താല് അവര്‍ക്ക് കോടതിയില് പോകാനാകുമോ, ആ വസ്ത്രത്തില് ക്ഷേത്രത്തില് പ്രവേശിക്കാന് തനിക്ക് മൗലികാവകാശമുണ്ടെന്ന് പറഞ്ഞ് കോടതിയെ സമീപിക്കാനാകുമോ. അതൊന്നും ശരിയല്ല. അതിനുവേണ്ടിയുള്ളതല്ല കോടതികള്. ഓരോ ചടങ്ങിനും പിന്നില് ഓരോ കാരണങ്ങളുണ്ട്. ആര്‍ക്കും ദ്രോഹമാകില്ലെങ്കില് അവയെ ബഹുമാനിക്കുകയാണ് വേണ്ടത്. അതാണ് ഞാന് വിശ്വസിക്കുന്നത്. ഞാനൊരു പുരോഗമനവാദിയാണ്. ആധുനികനാണ്. വിദ്യാഭ്യാസം നേടിയിട്ടുള്ളയാളാണ്. പക്ഷേ ഇത്തരം ആചാരങ്ങള്‍ക്കും നമുക്കിടയില് സ്്ഥാനമുണ്ട്. സ്ത്രീകള് സിന്ദൂരം തൊടാറുണ്ട്. പുരുഷന് തൊടേണ്ടതുണ്ടോ. വേണമെങ്കില് തൊടാം. അതില് വാദിച്ചിട്ട് കാര്യമില്ല. പക്ഷേ അതിന് കോടതിയില് പോകുന്നതില് അര്‍ത്ഥമുണ്ടോ. കോടതിയില് പോയാല് ജഡ്ജിമാര് എന്തുചെയ്യും. അതൊന്നും അനിവാര്യമായ കാര്യങ്ങളാണെന്ന് തോന്നുന്നില്ല.\nഇത്യയിലെ ഏറ്റവും അറിയപ്പെടുന്ന എഴുത്തുകാരിലൊരാളാണ്. ഏറ്റവും കൂടുതല് വില്‍ക്കപ്പെടുന്ന പുസ്തകങ്ങളുടെ രചയിതാവുമാണ്. യുവതലമുറ താങ്കളുടെ പുസ്തകങ്ങള് നന്നായി വായിക്കുന്നുണ്ട്. അവര് പിന്‍തുടരുമ്പോള് ഒരുതരത്തില് സാമൂഹിക ഉത്തരവാദിത്വം കൂടി താങ്കളില് നിക്ഷിപ്തമല്ലേ ?\nനിര്‍ഭാഗ്യവശാല് അങ്ങനെയുണ്ട്. പക്ഷേ അതിനെ ഞാന് ഇഷ്ടപ്പെടുന്നില്ല. അത്തരമൊരു ഉത്തരവാദിത്വത്തെ വെറുക്കുന്നു. ഒരു സര്‍ഗ്ഗാത്മക രചയിതാവ് എന്ന നിലയില് അതെന്നെ വല്ലാതെ പരിമിതപ്പെടത്തുന്നുണ്ട്. മദ്യപാനിയായ ഒരാളെ അവതരിപ്പിക്കുമ്പോഴൊക്കെ, നിങ്ങളെ യുവതലമുറ വായിക്കുന്നുണ്ട്. അങ്ങനെയെഴുതാന് പാടില്ലെന്നൊക്കെ പറയുന്നവരുണ്ട്. പക്ഷേ യാഥാര്‍ത്ഥ്യം അതേപോലെ അവതരിപ്പിക്കുന്നതുകൊണ്ടാണ് ആളുകള് എന്നെ വായിക്കുന്നത്. അല്ലെങ്കില് ഞാന് ധാര്‍മ്മികശാസ്ത്രത്തിന്റെ അദ്ധ്യാപകനാകേണ്ടിവരും. അതെനിക്ക് കഴിയില്ലല്ലോ. എനിക്ക് ഇങ്ങനെ വിശദീകരിക്കാനേ കഴിയൂ. ഞാനൊരു യൂത്ത് ഐക്കണെ സൃഷ്ടിക്കാന് ശ്രമിക്കുന്നയാളല്ല. അതല്ല എന്റെ പണി. രസകരമായ കഥകള് പറയാന് ശ്രമിക്കുകയാണ് ചെയ്യുന്നത്. ചിലകാര്യങ്ങളിലുള്ള എന്റെ നിലപാടുകള് അവതരിപ്പിക്കുകയാണ്. അതൊരുപക്ഷേ ഏറ്റവും മികച്ച അഭിപ്രായങ്ങളാകണമെന്നില്ല. അത് രാഷ്ട്രീയമായോ ധാര്‍മ്മികമായോ മികച്ച അഭിപ്രായമായിരിക്കണമെന്നുമില്ല.\nഎഴുതാനിരിക്കുമ്പോള് താങ്കള്‍ക്ക് ഇത്തരത്തില് സമ്മര്‍ദ്ദം അനുഭവപ്പെടാറുണ്ടോ ?\nതീര്‍ച്ചയായും, സമ്മര്‍ദ്ദമുണ്ട്. പുസ്തകത്തിന്റെ കാര്യത്തില് മാത്രമല്ല. എന്റെ അഭിപ്രായങ്ങള് പറയുന്നതില്.അതിലാണ് കൂടുതല് പേടിക്കേണ്ടത്.\nട്വീറ്റ് ചെയ്യുമ്പൊഴൊക്കെ അത്രയും ശ്രദ്ധിക്കാറുണ്ടോ ?\nതീര്‍ച്ചയായും, പലര്‍ക്കും ഞാനൊരു ശല്യമായി മാറാറുണ്ട്. പ്രത്യേകിച്ച് രാഷ്ട്രീയ കാര്യങ്ങളില് നിലപാട് ട്വീറ്റ് ചെയ്യുമ്പോള്. ഞാനാരെയങ്കിലും പുകഴ്ത്തിയാല് അയാളുടെ എതിരാളികള്‍ക്ക് ഇഷ്ടമാകില്ല. അതുകൊണ്ട് സ്വയം സെന്‍സര്‍ഷിപ്പ് നടത്താറുണ്ട്. അധിക്ഷേപിക്കപ്പെടാന് ഞാന് ആഗ്രഹിക്കുന്നില്ല. അപഹസിക്കപ്പെടുന്നത് എന്റെ മാനസികാവസ്ഥയ്‌ക്കോ ആരോഗ്യത്തിനോ നല്ലതല്ല. അതുകൊണ്ട് പറയണമെന്നുണ്ടെങ്കിലും പലതും പറയില്ല. അതുകൊണ്ടായിരിക്കാം എഴുത്തുകാര് സമൂഹമാധ്യമങ്ങളിലൊക്കെ മൗനം പാലിക്കുന്നതെന്നാണ് ഞാന് കരുതുന്നത്. മുന്‍പ് സമൂഹ മാധ്യമങ്ങള് ഇല്ലായിരുന്നു. എഴുത്തുകാര്‍ക്ക് എന്താണോ ചെയ്യേണ്ടത് അതവര്‍ക്ക് ചെയ്യാമായിരുന്നു. പഴയകാലത്തെ വലിയ എഴുത്താകാരെ ഓര്‍ത്തുനോക്കൂ. കാറല് മാര്‍ക്‌സ് , വിക്ടര് ഹ്യൂഗോ അവരെല്ലാം ട്രോള് ചെയ്യപ്പെടുമായിരുന്നു. ഹിറ്റ്‌ലറടക്കം ട്രോള് ചെയ്യപ്പെടുമായിരുന്നു.\nതാങ്കള്‍ക്ക് കേരളത്തില് വലിയ ആരാധക സമൂഹമുണ്ട്. പ്രത്യേകിച്ച് യുവാക്കളുടെ ഇടയില്. അതേക്കുറിച്ച് ബോധവാനാണോ ?\nഅതില് വളരെ നന്ദിയുണ്ട്. എനിക്കറിയാം കുറേ മലയാളികള് എന്റെ പുസ്തകങ്ങള് വായിക്കാറുണ്ട്. വിദ്യാഭ്യാസമുള്ളവരാണ്, ഞാന് എഴുതുന്നത് ഇംഗ്ലീഷില് മാത്രമാണ്, അങ്ങനെ വായിക്കപ്പെടുന്നതില് ഇംഗ്ലീഷ് വ്യാപനം ഒരു പ്രധാന ഘടകമാണ്.\nകേരളത്തില് ഇടയ്ക്കിടെ വരാറുണ്ടോ ?\nഉണ്ട്, ജനുവരിയില് കോഴിക്കോട് സാഹിത്യോത്സവത്തില് പങ്കെടുത്തിരുന്നു. ഇപ്പോള് കൊച്ചിയില് പുസ്തക പ്രകാശനത്തിന് വന്നു. തൃശൂരില് പങ്കടുക്കുന്നുണ്ട്.\nപുതിയ പുസ്തകത്തിന്റെ ആലോചനകള് എങ്ങിനെയാണ് ?\nതീര്‍ച്ചയായുമുണ്ട്. പക്ഷേ അതെനിക്കിപ്പോള് വെളിപ്പെടുത്താനാകില്ല


സമ്പർക്കത്തിലൂടെ കോവിഡ് ബാധിച്ചവരുടെ എണ്ണം വര്‍ധിച്ചു; കോട്ടയത്ത് അതീവ ജാഗ്രത | Kerala News | News from Kerala | Manorama News\nസമ്പർക്കത്തിലൂടെ കോവിഡ് ബാധിച്ചവരുടെ എണ്ണം വര്‍ധിച്ചു; കോട്ടയത്ത് അതീവ ജാഗ്രത\nസ്വന്തം ലേഖകൻ June 29, 2020 02:08 PM IST\nസമ്പർക്കത്തിലൂടെ കോവിഡ് ബാധിച്ചവരുടെ എണ്ണം വര്‍ധിച്ചതോടെ കോട്ടയം ജില്ലയില് അതീവ ജാഗ്രത. പള്ളിക്കത്തോട്ടില് ഒരു കുടുംബത്തിലെ ആറുപേര്‍ക്ക് സമ്പര്‍ക്കത്തിലൂടെ രോഗം സ്ഥിരീകരിച്ചു. രോഗബാധിതരില് ആശുപത്രി ജീവനക്കാരിയും പൊതുപ്രവര്‍ത്തകനും ഉള്‍പ്പെട്ടതോടെ ഇവരുമായി സമ്പര്‍ക്കം പുലര്‍ത്തിയവരെ കണ്ടെത്താനും ഊര്‍ജിത ശ്രമം.\nജില്ലയില് നിന്നുള്ള 120 പേരാണ് കോവിഡ് ബാധിച്ച് ചികിത്സയിലുള്ളത്. രോഗബാധിതരില് ഏറെയും വിദേശത്തു നിന്നും അയല്‍സംസ്ഥാനങ്ങളില് നിന്നും എത്തിയതാണ്. എന്നാല് സമ്പര്‍ക്കത്തിലൂടെ രോഗംബാധിച്ചവരുടെ എണ്ണം നാള്‍ക്കുനാള് വര്‍ധിക്കുന്നതാണ് ആശങ്ക വര്‍ധിപ്പിക്കുന്നത്. പള്ളിക്കത്തോട്ടെ കുടുംബത്തിന് രോഗബാധയുണ്ടായത് എവിടെ നിനെന്ന് കണ്ടെത്താനായിട്ടില്ല. കുടുംബത്തിലെ എഴുപതുവയസുകാരന് തിമിര ശസ്ത്രക്രിയയ്ക്ക് മുന്‍പ് പരിശോധിച്ചപ്പോളാണ് രോഗം സ്ഥിരീകരിച്ചത്. തുടര്‍ന്ന് ബന്ധുക്കളുടെ സ്രവം പരിശോധനയ്ക്കെടുത്തു. ഇതില് പൊന്‍കുന്നത്ത് സ്വകാര്യ ആശുപത്രിയിലെ ജീവനക്കാരിയായ മരുമകള്‍ക്കും രോഗം സ്ഥിരീകരിച്ചു. ഇവരുടെ പൊതുപ്രവര്‍ത്തകനായ ഭര്‍ത്താവിനും രണ്ട് മക്കള്‍ക്കും രോഗബാധ കണ്ടെത്തി. പൊതുപ്രവര്‍ത്തകന് ഒട്ടേറെ സമ്പര്‍ക്കമുള്ളതായി കണകാക്കുന്നു. ഇദ്ദേഹത്തിന്‍റെ ഭാര്യയുടെ പ്രാഥമിക സമ്പർക്കപ്പട്ടികയിലുണ്ടായിരുന്ന 43 ആശുപത്രി ജീവനക്കാരുടെ കുടുംബാംഗങ്ങൾ ഉൾപ്പെടെ 150 പേരെക്കൂടി നിരീക്ഷണത്തിലാക്കി. പൊൻകുന്നത്തെ ആശുപത്രിയിലെത്തി ചികിത്സ തേടിയവർ ആശങ്കപ്പെടേണ്ട സാഹചര്യമില്ലെന്നും ആരോഗ്യവകുപ്പ് അറിയിച്ചു. ഈ കുടുംബവുമായി സമ്പര്‍ക്കം പുലര്‍ത്തിയവരുടെ പരിശോധന ഫലങ്ങള് അടുത്ത ദിവസങ്ങള് പുറത്തുവരും. ഇതിലൂടെ സമൂഹവ്യാപനമുണ്ടോ എന്ന് സ്ഥിരീകരിക്കാനാകും.\nഏഴ് കോവിഡ് ബാധിതരുള്ള പള്ളിക്കത്തോട് പഞ്ചായത്തിലെ എട്ടാം വാർഡ് പൂർണമായും അടയ്ക്കും. വാര്‍ഡിലുള്ളവര്‍ക്ക് അത്യാവശ്യ കാര്യങ്ങൾക്കായി പ്രത്യേക സേന പ്രവർത്തിക്കും. പത്ത് കണ്ടെയ്മെന്‍റ് സോണുകളാണ് ജില്ലയിലുള്ളത്.


യുവതയെ വഴിതെറ്റിക്കുന്നു, കോണ്ടത്തിന്റെയും പെര്‍ഫ്യൂമിന്റെയും പരസ്യങ്ങള്‍ക്ക് വിലക്ക് - Keralabhooshanam Daily യുവതയെ വഴിതെറ്റിക്കുന്നു, കോണ്ടത്തിന്റെയും പെര്‍ഫ്യൂമിന്റെയും പരസ്യങ്ങള്‍ക്ക് വിലക്ക്\nHome/NEWS/BREAKING NEWS/യുവതയെ വഴിതെറ്റിക്കുന്നു, കോണ്ടത്തിന്റെയും പെര്‍ഫ്യൂമിന്റെയും പരസ്യങ്ങള്‍ക്ക് വിലക്ക്\nഇത്തരം ഉപഭോഗ വസ്തുക്കളുടെ പരസ്യങ്ങളില് അശ്ലീല ദൃശ്യങ്ങള് വ്യാപകമായി ഉപയോഗിക്കുന്നുവെന്നും അത് യുവതലമുറയെ സാരമായി ബാധിക്കുന്നുവെന്നുമായിരുന്നു പൊതുതാല്‍പര്യ ഹര്‍ജിയില് പറഞ്ഞത്. ആക്ഷേപകരമായ രീതിയിലാണ് ഇത്തരം പരസ്യങ്ങളില് സ്ത്രീകളെ ഉപയോഗിക്കുന്നത്. ഇത്തരം പരസ്യങ്ങള് സെന്‍സര് ചെയ്യേണ്ടതുണ്ടെന്നും ഹര്‍ജി ആവശ്യപ്പെടുന്നു. സെന്‍സര് ബോര്‍ഡിന്റെ മാനദണ്ഡങ്ങള് ലംഘിക്കുന്നവര്‍ക്കെതിരെ നടപടിയെടുക്കണമെന്നും ഹര്‍ജിയില് ആവശ്യമുണ്ട്. ടെലിവിഷനുകളില് ഇത്തരം പരസ്യങ്ങളുടെ സംപ്രേക്ഷണം നിരോധിക്കണമെന്നും പരാതിക്കാരന് വിശദമാക്കുന്നതായാണ് റിപ്പോര്‍ട്ട്്.\nജസ്റ്റിസ് എന് കിറുപാകരന്, ബി പുഗളേന്ദി എന്നിവരുടെ ബെഞ്ചാണ് ഹര്‍ജി പരിഗണിച്ചത്. താല്‍ക്കാലിക നിരോധനം ഏര്‍പ്പെടുത്തിയ കോടതി വിഷയത്തില് വിവര സാങ്കേതിക മന്ത്രാലയം സെക്രട്ടറിയോടും തമിഴ്‌നാട് വികസന വകുപ്പിനോടും അഭിപ്രായം അറിയിക്കാനും നിര്‍ദ്ദേശിച്ചു. ഹര്‍ജി രണ്ടാഴ്ചയ്ക്ക് ശേഷം വീണ്ടും പരിഗണിക്കും. 2017ല് പ്രൈം ടൈമില് കോണ്ടത്തിന്റെ പരസ്യം സംപ്രേക്ഷണം ചെയ്യുന്നത് വാര്‍ത്താ വിതരണ മന്ത്രാലയം നിയന്ത്രണം ഏര്‍പ്പെടുത്തിയിരുന്നു. രാവിലെ ആറുമുതല് രാത്രി പത്ത് വരെയായിരുന്നു ഇത്തരം പരസ്യങ്ങള് സംപ്രേക്ഷണം ചെയ്യുന്നതില് നിയന്ത്രണം ഏര്‍പ്പെടുത്തിയത്. ഇത്തരം പരസ്യങ്ങള് സ്ത്രീകളെ ആക്ഷേപിക്കുന്നവയാണെന്ന് കണ്ടായിരുന്നു തീരുമാനം.\ncondam madras high court


BEVCO outlets will be closed on Monday at7pm | ബിവറേജസ് ഔട്ട്‌ലെറ്റുകള് തിങ്കളാഴ്ച വൈകീട്ട്7ന് അടയ്ക്കും– News18 Malayalam\nBEVERAGES OUTLETS WILL BE CLOSED ON MONDAY AT7PM\nബിവറേജസ് ഔട്ട്‌ലെറ്റുകള് തിങ്കളാഴ്ച വൈകീട്ട്7ന് അടയ്ക്കും; വീണ്ടും തുറക്കുന്നത് വ്യാഴാഴ്ച രാവിലെ\nഅർധവാർഷിക കണക്കെടുപ്പ് പ്രമാണിച്ചാണ് തിങ്കളാഴ്ച വൈകിട്ട് ഏഴിന് ശേഷം മദ്യവിൽപനശാലകൾ അടിച്ചിടാൻ ബിവറേജസ് കോർപറേഷൻ തീരുമാനിച്ചിരിക്കുന്നത്.\nLast Updated : September 29, 2019, 22:26 IST\nതിരുവനന്തപുരം: സംസ്ഥാനത്ത് തിങ്കളാഴ്ച വൈകീട്ട് ഏഴിന് ബിവറേജസിന്റെ മദ്യവിൽപന ശാലകൾ അടയ്ക്കും. തുടർന്ന് രണ്ടു ദിവസത്തിനു ശേഷം മാത്രമെ മദ്യവിൽപന ശാലകൾ തുറന്നു പ്രവർത്തിക്കൂ. അതായത് രണ്ടു ദിവസത്തിലധികം സംസ്ഥാനത്ത് ഡ്രൈ ഡേ നിലവിൽ വരുമെന്ന് അർഥം.\nഅർധവാർഷിക കണക്കെടുപ്പ് പ്രമാണിച്ചാണ് തിങ്കളാഴ്ച വൈകിട്ട് ഏഴിന് ശേഷം മദ്യവിൽപനശാലകൾ അടിച്ചിടാൻ ബിവറേജസ് കോർപറേഷൻ തീരുമാനിച്ചിരിക്കുന്നത്. ചൊവ്വാഴ്ച ഒക്ടോബർ ഒന്നിന് പതിവ് ഡ്രൈ ഡേ ആയതിനാൽ അന്നും മദ്യവിൽപന ശാലകൾ അടഞ്ഞു കിടക്കും. ഒക്ടോബർ രണ്ട് ബുധനാഴ്ച ഗാന്ധിജയന്തി ആയതിനാൽ അന്നും ബാറുകൾ ഉൾപ്പെടെയുള്ള മദ്യശാലകൾക്ക് അവധിയാണ്. ചുരുക്കത്തിൽ വ്യാഴാഴ്ച രാവിലെ മാത്രമെ മദ്യവിൽപന ശാലകൾ വീണ്ടും തുറക്കൂ.\nFirst published: September 29, 2019, 22:26 IST\nbevco outlets holidaysbevco outlets in keralaDry day in kerala


pune function ashok chavan boycottചടങ്ങ് ബഹിഷ്‌കരിക്കു\nദേശീയപാത വികസനം :പ്രധാനമന്ത്രിക്ക് ജസ്റ്റിസ് കൃഷ്ണയ്യരുടെ കത്ത്\nSaturday 27th March 2010 9:21pm\nമുബൈ: അമിതാഭ് ബച്ചനൊപ്പം വേദി പങ്കിടേണ്ട പരിപാടിയില് പങ്കെടുക്കേണ്ടെന്ന് മഹാരാഷ്ട്ര മുഖ്യമന്ത്രി അശോക് ചവാന് തീരുാമനിച്ചു. ബാന്ദ്രെ വോര്‍ളി സീലിങ്ക് ഉദ്ഘാടനച്ചടങ്ങില് അമിതാഭ് ബച്ചനൊപ്പം വേദി പങ്കിട്ടത് വിവാദമായ സാഹചര്യത്തിലാണ് ചവാന് പരിപാടി ഒഴിവാക്കിയത്. പൂനെയില് നാളെ നടക്കുന്ന ഒരു സാഹിത്യ ചടങ്ങിലാണ് മുഖ്യമന്ത്രി പങ്കെടുക്കേണ്ടെന്ന് തീരുമാനിച്ചത്.\nചടങ്ങില് പങ്കെടുക്കാന് സംഘാടകര് ഇരുവരെയും ക്ഷണിച്ചിരുന്നു. എന്നാല് ബിന്ദ്രെ വോര്‍ളി ചടങ്ങില് മുഖ്യമന്ത്രി ബച്ചനൊപ്പം പങ്കെടുത്തത് സംസ്ഥാനത്തെ കോണ്‍ഗ്രസ് പാര്‍ട്ടിയില് വലിയ വിവാദമായിരിക്കയാണ്. ഗുജറാത്ത് സര്‍ക്കാറിന്റെ ബ്രാന്റ് അംബാസിഡറായിരുന്ന ബച്ചനൊപ്പം വേദി പങ്കിട്ടതാണ് വിവാദമായത്. ഇത് കണക്കിലെടുത്ത് മുഖ്യമന്ത്രി പരിപാടി ഒഴിവാക്കുകയാണെന്നാണ് റിപ്പോര്‍ട്ട്.


സരിത പ്രതിയായ തൊഴില് തട്ടിപ്പില് എക്‌സൈസ് മന്ത്രിക്കും പങ്ക് ? ശബ്ദരേഖ പുറത്ത് – Jaihind TV\nസരിത പ്രതിയായ തൊഴില് തട്ടിപ്പില് എക്‌സൈസ് മന്ത്രിക്കും പങ്ക് ? ശബ്ദരേഖ പുറത്ത്\nതിരുവനന്തപുരം: സരിത.എസ്.നായർ പ്രതിയായ തൊഴില് തട്ടിപ്പില് ഉന്നതരുടെ ബന്ധം വ്യക്തമാക്കുന്ന ശബ്ദരേഖ പുറത്ത്. ബെവ്‌കോയില് ജോലി വാഗ്ദാനം ചെയ്ത് നടത്തിയ തട്ടിപ്പിനെക്കുറിച്ച് എക്‌സൈസ് മന്ത്രി ടി.പി. രാമകൃഷ്ണനും ബെവ്‌കോ എംഡിയായിരുന്ന സ്പര്‍ജന് കുമാറിനും അറിയാമായിരുന്നു എന്ന് സരിത തന്നെ അവകാശപ്പെടുന്ന ശബ്ദരേഖയാണ് പുറത്തുവന്നത്. പരാതിക്കാര് തന്നെയാണ് ഈ ശബ്ദരേഖ പൊലീസിന് കൈമാറിയത്.\nമന്ത്രിക്കും എംഡിക്കും തട്ടിപ്പിനേക്കുറിച്ച് ഉത്തമ ബോധ്യമുണ്ടെന്ന് ശബ്ദരേഖയില് സരിത പരാതിക്കാരോട് പറയുന്നു. പണം നല്‍കിയ ശേഷം നിയമനം നടക്കാതെവന്നതോടെ സംശയം പ്രകടിപ്പിച്ചപ്പോഴായിരുന്നു ഈ പ്രതികരണം. നിയമനത്തിനായി പണം നല്‍കിയവരോട് മന്ത്രി ടി.പി. രാമകൃഷ്ണന് സംസാരിക്കണമെന്ന് പറഞ്ഞതായും ശബ്ദരേഖയില് വ്യക്തമാക്കുന്നത്.\nബെവ്കോ, കെടിഡിസി എന്നിവടങ്ങളിൽ ജോലി വാഗ്ദാനം ചെയ്ത് സരിത എസ് നായർ അടങ്ങുന്ന സംഘം പണം തട്ടിയ കേസിലെ ഒന്നാം പ്രതി നേരത്തെ അറസ്റ്റിലായിരുന്നുൃ. എൽഡിഎഫ് പഞ്ചായത്തംഗം കൂടിയായ രതീഷാണ് അറസ്റ്റിലായത്. പ്രതികളെ പൊലീസും സർക്കാരും സംരക്ഷിക്കുന്നു എന്ന വിമർശനം ശക്തമായതിന് പിന്നാലെയായിരുന്നു അറസ്റ്റ്.\nകെ.ടി.ഡി.സി.യിൽ ജോലി വാഗ്ദാനംചെയ്ത് അഞ്ചുലക്ഷം രൂപയും, ബിവറേജസ് കോർപ്പറേഷനിൽ സ്റ്റോർ അസിസ്റ്റന്റായി നിയമനം വാങ്ങി നൽകാമെന്നു പറഞ്ഞ് 11.5 ലക്ഷം രൂപയും തട്ടിയെടുത്തു എന്നാണ് കേസ്. സോളാർ കേസ് പ്രതി സരിത എസ് നായർ, രതീഷ്, ഷൈജു പാലോട് എന്നിവരാണ് കേസിലെ പ്രധാന പ്രതികൾ.


മണിക്കൂറുകളോളം ഉദ്ധാരണം; പുരുഷന്മാര് അറിയേണ്ട രോഗം | things to know about priapism\nമണിക്കൂറുകളോളം ഉദ്ധാരണം; പുരുഷന്മാര് അറിയേണ്ട രോഗം\nTrivandrum, First Published 10, Jan 2020, 11:55 PM\n'പ്രിയാപിസം' അത്യപൂര്‍വ്വമായ ഒരു രോഗമാണെന്ന് ചിന്തിച്ചെങ്കില് തെറ്റി. ഇന്ത്യയില് പ്രതിവര്‍ഷം 10 ലക്ഷം പേരിലെങ്കിലും ഇത് റിപ്പോര്‍ട്ട് ചെയ്യുന്നുണ്ട്. സാധാരണഗതിയില് ഇത് വളരെ വേദന നിറഞ്ഞ അവസ്ഥയാണ്\nഒരു പുരുഷനില് ലൈംഗിക ഉത്തേജനമുണ്ടാക്കുന്ന എന്തെങ്കിലും ബാഹ്യമായ ഘടകമുണ്ടായാല് മാത്രമേ സാധാരണഗതിയില് അയാളില് ഉദ്ധാരണം സംഭവിക്കുകയുള്ളൂ. അങ്ങനെ ആണെങ്കില് പോലും, ഉദ്ധാരണത്തിന് ഒരു നിശ്ചിത ദൈര്‍ഘ്യമുണ്ടായിരിക്കും. ഓരോരുത്തരിലും ഏറ്റക്കുറച്ചിലുണ്ടാകുമെങ്കില് പോലും മിനുറ്റുകള് എന്ന കണക്കില് നിന്ന് ഇത് നീണ്ടുനില്‍ക്കാറില്ല.\nഈ സാഹചര്യത്തില് നിന്ന് വിഭിന്നമായി മണിക്കൂറുകളോളം ഉദ്ധാരണം നീണ്ടുനില്‍ക്കുന്ന സാഹചര്യമുണ്ടാകാറുണ്ട്. ഈ അവസ്ഥയെ 'പ്രിയാപിസം' (Priapism) എന്നാണ് വിളിക്കുന്നത്. ആദ്യം സൂചിപ്പിച്ചത് പോലെ പുരുഷനില് ലൈംഗിക ഉണര്‍വുണ്ടാക്കുന്ന ബാഹ്യ ഘടകങ്ങളും ഇത്തരം കേസുകളില് ഉണ്ടാകണമെന്നില്ല. അതായക്, മനസിന്റെ ആഗ്രഹങ്ങള്‍ക്ക് വിരുദ്ധമായി, ഔചിത്യമില്ലാത്ത തരത്തിലുണ്ടാകുന്ന ഉദ്ധാണം എന്ന് വേണമെങ്കില് പറയാം.\n'പ്രിയാപിസം' അത്യപൂര്‍വ്വമായ ഒരു രോഗമാണെന്ന് ചിന്തിച്ചെങ്കില് തെറ്റി. ഇന്ത്യയില് പ്രതിവര്‍ഷം 10 ലക്ഷം പേരിലെങ്കിലും ഇത് റിപ്പോര്‍ട്ട് ചെയ്യുന്നുണ്ട്. സാധാരണഗതിയില് ഇത് വളരെ വേദന നിറഞ്ഞ അവസ്ഥയാണ്. അരിവാള്‍രോഗമുള്ളവരിലാണ് പൊതുവേ പ്രിയാപിസം കാണപ്പെടുന്നത്. ഇതിന് കൃത്യമായ കാരണവുമുണ്ട്.\nഅരിവാള് രോഗികളില് രക്തയോട്ടം കുറഞ്ഞ് രക്തം കെട്ടിക്കിടക്കുന്ന അവസ്ഥയുണ്ടാകാറുണ്ട്. ലിംഗത്തില് ഇത്തരത്തില് രക്തം കെട്ടിക്കിടക്കുന്നത് പ്രിയാപിസത്തിലേക്ക് നയിക്കുന്നു. അതേസമയം അരിവാള് രോഗികള് മാത്രമല്ല ഇതിന് ഇരകളാകുന്നവരെന്നും ഓര്‍ക്കുക.\nമുപ്പത് വയസോ അതിന് മുകളില് പ്രായമുള്ളവരോ ആയ പുരുഷന്മാര് തീര്‍ച്ചയായും പ്രിയാപിസത്തെക്കുറിച്ച് അറിഞ്ഞിരിക്കണം. കാരണം ഇത് പിടിപെടുന്നതിനുള്ള പ്രായം മുപ്പതോ അതിന് മുകളിലോ ആണ്.\nപ്രിയാപിസം തന്നെ പല തരത്തിലുണ്ട്. ഇത് കൃത്യമായി പരിശോധനയിലൂടെ തിരിച്ചറിഞ്ഞ ശേഷം ആവശ്യമായ ചികിത്സ നിര്‍ദേശിക്കാന് ഡോക്ടര്‍മാര്‍ക്ക് കഴിയും. എന്നാല് സമയത്തിന് ചികിത്സ തേടാതെ, ഇത് വച്ചുകൊണ്ടിരിക്കുന്നത് കൂടുതല് സങ്കീര്‍ണ്ണതകളിലേക്കേ എത്തിക്കൂ.\nLast Updated 10, Jan 2020, 11:55 PM


പെരിയയില് ബൈക്കുകള് കൂട്ടിയിടിച്ച് വ്യാപാരി മരിച്ചു – Utharadesam\nAugust 10, 2020 Published Time: 4:10 PM\nകാഞ്ഞങ്ങാട്: ബൈക്കുകള് കൂട്ടിയിടിച്ച് വ്യാപാരി മരിച്ചു. പെരിയയിലെ ദുര്‍ഗ സ്റ്റോഴ്‌സ് ഉടമ രാജേഷ് ഭട്ട് (40) ആണ് മരിച്ചത്. ശനിയാഴ്ച ഉച്ചഭക്ഷണം കഴിക്കാനായി വീട്ടിലേക്ക് പോകുന്നതിനിടെ പെരിയ ബസാര് വില്ലാരംപതി റോഡില് അപകടത്തില്‍പെടുകയായിരുന്നു.\nകുണ്ടംകുഴി ഭാഗത്തുനിന്ന് വന്ന ബൈക്ക് ഒരു ഓട്ടോയെ മറികടക്കുന്നതിനിടെയാണ് രാജേഷിന്റെ ബൈക്കിലിടിക്കുകയായിരുന്നു. ഇടിയുടെ ആഘാതത്തില് രാജേഷ് തെറിച്ചുവീണു. ഉടന് ജില്ലാ ആസ്പത്രിയിലും തുടര്‍ന്ന് നില ഗുരുതരമായതിനാല് പരിയാരം ഗവ: മെഡിക്കല് കോളേജിലേക്ക് കൊണ്ടുപോയി. ഇവിടെ വെച്ചാണ് മരിച്ചത്.\nസഹോദരനോടൊപ്പം 20 വര്‍ഷമായി പെരിയയില് കച്ചവട സ്ഥാപനം നടത്തിവരികയായിരുന്നു. മേപ്പാട്ടെ കേശവ ഭട്ടിന്റെയും ജയലക്ഷ്മിയുടെയും മകനാണ്. ഭാര്യ: വിമല (ചിത്രദുര്‍ഗ). മകള്: ശ്രേഷ്ഠ. സഹോദരങ്ങള്: ഹരിപ്രസാദ് (വ്യാപാരി, പെരിയ), ജ്യോതി (ധര്‍മ്മസ്ഥല), ശ്രുതി (ബംഗളൂരു).\nBikes hit and 1 died in Periya\nTags: Bikes hit and 1 died in Periya


അങ്ങനെ ഒരുനാൾ - Aksharathalukal\nHome » Story » അങ്ങനെ ഒരുനാൾ\nഉച്ചയൂണിനുശേഷം അയാൾ പൂമുഖത്ത് നീണ്ടു നിവർന്നു കിടന്നു. ഇത് തനിക്ക് പതിവില്ല. കുറച്ചു ദിവസങ്ങളായുള്ള ശീലമാണ്. ഈ കൊറോണ കാലത്ത് മറ്റെന്തു ചെയ്യാൻ?\nലോകത്തെ മുഴുവൻ ഭീതിയിലാഴ്ത്തികൊണ്ട് ആ കുഞ്ഞന്‍റെ താണ്ഡവം അങ്ങനെ നീണ്ടുപോകുന്നു. അതോടെ പതിവുശീലങ്ങളും മാറി.\nമുറ്റത്തു കിടക്കുന്ന തന്‍റെ ഉന്തുവണ്ടി നോക്കി അയാൾ ഒന്നു നെടുവീർപ്പിട്ടു. നിലക്കടലയും ചീനച്ചട്ടിയും മറ്റെല്ലാമൊരുക്കി കടപ്പുറത്തേയ്ക്ക് യാത്രയാകേണ്ട സമയമാണിത്. അതാ അകലെനിന്നും കടലിന്‍റെ ഇരമ്പൽ. ഒരുപക്ഷെ അത് തന്നെ മാടിവിളിക്കുകയാവാം. ആ കാഴ്ചകൾ അയാളുടെ മനസ്സിൽ മിന്നിമറഞ്ഞു.\nതന്‍റെ ദൗത്യം പൂർത്തിയാക്കിയ ചാരിതാർഥ്യത്തോടെ ആഴിയിലേയ്ക്ക് ചായുന്ന ചുവന്നു തുടുത്ത സൂര്യൻ! സായാഹ്നസവാരി മധുരതരമായ ഒരു വ്യായാമത്തിന്‍റെ തലത്തിലേയ്ക്ക് എത്തിച്ചുകൊണ്ട് ഒരു ” റ്റു ഇൻ വൺ ” പ്രോഗ്രാമിന്‍റെ നിർവ്വഹണത്തിലേർപ്പെട്ടിരിക്കുന്ന മധ്യവയസ്ക്കർ. ഇടുങ്ങിയ ഒാഫീസ്ക്യാബിനുള്ളിൽ തിരക്കുകൾക്കുശേഷം ഫ്ളാറ്റുകളിലെ ചുവരുകൾക്കുള്ളിലേയ്ക്ക് ചേക്കേറുന്നതിനു മുൻപായി ശുദ്ധവായുവുമൊത്ത് സല്ലാപത്തിലേർപ്പെട്ടിരിക്കുന്ന ചെറുപ്പക്കാർ.\nസെൽഫിയിലൂടെ അവിസ്മരണീയ ദൃശ്യങ്ങൾ പകർത്തുന്ന വിനോദസഞ്ചാരികൾ. മണ്ണും മരവും വിട്ട് കോൺക്രീറ്റ് പ്രതലങ്ങളുമായുള്ള ബന്ധങ്ങൾ മാത്രമായതിനാൽ തങ്ങളെ തൊട്ടു തലോടുന്ന മണൽതരികളുമായി ചങ്ങാത്തം കൂടുന്ന കുട്ടികൾ. ഈ കച്ചവടത്തിലൂടെ ഇവരിൽ പലരും തന്‍റെ മിത്രങ്ങളായി മാറി.\nപട്ടിയുടെ ഉച്ചത്തിലുള്ള കുര! ആരും വരുവാൻ സാധ്യതയില്ലലോ? അയാൾ പുറത്തേയ്ക്ക് ഒന്നു നോക്കി. ഒരു കുട്ടി സൈക്കിളിൽ അങ്ങോട്ടും ഇങ്ങോട്ടുമായി സവാരി നടത്തുന്നു. കുട്ടികളുടെ കൂട്ടം ചേർന്നുള്ള കളികൾ അവർക്ക് ഈയവസരത്തിൽ നഷ്ടമായിരിക്കുന്നു………\nപെട്ടെന്ന് അന്നൊരിക്കൽ കടപ്പുറത്തു കണ്ടുമുട്ടിയ മൂന്നു ചുണക്കുട്ടന്മാരുടെ ചിത്രം അയാളുടെ മനസ്സിൽ തെളിഞ്ഞുവന്നു. ഏതാണ്ട് തന്‍റെ മകന്‍റെ പ്രായം തോന്നിക്കുന്ന കുട്ടികൾ. നിലക്കടലയും പട്ടവും തന്‍റെ കൈയ്യിൽ നിന്ന് വാങ്ങിയ ശേഷം ” താങ്ക് യൂ അങ്കിൾ ” എന്നു പറഞ്ഞവർ. അല്പം തിരക്കു കുറഞ്ഞ സമയമായിരുന്നതിനാൽ താൻ വീണ്ടും അവരെ ശ്രദ്ധിച്ചു. ഒരാൾ അവന്‍റെ പട്ടം കാണിച്ചുകൊണ്ട് അമ്മയോട് എന്തൊക്കെയോ പറയുന്നതു കണ്ടു. പട്ടത്തെകുറിച്ചുള്ള എന്തോ പരാതിയാണെന്ന് ആ ഭാവപ്രകടനങ്ങളിൽ നിന്നും മനസ്സിലാക്കി. മറ്റൊരാൾ പട്ടം ചേർത്തു പിടിച്ചുകൊണ്ട് അത് കിട്ടിയതിന്‍റെ ആഹ്ളാദത്തിലായിരുന്നു. മൂന്നാമനാകട്ടെ തന്‍റെ പട്ടം പറപ്പിക്കാനുള്ള ശ്രമത്തിലും.\nഒന്നുരണ്ടു തവണ അതു പരാജയപ്പെട്ടു.ഒടുവിൽ പട്ടത്തെ സ്വതന്ത്രമായി മുകളിലേയ്ക്ക് ഉയർത്തി കൈയ്യിലെ ചരട് മെല്ലെമെല്ലെ വിട്ടുകൊടുത്തു. അനായാസം പട്ടം മുകളിലേയ്ക്ക് ഉയർന്ന് കാറ്റിൽ പറന്ന് ഇളകിയാടി കളിച്ചു. അതുകണ്ട് മറ്റു രണ്ടുകുട്ടികളും അവനോടൊപ്പം ചേർന്ന് മതിമറന്ന് കൈകൊട്ടി ചിരിക്കാൻ തുടങ്ങി. തനിക്കു ലഭിച്ചതിന്‍റെ കുറവുകൾ കണ്ടെത്താതെ, സ്വന്തമാക്കി മാത്രം വയ്ക്കാതെ, വിട്ടുകൊടുത്തു കൊണ്ടുള്ള ആ തിരിച്ചറിവ് അന്ന് തന്നെ വല്ലാതെ ആകർഷിച്ചു. അതെ; കുട്ടികളിൽ നിന്ന് പലകാര്യങ്ങളും നമുക്ക് പഠിക്കുവാനുണ്ട്.\n” ശിശുക്കളെ എന്‍റെ അടുത്തുവരാൻ അനുവദിക്കുവിൻ. അവരെ തടയരുത്. എന്തെന്നാൽ സ്വർഗ്ഗരാജ്യം അവരെപ്പോലെയുള്ളവരുടേതാണ്. ” യേശുനാഥന്‍റെ ഈ വാക്കുകൾ എത്ര അർത്ഥവത്താണ്!\nചൂടിന്‍റെ കാഠിന്യത്തെ വെല്ലുവിളിച്ചുകൊണ്ട് ഇളംകാറ്റ് ഒാടിയെത്തി. ആ ആശ്വാസത്തിൽ അയാൾ ഒന്നു ചരിഞ്ഞു കിടന്നു. തന്‍റെ കൂട്ടുകാരൻ, സ്ഥിരവരുമാനമുള്ള മെച്ചപ്പെട്ട പണിക്ക് അയാൾക്കൊപ്പം ചെല്ലുവാൻ തന്നെ പലതവണ വിളിച്ചു. എന്തുകൊണ്ടോ, ഈ കച്ചവടവും ഈ കടപ്പുറവും വിട്ടുപോകാൻ മനസ്സു വന്നില്ല. മതങ്ങൾക്കതീതമായി പ്രായഭേദമെന്യേ സന്തോഷിക്കുന്ന ഒത്തിരി മുഖങ്ങൾ എന്നും കാണുന്നതു കൊണ്ടുള്ള ആത്മഹർഷമാവാം ഒരു പിൻവിളിയായി കൂടെയുള്ളത്.\nവിജനമായ കടപ്പുറത്തിന് സൗന്ദര്യം പോരാ. ഈ അവസ്ഥ മാറും; കൊറോണ വൈറസ്സിനെ നാം തോല്പിക്കും. അതിനാണല്ലോ ഭരണകൂടവും ആരോഗ്യപ്രവർത്തകരും പോലീസ്ഉദോഗസ്ഥരും എല്ലാം ഒത്തൊരുമയോടെ അക്ഷീണം പ്രവർത്തിച്ചുകൊണ്ടിരിക്കുന്നത്. ‘കുടിലുതൊട്ട് കൊട്ടാരം വരെയുള്ളവർ’ ഈ പ്രവർത്തനങ്ങൾക്ക് പിന്തുണയും നൽകുന്നു. ഇതിനെല്ലാം മുകളിലായി ദൈവത്തിന്‍റെ കരുണയുടേയും കരുതലിന്‍റെയും അദൃശ്യകരങ്ങളും. സുസ്ഥിതി ഉണ്ടാവുക തന്നെ ചെയ്യും. അന്ന് മോടി കൂട്ടിയ തന്‍റെ വണ്ടിയുമായി വീണ്ടും കടപ്പുറത്തേയ്ക്ക് എത്തും. ആ കുളിർക്കാറ്റേറ്റു വാങ്ങും. നിരനിരയായ് ഒാടിയെത്തി, തീരത്തിന്‍റെ കാതിൽ കിന്നാരം ചൊല്ലി, ആർത്തിരമ്പികൊണ്ട് ഒാടിയകലുന്ന, തിരമാലകളെ കൺകുളിർക്കെ കാണും. പഴയ സൗഹൃദങ്ങൾ പുതുക്കും. പുതിയ സൗഹൃദങ്ങൾ സ്ഥാപിക്കും. ഇളംകാറ്റ് വീണ്ടും അയാളുടെ കണ്ണുകളെ തഴുകി. മെല്ലെ അയാൾ ഉറക്കത്തിലേയ്ക്ക് വഴുതി വീണു……………….\nTags:#coronatimesMalayalam Motivational StoryMalayalam Storyകഥകൾ


അധ്യായം 28 | സര്‍വശക്തനായ ദൈവത്തിന്റെ സഭ\nഞാന് സീയോനില് നിന്നും വന്നപ്പോള് എല്ലാം എന്നെ കാത്തിരിക്കുകയായിരുന്നു. ഞാന് സീയോനിലേക്ക് തിരിച്ചുപോയപ്പോഴാകട്ടെ, ഞാന് എല്ലാ മനുഷ്യരാലും അഭിവാദ്യം ചെയ്യപ്പെട്ടു. ഞാന് വരികയും പോകുകയും ചെയ്തപ്പോഴോന്നും എന്നോട് വിരോധമുള്ള കാര്യങ്ങളാല് എന്‍റെ ചുവടുവയ്പ്പുകള് തടസ്സപ്പെട്ടില്ല. അതുകൊണ്ട് എന്‍റെ പ്രവൃത്തി സുഗമമായി മുന്നോട്ടുപോയി. ഇന്ന്, ഞാന് എല്ലാ സൃഷ്ടികള്‍ക്കുമിടയിലേക്കു വരുമ്പോള്, ഞാന് വീണ്ടും പോകുമെന്നും അങ്ങനെ അവര്‍ക്ക് ആശ്രയം നഷ്ടപ്പെടുമെന്നും തീവ്രമായി ഭയപ്പെട്ട് എല്ലാം എന്നെ നിശബ്ദമായി അഭിവാദ്യം ചെയ്യുന്നു. എല്ലാം എന്‍റെ മാര്‍ഗദര്‍ശനത്തെ പിന്തുടരുന്നു. എന്‍റെ കരങ്ങള് ദിശ കാണിക്കുന്നത് എല്ലാവരും ശ്രദ്ധയോടെ കാണുന്നു. എന്‍റെ അധരങ്ങളില് നിന്നുള്ള വചനങ്ങള് അനവധി സൃഷ്ടികളെ പരിപൂര്‍ണ്ണരാക്കുകയും അനവധി അനുസരണക്കേടിന്‍റെ\nപുത്രന്മാരെ ശിക്ഷിക്കുകയും ചെയ്തിട്ടുണ്ട്. അങ്ങനെ എല്ലാ മനുഷ്യരും സാകൂതം എന്‍റെ വാക്കുകള് നിരീക്ഷിക്കുകയും എന്‍റെ അധരങ്ങളില് നിന്നുള്ള അരുളപ്പാടുകളെ ശ്രദ്ധാപൂര്‍വം കേള്‍ക്കുകയും ചെയ്യുന്നു. ഈ നല്ല അവസരം നഷ്ടപ്പെടുമോ എന്ന് അവര് അതിയായി ഭയപ്പെടുന്നു. ഈ കാരണം കൊണ്ടാണ് ഞാന് സംസാരിക്കുന്നതു തുടര്‍ന്നത്. അപ്പോള് എന്‍റെ പ്രവൃത്തി കൂടുതല് വേഗത്തില് നടപ്പിലാക്കുകയും തൃപ്തികരമായ സാഹചര്യങ്ങള് ഭൂമിയില് കൂടുതല് വേഗത്തില് നിലവില് വരികയും ഇവിടത്തെ വിജനതയുടെ കാഴ്ചകള്‍ക്ക് പരിഹാരമാകുകയും ചെയ്യുമല്ലോ. ഞാന് ആകാശത്തിലേക്കു നോക്കുമ്പോള്, അതാണ് ഞാന് മനുഷ്യരെ അഭിമുഖീകരിക്കുവാന് വേണ്ടി ഒരിക്കല് കൂടി തിരിയുന്ന സമയം. അപ്പോള് എല്ലാ നാടുകളും പെട്ടെന്നു ചൈതന്യം കൊണ്ട് നിറയുന്നു. അന്തരീക്ഷത്തില് ഇപ്പോള് പൊടി നിറഞ്ഞു നില്‍ക്കുന്നില്ല. ഭൂമിയുടെമേല് ചെളിയുടെ ആവരണമില്ല. എന്‍റെ കണ്ണുകള് പെട്ടെന്ന് പ്രകാശിക്കുന്നു, ഇതുമൂലം എല്ലാ നാടുകളിലെയും ജനങ്ങള് എന്നിലേക്ക് നോക്കുകയും എന്നില് അഭയം തേടുകയും ചെയ്യുന്നു. എന്‍റെ ഭവനത്തില് സന്നിഹിതരായിട്ടുള്ള എല്ലാവരുമടങ്ങുന്ന ഇന്നത്തെ ലോകത്തെ ജനങ്ങള്‍ക്കിടയില് ആരാണ് എന്നില് യഥാര്‍ഥത്തില് അഭയം തേടുന്നത്? ആരാണ് ഞാനൊടുക്കിയ വിലയ്ക്ക് പകരമായി അവരുടെ ഹൃദയമെനിക്ക് നല്‍കുന്നത്? ആരാണ് എന്‍റെ ഭവനത്തിനുള്ളില് സമാധാനത്തോടെ വസിച്ചിട്ടുള്ളത്? ആരാണ് യഥാര്‍ഥത്തില് എനിക്കുമുമ്പില് സ്വയം സമര്‍പ്പിച്ചിട്ടുള്ളത്? ഞാന് മനുഷ്യനോടു ആവശ്യങ്ങള് ഉന്നയിക്കുമ്പോള് അവന് ഉടന് തന്നെ അവന്‍റെ “ചെറിയ കലവറ” അടയ്ക്കുന്നു. ഞാന് മനുഷ്യനു നല്‍കുമ്പോള് ആരും കാണാതെ എന്‍റെ സമ്പത്തു വാങ്ങുവാന് വേണ്ടി വേഗം തന്നെ അവന് വായ് തുറക്കുന്നു. ഞാന് അവനെ തിരിച്ചടിക്കും എന്ന് ഭയപ്പെട്ട് ഹൃദയത്തില് അവന് പലപ്പോഴും നടുങ്ങുന്നു. അങ്ങനെ മനുഷ്യന്‍റെ വായ് പകുതി തുറന്നും പകുതി അടച്ചുമിരിക്കുന്നു. ഞാന് നല്‍കുന്ന സമ്പത്ത് യഥാര്‍ഥത്തില് ആസ്വദിക്കുവാന് അവന് കഴിയുന്നില്ല. ഞാന് എളുപ്പത്തില് മനുഷ്യനെ കുറ്റം വിധിക്കുന്നില്ല. എന്നിരുന്നാലും അവന് എന്‍റെ കയ്യില് പിടിച്ചുവലിച്ച് അവന്‍റെ മേല് കരുണ കാണിക്കണമെന്ന് നിരന്തരം ആവശ്യപ്പെടുന്നു. മനുഷ്യന് എന്നോട് യാചിക്കുമ്പോള് മാത്രമേ ഞാന് വീണ്ടും ഒരിക്കല്‍ക്കൂടി അവന്‍റെ മേല് “കരുണ” ചൊരിയുന്നുള്ളൂ. ഞാനവനോട് എന്‍റെ വായിലുള്ള ഏറ്റവും ക്രൂരമായ വാക്കുകള് പറയുന്നു. അപ്പോഴവന് ലജ്ജിതനായി എന്‍റെ “കരുണ” നേരിട്ടു സ്വീകരിക്കുവാന് സാധിക്കാതെ, മറ്റുള്ളവര് വഴി അത് വാങ്ങിക്കുന്നു. അവന് എന്‍റെ വചനങ്ങള് എല്ലാം വിശദമായി മനസ്സിലാക്കിക്കഴിയുമ്പോള് നിലവാരം ഞാന് ആഗ്രഹിച്ചതിന് സമാനമാകുന്നു. അവന്‍റെ അപേക്ഷകള് വെറുതെയായിപ്പോകുകയോ വൃഥാവിലാകുകയോ ചെയ്യാതെ ഫലമണിയുന്നു. മനുഷ്യവര്‍ഗത്തിന്റെ ആത്മാര്‍ഥമായ, കപടമല്ലാത്ത അപേക്ഷകളെ ഞാന് അനുഗ്രഹിക്കുന്നു.\nയുഗങ്ങളായി ഞാന് പ്രവര്‍ത്തിക്കുകയും സംസാരിക്കുകയും ചെയ്യുന്നു. എന്നിരിക്കിലും ഇന്നു ഞാന് പറയുന്ന അരുളപ്പാടുകള് മനുഷ്യന് ഇതുവരെ കേട്ടിട്ടില്ല. എന്‍റെ മഹത്ത്വവും വിധിയും അവന് ഒരിക്കലും അനുഭവിച്ചിട്ടുമില്ല. ഭൂതകാലത്തെ ലോകത്തെ ചിലയാളുകള് എന്നെക്കുറിച്ചുള്ള ഐതിഹ്യങ്ങള് കേട്ടിട്ടുണ്ടെങ്കിലും ആരും എന്‍റെ സമ്പത്തിന്റെ വ്യാപ്തി യഥാര്‍ഥത്തില് മനസിലാക്കിയിട്ടില്ല. ഇന്നത്തെ മനുഷ്യര് എന്‍റെ അധരത്തില് നിന്നുള്ള വചനങ്ങള് കേള്‍ക്കുന്നെങ്കിലും, എന്‍റെ അധരത്തില് എത്ര നിഗൂഢതകള് ഉണ്ടെന്നതിനെപ്പറ്റി അജ്ഞരായിത്തുടരുന്നു. അങ്ങനെ എന്‍റെ അധരത്തെ അവരൊരു അക്ഷയപാത്രമായിട്ടാണ് കാണുന്നത്. എല്ലാ മനുഷ്യരും എന്‍റെ അധരത്തില്‍നിന്നും എന്തെങ്കിലും സ്വന്തമാക്കുവാന് ആഗ്രഹിക്കുന്നു. അത് രാജ്യത്തിന്റെ രഹസ്യങ്ങളായാലും സ്വര്‍ഗത്തിന്റെ നിഗൂഢതകളായാലും ആത്മീയലോകത്തിന്റെ ചലനാത്മകതയായാലും മനുഷ്യവര്‍ഗത്തിന്റെ ലക്ഷ്യസ്ഥാനമായാലും എല്ലാ മനുഷ്യരും അത്തരം കാര്യങ്ങള് നേടുവാന് ആഗ്രഹിക്കുന്നു. അങ്ങനെ ആളുകളെ ഒരുമിച്ചു കൂട്ടുകയും അവരോടു “കഥകള്” പറയുകയും ചെയ്യുകയാണെങ്കില് അവര് പെട്ടെന്നുതന്നെ എന്‍റെ വാക്കുകള് കേള്‍ക്കുന്നതിനായി അവരുടെ “രോഗക്കിടക്കയില്” നിന്നും എഴുന്നേല്‍ക്കുന്നു. മനുഷ്യര്‍ക്ക് ഒട്ടേറെ ന്യൂനതകളുണ്ട്: അവന് “പോഷകങ്ങള്” മാത്രം പോരാ. അതിലുപരിയായി അവനാവശ്യം “മാനസികപിന്തുണയും” “ആത്മീയദാനവുമാണ്”. ഇതാണ് എല്ലാ ആളുകളിലുമുള്ള കുറവ്. ഇതാണ് എല്ലാ മനുഷ്യരുടെയും “രോഗം”. മെച്ചപ്പെട്ട ഫലങ്ങള് നേടുവാന് വേണ്ടി, എല്ലാവരും ആരോഗ്യം വീണ്ടെടുക്കുവാന് വേണ്ടി, എന്‍റെ ചികിത്സയുടെ ഫലമായി എല്ലാവരും സാധാരണ നിലയിലേക്ക് മടങ്ങിയെത്താന് വേണ്ടി ഞാന് മനുഷ്യന്‍റെ രോഗത്തിന് ഒരു മരുന്നു നല്കുന്നു. നിങ്ങള് ചുവന്ന മഹാവ്യാളിയെ യഥാര്‍ഥത്തില് വെറുക്കുന്നുണ്ടോ? നിങ്ങള് ശരിക്കും, ആത്മാര്‍ഥമായി അതിനെ വെറുക്കുന്നുണ്ടോ? എന്തുകൊണ്ടാണ് ഞാനിത് ഇത്രയും തവണ നിങ്ങളോട് ചോദിച്ചത്? എന്തുകൊണ്ടാണ് നിങ്ങളോട് ഞാനീ ചോദ്യം വീണ്ടും വീണ്ടും ചോദിച്ചുകൊണ്ടേ ഇരിക്കുന്നത്? നിങ്ങളുടെ ഹൃദയങ്ങളില് ചുവന്ന മഹാവ്യാളിയുടെ എന്തു രൂപമാണുള്ളത്? അതിനെ ശരിക്കും നീക്കം ചെയ്തിട്ടുണ്ടോ? അതിനെ യഥാര്‍ഥത്തില് നിങ്ങളുടെ പിതാവായി നിങ്ങള് കണക്കാക്കുന്നില്ലല്ലോ?എല്ലാ ആളുകളും എന്‍റെ ചോദ്യങ്ങളില് നിന്നും എന്‍റെ ഉദ്ദേശ്യം മനസിലാക്കണം. അത് മനുഷ്യരുടെ കോപമുണര്‍ത്തുവാനല്ല, അവര്‍ക്കിടയില് കലാപം സൃഷ്ടിക്കാനല്ല, മനുഷ്യന് അവന്‍റെ സ്വന്തം വഴി കണ്ടെത്തണമെന്ന് ഉദ്ദേശിച്ചുമല്ല. മറിച്ച് എല്ലാ മനുഷ്യരെയും ചുവന്ന മഹാവ്യാളിയുടെ ബന്ധനത്തില് നിന്നും സ്വയം മോചിപ്പിക്കുവാന് അനുവദിക്കുന്നതിന് വേണ്ടിയാണത്. എന്നിരുന്നാലും ആരും ആശങ്കാകുലരാകരുത്. എന്‍റെ വചനങ്ങള് വഴി എല്ലാം പൂര്‍ത്തിയാകും. ഞാന് ചെയ്യുന്ന പ്രവൃത്തിയില് ഒരു മനുഷ്യനും പങ്കുചേരുവാനും അത് ചെയ്യുവാനും സാധിക്കില്ല. ഞാന് എല്ലാ നാടുകളിലെയും അന്തരീക്ഷം ശുദ്ധമാക്കുകയും ഭൂമിയില് നിന്നും പിശാചുക്കളുടെ എല്ലാ അടയാളങ്ങളും ഇല്ലാതാക്കുകയും ചെയ്യും. ഞാനത് ആരംഭിച്ചു കഴിഞ്ഞു. എന്‍റെ ശിക്ഷണം എന്ന പ്രവൃത്തിയുടെ ആദ്യഘട്ടം ഞാന് ചുവന്ന മഹാവ്യാളിയുടെ വാസസ്ഥലത്ത് ആരംഭിക്കും. അങ്ങനെ എന്‍റെ ശിക്ഷ മുഴുവന് പ്രപഞ്ചത്തിനുമേലും പതിച്ചുകഴിഞ്ഞു എന്ന് കാണുവാന് സാധിക്കും. ചുവന്ന മഹാവ്യാളിയും എല്ലാ തരം അശുദ്ധാത്മാക്കളും എന്‍റെ ശിക്ഷയില് നിന്നും രക്ഷനേടാന് അശക്തരായിരിക്കും, കാരണം ഞാന് എല്ലാ നാടുകളെയും നിരീക്ഷിക്കുന്നു. ഭൂമിയിലെ എന്‍റെ ജോലി പൂര്‍ത്തിയാകുമ്പോള്, അതായത് ന്യായവിധിയുടെ യുഗത്തിന് അവസാനമാകുമ്പോള്, ചുവന്ന മഹാവ്യാളിക്കുള്ള ശിക്ഷ ഞാന് ഔപചാരികമായി നടപ്പിലാക്കും. എന്റെ ജനങ്ങള് തീര്‍ച്ചയായും ചുവന്ന മഹാവ്യാളിക്കുള്ള എന്റെ നീതിപൂര്‍വകമായ ശിക്ഷണത്തിന് സാക്ഷികളാകും. എന്റെ നീതിയെ പ്രതി അവരെന്‍റെ മേല് തീര്‍ച്ചയായും പ്രശംസകള് ചൊരിയുകയും എന്റെ വിശുദ്ധനാമം എന്നേക്കും മഹത്വപ്പെടുത്തുകയും ചെയ്യും. അങ്ങനെ എന്നേക്കുമെന്നേക്കും നിങ്ങള് ഔപചാരികമായി നിങ്ങളുടെ കടമ നിര്‍വഹിക്കുകയും ഔപചാരികമായി നാടുകള് തോറും എന്നെ പ്രശംസിക്കുകയും ചെയ്യും.\nന്യായവിധിയുടെ യുഗം അതിന്റെ ഉച്ചസ്ഥായിയിലെത്തുമ്പോള് ഞാനെന്‍റെ പ്രവൃത്തി പൂര്‍ത്തിയാക്കുന്നതിനായി തിടുക്കപ്പെടുകയില്ല. പകരം എന്റെ എല്ലാ ജനങ്ങള്‍ക്കും കാണുവാന് വേണ്ടി ഞാനതിനെ ശിക്ഷയുടെ യുഗത്തിന്‍റെ അടയാളവുമായി കൂട്ടിച്ചേര്‍ക്കും. ഇതുമൂലം കൂടുതല് ഫലം ലഭിക്കും. ഈ അടയാളം എനിക്കു ചുവന്ന മഹാവ്യാളിയെ ശിക്ഷിക്കുന്നതിനുള്ള ഒരു മാര്‍ഗമായിരിക്കും. എന്റെ ജനങ്ങളെ ഞാനത് അവരുടെ സ്വന്തം കണ്ണുകള് കൊണ്ട് കാണുവാന് അനുവദിക്കുകയും അതുവഴി അവരെന്‍റെ പ്രകൃതത്തെക്കുറിച്ച് കൂടുതലറിയുവാന് ഇടയാകുകയും ചെയ്യും. ചുവന്ന മഹാവ്യാളി ശിക്ഷിക്കപ്പെടുന്ന സമയമാണ് എന്റെ ജനങ്ങള് എന്നെ ആസ്വദിക്കുന്ന സമയം. ചുവന്ന മഹാവ്യാളിയുടെ ആളുകള് അതിനെതിരെ കലാപമുയര്‍ത്തുന്നത് എന്‍റെ പദ്ധതിയുടെ ഭാഗമാണ്. ഞാന് എന്‍റെ ജനങ്ങളെ പരിപൂര്‍ണരാക്കുന്ന ഒരു രീതിയാണത്. അതെന്റെ ജനങ്ങള്‍ക്ക് ജീവിതത്തില് വളരുവാനുള്ള ഒരു വലിയ അവസരം കൂടിയാണ്. പ്രഭയേറിയ ചന്ദ്രന് ഉദിക്കുമ്പോള്, രാത്രിയുടെ ശാന്തത ഉടന് ഭേദിക്കപ്പെടുന്നു. ചന്ദ്രന് തകര്‍ന്നുവെങ്കിലും മനുഷ്യന് നല്ല ഉന്‍മേഷത്തിലാണ്. അവന് ശാന്തനായി നിലാവിലിരുന്ന് ആ മനോഹരദൃശ്യം ആസ്വദിക്കുന്നു. മനുഷ്യനു അവന്റെ വികാരങ്ങളെ വാക്കുകളാല് വിവരിക്കുവാനാകുന്നില്ല. ഭൂതകാലത്തെക്കുറിച്ച് ചിന്തിക്കുവാന് ആഗ്രഹിക്കുന്നുവെന്നും ഭാവിയിലേക്ക് നോക്കുവാന് ആഗ്രഹിക്കുന്നുവെന്നും വര്‍ത്തമാനകാലം ആസ്വദിക്കുന്നുവെന്നും ഉള്ള പോലുണ്ട്. ഒരു പുഞ്ചിരി അവന്റെ മുഖത്ത് വിരിയുന്നു. പ്രസന്നമായ അന്തരീക്ഷത്തില് ആസ്വാദ്യമായ ഒരു സുഗന്ധം പറക്കുന്നു. ഒരിളംകാറ്റു വീശാന് തുടങ്ങുന്നു. മനുഷ്യന് ആ നിറഞ്ഞ സുഗന്ധമറിയുന്നു. അതില് മനം മയങ്ങി അവന് എഴുന്നേല്‍ക്കാന് സാധിക്കുന്നില്ല. ഈ സമയമാണ് കൃത്യമായും ഞാന് നേരിട്ടു മനുഷ്യര്‍ക്കിടയില് വന്നിട്ടുള്ള സമയം. മനുഷ്യന് ആ മനോഹരമായ സുഗന്ധത്തെ കൂടുതല് അറിയുവാന് സാധിക്കുന്നുണ്ട്. അങ്ങനെ എല്ലാ മനുഷ്യരും ഈ സുഗന്ധത്തില് ജീവിക്കുന്നു. ഞാന് മനുഷ്യനുമായി രമ്യതയിലാണ്. മനുഷ്യന് ഞാനുമായി സമാധാനത്തില് വസിക്കുന്നു. അവന് ഇപ്പോള് എന്നോടുള്ള പെരുമാറ്റത്തില് വ്യതിചലിക്കുന്നവനല്ല. ഞാന് അവന്റെ കുറവുകള് ഇപ്പോള് വെട്ടിയൊരുക്കുന്നില്ല. ഇപ്പോള് മരണം മുഴുവന് മനുഷ്യരാശിയെയും ഭീഷണിപ്പെടുത്തുന്നുമില്ല. ഇന്ന് ഞാന് മനുഷ്യനോടൊപ്പം തോളോടുതോള് ചേര്‍ന്ന് ശിക്ഷണത്തിന്റെ യുഗത്തിലേക്ക് പ്രവേശിക്കുന്നു. ഞാനെന്‍റെ പ്രവൃത്തി ചെയ്യുന്നു. എന്നുപറഞ്ഞാണ് ഞാനെന്‍റെ ദണ്ഡ് മനുഷ്യര്‍ക്കിടയില് പ്രയോഗിക്കുന്നു. മനുഷ്യനിലെ കലാപകാരിയുടെ മേല് അത് പതിക്കുന്നു. മനുഷ്യന്റെ ദൃഷ്ടിയില് എന്‍റെ ദണ്ഡിനു പ്രത്യേക ശക്തികളുള്ളതുപോലെ കാണപ്പെടുന്നു: എന്‍റെ ശത്രുക്കളായ എല്ലാവരുടെയും മേല് അത് പതിക്കുന്നു. എളുപ്പത്തില് അതവരില് നിന്നും മാറിപ്പോകുന്നില്ല: എന്നെ എതിര്‍ക്കുന്ന എല്ലാവരിലും ദണ്ഡ് അതിന്‍റെ ജോലി ചെയ്യുന്നു; എന്‍റെ കരങ്ങളിലുള്ള എല്ലാവരും എന്‍റെ ഉദ്ദേശ്യത്തിനനുസരിച്ച് അവരുടെ കടമ നിര്‍വഹിക്കുന്നു. അവര് ഒരിക്കലും എന്‍റെ ആഗ്രഹങ്ങള്‍ക്ക് എതിരു നില്‍ക്കുകയോ അവരുടെ സത്തയില് മാറ്റം വരുത്തുകയോ ചെയ്തിട്ടില്ല. അതിന്‍റെ ഫലമായി സമുദ്രങ്ങള് ഗര്‍ജ്ജിക്കും, മലകള് മറിഞ്ഞുവീഴും, മഹാനദികള് ഇല്ലാതാകും. മനുഷ്യന് എന്നെന്നേക്കുമായുള്ള മാറ്റത്തിന് വിധേയനാകും. സൂര്യന് മങ്ങിപ്പോകും, ചന്ദ്രന് ഇരുണ്ടുപോകും. മനുഷ്യന് സമാധാനത്തോടെ ജീവിക്കുന്ന ദിവസങ്ങള് ഉണ്ടാകില്ല. ഭൂമിയില് ശാന്തതയുടെ ദിനങ്ങള് ഉണ്ടാകില്ല. സ്വര്‍ഗ്ഗങ്ങള് ഇനിയൊരിക്കലും സമാധാനത്തിലും ശാന്തതയിലും ആയിരിക്കില്ല, ഇനിയും സഹിച്ചുനില്‍ക്കുകയുമില്ല. എല്ലാം നവീകരിക്കപ്പെടുകയും അവയുടെ യഥാര്‍ഥരൂപം വീണ്ടെടുക്കുകയും ചെയ്യും. ഭൂമിയിലെ എല്ലാ ഗൃഹങ്ങളും പിളര്‍ക്കപ്പെടും. ഭൂമിയിലെ എല്ലാ രാഷ്ട്രങ്ങളും വിഭജിക്കപ്പെടും. ഭര്‍ത്താവും ഭാര്യയും തമ്മില് വീണ്ടും സൗമ്യതയിലാകുന്ന ദിവസങ്ങള് പൊയ്ക്കഴിഞ്ഞു. അമ്മയും മകനും ഇനി പരസ്പരം കാണുകയില്ല. അച്ഛനും മകളും ഇനി ഒത്തുചേരുകയില്ല. ഭൂമിയില് ഉണ്ടായിരുന്ന എല്ലാറ്റിനെയും ഞാന് തകര്‍ക്കും. ഞാന് ജനങ്ങള്‍ക്ക് അവരുടെ വികാരങ്ങള് പ്രകടിപ്പിക്കുന്നതിനുള്ള അവസരം നല്‍കുന്നില്ല. മനുഷ്യരുടെ വികാരങ്ങളെ അങ്ങേയറ്റം ഞാന് വെറുത്തുകഴിഞ്ഞു. മനുഷ്യര്‍ക്കിടയിലുള്ള വികാരങ്ങള് മൂലമാണ് ഞാന് ഒരു വശത്തേക്ക് ഒതുക്കപ്പെടുന്നത്. അങ്ങനെ ഞാനവരുടെ കണ്ണില് “അന്യന്” ആയിക്കഴിഞ്ഞു. മനുഷ്യര്‍ക്കിടയിലുള്ള വികാരങ്ങള് മൂലമാണ് ഞാന് വിസ്മരിക്കപ്പെട്ടത്. മനുഷ്യന്റെ വികാരങ്ങള് മൂലമാണ് അവന് സ്വന്തം മനസാക്ഷിയെ കുറ്റപ്പെടുത്തുന്നതിനുള്ള അവസരങ്ങള് ഒഴിവാക്കാത്തത്. മനുഷ്യന്റെ വികാരങ്ങള് മൂലമാണ് എന്‍റെ ശിക്ഷണം എപ്പോഴും അവന് മടുക്കുന്നത്. വികാരങ്ങള് നിമിത്തമാണ് അവനെന്നെ നീതിയില്ലാത്തവനെന്നും ന്യായമില്ലാത്തവനെന്നും വിളിക്കുകയും ഞാന് കാര്യങ്ങള് ചെയ്യുമ്പോള് മനുഷ്യന്റെ വികാരങ്ങള് കണക്കിലെടുക്കുന്നില്ല എന്ന് പറയുകയും ചെയ്യുന്നത്. എനിക്കു ഭൂമിയില് ഉടയവരുണ്ടോ? ആരാണ് എപ്പോഴെങ്കിലും എന്നെപ്പോലെ ഊണിനെക്കുറിച്ചും ഉറക്കത്തെക്കുറിച്ചും ചിന്തയില്ലാതെ രാവും പകലും എന്‍റെ നിര്‍വഹണപദ്ധതിക്കുവേണ്ടി പണിയെടുത്തിട്ടുള്ളത്? മനുഷ്യനെ എങ്ങനെയാണ് ദൈവത്തോട് താരതമ്യം ചെയ്യുവാന് സാധിക്കുക? മനുഷ്യന് എങ്ങനെയാണ് ദൈവത്തോട് യോജിച്ചുപോകുവാന് സാധിക്കുക? എങ്ങനെയാണ് സൃഷ്ടിക്കുന്ന ദൈവത്തിനു സൃഷ്ടിക്കപ്പെടുന്ന മനുഷ്യനെപ്പോലെയാകുവാന് സാധിക്കുക: എങ്ങനെയാണ് എനിക്കെപ്പോഴും മനുഷ്യനോടോത്ത് ഭൂമിയില് വസിക്കുവാനും പ്രവര്‍ത്തിക്കുവാനും സാധിക്കുക? ആര്‍ക്കാണ് എന്‍റെ ഹൃദയത്തിലെ വേവലാതി അറിയുവാന് സാധിക്കുക? മനുഷ്യന്റെ പ്രാര്‍ഥനകള്‍ക്ക് അത് സാധിക്കുമോ? ഞാന് ഒരിക്കല് മനുഷ്യനോടു ചേരുവാനും അവനോടൊപ്പം നടക്കുവാനും സമ്മതിച്ചു. അതേ, ഈ ദിവസം വരെ മനുഷ്യന് എന്‍റെ കരുതലിലും സംരക്ഷണത്തിലുമാണ് ജീവിച്ചത്. എന്നാല് മനുഷ്യന് എന്‍റെ കരുതലില് നിന്നും വേര്‍പ്പെട്ടുപോകുവാന് സാധിക്കുന്ന ഒരു ദിവസം എന്നെങ്കിലും വരുമോ? മനുഷ്യന് എന്‍റെ ഹൃദയത്തെപ്പറ്റിയുള്ള ചിന്ത ഒരിക്കലും ഉണ്ടായിട്ടില്ലെങ്കിലും ആര്‍ക്കാണ് വെളിച്ചമില്ലാത്ത ജീവിക്കുവാനാകുക? എന്‍റെ അനുഗ്രഹങ്ങള് ഒന്നുകൊണ്ടുമാത്രമാണ് മനുഷ്യന് ഇന്നുവരെ ജീവിച്ചിട്ടുള്ളത്.\nഏപ്രില് 4, 1992\nമുമ്പത്തേത്: അധ്യായം 25\nഅടുത്തത്: അധ്യായം 29


രാഹുൽ ഗാന്ധി വാക്ക് പാലിച്ചു ; കാവ്യക്കും കാർത്തികയ്ക്കും വീടൊരുങ്ങി ; താക്കോല് കൈമാറി | VIDEO – Jaihind TV\nരാഹുൽ ഗാന്ധി വാക്ക് പാലിച്ചു ; കാവ്യക്കും കാർത്തികയ്ക്കും വീടൊരുങ്ങി ; താക്കോല് കൈമാറി | VIDEO\nരാഹുൽ ഗാന്ധിയുടെ ഉറപ്പു പാലിക്കപ്പെട്ടു. കവളപ്പാറ ദുരന്തത്തിൽ അമ്മയും സഹോദരങ്ങളും ഉൾപ്പടെ ഒരു കുടുംബത്തിലെ അഞ്ചു പേർ നഷ്ടപ്പെട്ട് അനാഥരായ കാവ്യയ്ക്കും കാർത്തികയ്ക്കും കോൺഗ്രസ് വീട് നിർമിച്ചു നൽകി. വീടിന്‍റെ താക്കോൽ മലപ്പുറം കളക്ടറേറ്റിൽ നടന്ന ചടങ്ങിൽ രാഹുൽ ഗാന്ധി നേരിട്ട് കൈമാറി.\n2019 ലെ പ്രളയത്തിലാണ് നിലമ്പൂരിലെ കവളപ്പാറ എന്ന പ്രദേശം പൂർണ്ണമായും മണ്ണിനടിയിലാവുന്നത്. ദുരന്തത്തിൽ കവളപ്പാറയിലെ സഹോദരങ്ങളായ കാവ്യ, കാർത്തിക എന്നിവരുടെ അമ്മയും, സഹോദരങ്ങളുമടക്കം കുടുംബത്തിലെ അഞ്ചു പേർ മണ്ണിനടിയിലായി. ഒപ്പം കിടപ്പാടവും. ഹോസ്റ്റലിൽ താമസിച്ചു പഠിക്കുകയായിരുന്നതിനാൽ കാവ്യയും കാർത്തികയും അപകടത്തിൽ നിന്ന് തലനാരിഴയ്ക്ക് രക്ഷപെട്ടു. നേരത്തെ തന്നെ പിതാവ് മരണപെട്ട ഇരുവരും എങ്ങോട്ടു പോകണമെന്നറിയാതെ ബന്ധു വീട്ടിൽ അഭയം തേടുകയായിരുന്നു.\nകവളപ്പാറ സന്ദർശിക്കണത്തിയ രാഹുൽ ഗാന്ധി ഇരുവരെയും നേരിട്ട് കണ്ടു. ഒറ്റപെട്ടു പോയ കുട്ടികൾക്ക് വീട് നിർമിച്ചു നൽകാമെന്ന് ഉറപ്പ് നൽകുകയും ചെയ്തു. മാസങ്ങൾ പിന്നിടുമ്പോൾ ആ ഉറപ്പ് പാലിക്കപ്പെടുകയും സ്വപ്നമായിരുന്ന വീട് സ്വന്തമാവുകയും ചെയ്തു. ഏറെ ദുരിതങ്ങൾക്കിടയിൽ പുതിയ പ്രകാശമായി വീടിന്‍റെ താക്കോൽ ഇരുവരും ചേർന്നു നിറഞ്ഞ മനസോടെ ഏറ്റുവാങ്ങി.


vignesh custody death: tamil nadu crime branch arrest6policeman | വിഘ്‌നേശ് കസ്റ്റഡി മരണം; ആറ് പോലീസുകാര് കൊലപാതക കുറ്റത്തിന് അറസ്റ്റില് - Malayalam Oneindia\nUpdated: Sun, May 8, 2022, 14:03 [IST]\nദില്ലി: വിഘ്‌നേശ് എന്ന യുവാവിന്റെ കസ്റ്റഡി മരണവുമായി ബന്ധപ്പെട്ട് ഏഴ് പേര് അറസ്റ്റ്. ഏഴ് പോലീസുകാരെയാണ് ചെന്നൈ ക്രൈംബ്രാഞ്ചിന്റെ സിബിസിഐഡി വിഭാഗം അറസ്റ്റ് ചെയ്തത്ത. ഇവരെ റിമാന്‍ഡ് ചെയ്തു. ഇവര്‍ക്കെതിരെ പട്ടികജാതി-പട്ടികവര്‍ഗ അതിക്രമങ്ങള്‍ക്കുള്ള വകുപ്പ് വരെ ചുമത്തിയിട്ടുണ്ട്. കൊല്ലപ്പെട്ട വിഘ്‌നേശ് എന്ന ഇരുപത്തിയഞ്ചുകാരന്റെ പോസ്റ്റുമോര്‍ട്ടം റിപ്പോര്‍ട്ടിനെ തുടര്‍ന്നാണ് പോലീസ് അറസ്റ്റ് നടത്തിയത്. ദേശീയ പട്ടികത ജാതി കമ്മഷന്റെ നിര്‍ദേശപ്രകാരമാണ് എസ്‌സി-എസ്ടി വകുപ്പ് ചുമത്തിയത്. പോലീന് വലിയ നാണക്കേടുണ്ടാക്കിയ കേസാണിത്.\nസീനിയര് സ്‌റ്റേഷന് ഇന്‍സ്‌പെക്ടര് കുമാര്, ഹെഡ് കോണ്‍സ്റ്റബിള് മുനാബ്, പോലീസ് കോണ്‍സ്റ്റബില് പൊന്‍രാജ്, ആംഡ് റിസര്‍വ് കോണ്‍സ്റ്റബളുമാരയ ജഗജീവന്റാം, ചന്ദ്രകുമാര്, ഹോം ഗാര്‍ഡ് ദീപക് എന്നിവരാണ് അറസ്റ്റിലായത്. നേരത്തെ വിഘ്‌നേശിന്റെ കസ്റ്റഡി മരണ കേസ് സിബിസിഐഡിക്ക് തമിഴ്‌നാട് മുഖ്യമന്ത്രി എംകെ സ്റ്റാലിനാണ് വിട്ടത്. പോലീസ് ഉദ്യോഗസ്ഥര് ഈ കേസ് ഒതുക്കീ തീര്‍ക്കാനും കസ്റ്റഡി മരണമാണെന്ന് മൂടിവെക്കാനും ശ്രമിക്കുന്നുവെന്ന് വ്യാപക പരാതി ഉയര്‍ന്നിരുന്നു. ഇതേ തുടര്‍ന്നാണ് സ്റ്റാലിന് ശക്തമായ നടപടികള്‍ക്കായി സിബി സിഐഡി വിഭാഗത്തെ ചുമതലപ്പെടുത്തിയത്.\nകഴിഞ്ഞ ദിവസം ഒന്‍പത് പോലീസ് ഉദ്യോഗസ്ഥരെ സിബി സിഐഡി വിഭാഗം വിളിച്ച് വരുത്തിയിരുന്നു. ഇതില് രണ്ട് പേരുടെ അറസ്റ്റാണ് ഇതുവരെ രേഖപ്പെടുത്തിയത്. കൂടുതല് അറസ്റ്റുണ്ടാവുമെന്നാണ് സൂചന. ഏപ്രില് 19നാണ് വിഘ്‌നേഷിന്റെ കസ്റ്റഡി മരണം സംഭവിക്കുന്നത്. ഏപ്രില് 18ന് വിഘ്‌നേശിനെയും സുരേഷിനെയും വാഹന പരിശോധനയ്ക്കിടെ പോലീസ് അറസ്റ്റ് ചെയ്യുകയായിരുന്നു. പോലീസ് ചോദിച്ച കാര്യങ്ങള്‍ക്കൊന്നും കൃത്യമായ മറുപടി വിഘ്‌നേശില് നിന്ന് ഇല്ലായിരുന്നു. ഇവര് സഞ്ചരിച്ചിരുന്ന ഓട്ടോറിക്ഷയില് നിന്ന് കഞ്ചാവും മദ്യക്കുപ്പികളും കണ്ടെത്തിയിരുന്നു. തുടര്‍ന്ന് പോലീസ് ഇവരെ സെക്രട്ടേറിയേറ്റ് കോളനി പോലീസ് സ്റ്റേഷനിലേക്ക് കൊണ്ടുവരികയും വിഘ്‌നേശ് അടുത്ത് ദിവസം മരിക്കുകയുമായിരുന്നു.\nഎസ്‌ഐ, കോണ്‍സ്റ്റബിള്, ഹോംഗാര്‍ഡ് എന്നിവര് സംഭവത്തെ തുടര്‍ന്ന് സസ്‌പെന്‍ഡ് ചെയ്യപ്പെട്ടു. ദുരൂഹ സാഹചര്യത്തിലെ കണക്കിലായിരുന്നു ഈ മരണവും ഉള്‍പ്പെടുത്തിയിരുന്നു. വലിയ പ്രതിഷേധം ഉണ്ടായപ്പോള് സിബിസിഐഡിക്ക് കേസ് പോവുകയായിരുന്നു. അതേസമയം പോസ്റ്റുമോര്‍ട്ടം റിപ്പോര്‍ട്ടില് മരണകാരണം കൃത്യമായി പറയുന്നില്ല. പക്ഷേ ശരീരത്തില് നിരവധി പരുക്കുകളും, ഒടിവുകളും ചതവുകളും ഉണ്ടായിരുന്നു. തലയ്ക്ക് അടിയേറ്റ പാടുള്ളതായി പറയുന്നു. കാലിന് ഒടുവുണ്ട്. ഇതെല്ലാം മരണകാരണമായി പറയുന്നുണ്ട്. സ്റ്റേഷനില് ക്രൂരമായ മര്‍ദനത്തിന് യുവാവ് ഇരയായതായി സൂചിപ്പിക്കുന്നതാണ് പോസ്റ്റുമോര്‍ട്ടം റിപ്പോര്‍ട്ട്.\npolice case arrest tamil nadu പോലീസ് കസ്റ്റഡി മരണം കേസ് അറസ്റ്റ് തമിഴ്‌നാട്\nvignesh custody death: tamil nadu crime branch arrest6policeman


cow-dung Archives - BIGNEWSLIVE | Latest Malayalam News\nHome Tag cow-dung\n‘വളരെ വൃത്തികെട്ട രുചി, കഴിച്ച ശേഷം വയറിളക്കം ഉണ്ടായി’: ശുചിത്വവും രുചിയും ശ്രദ്ധിയ്ക്കണം; വൈറലായി ചാണക കേക്ക് കഴിച്ചയാളുടെ റിവ്യൂ\n'കഴിച്ചുനോക്കിയപ്പോള് വളരെ വൃത്തികെട്ട രുചി. മണ്ണിന്റെയും പുല്ലിന്റെയും രുചിയാണതിന്. കഴിച്ചതിന് ശേഷം എനിക്ക് വയറിളക്കം ഉണ്ടായി'. ചാണക കേക്ക് കഴിച്ചയാളുടെ റിവ്യൂ ആണിത്. ആമസോണില് നിന്നും വാങ്ങിയ ...\nവെള്ളപൂശാന് ഇനി ചാണകത്തില് നിന്നുള്ള ‘വേദിക് പെയിന്റ്’; വിഷമുക്തവും പരിസ്ഥിതി സൗഹാര്‍ദ്ദപരവുമെന്ന് നിതിന് ഗഡ്കരി\nന്യൂഡല്‍ഹി: ചാണകത്തില് നിന്നും നിര്‍മ്മിക്കുന്ന പെയിന്റ് പുറത്തിറക്കാനൊരുങ്ങി ഖാദി വകുപ്പ്. പരിസ്ഥിതി സൗഹാര്‍ദ്ദപരമായതും വിഷമുക്തവുമാണ് ഈ പെയിന്റ് എന്നാണ് അവകാശപ്പെടുന്നത്. കേന്ദ്രസര്‍ക്കാരിന്റെ നിയന്ത്രണത്തില് പ്രവര്‍ത്തിക്കുന്ന ഖാദി, ഗ്രാമീണ ...\nബിജെപി നേതാവിന്റെ വീടിനു മുന്‍പില് ചാണകം തള്ളി; വീട്ടിലേയ്ക്ക് ചാണകം എറിഞ്ഞും പ്രതിഷേധം\nഛണ്ഡീഗഢ്: ബിജെപി നേതാവിന്റെ വീടിന് മുന്‍പില് ചാണകം തള്ളി ഒരു കൂട്ടം കര്‍ഷകരുടെ പ്രതിഷേധം. പഞ്ചാബിലെ ഹോഷിയാര്‍പൂരിലെ മുന് മന്ത്രിയും ബിജെപി നേതാവുമായ തിക്ഷാന് സുദിന്റെ വീടിന് ...\nഉത്തര്‍പ്രദേശില് ഇത്തവണ ദീപാവലിക്ക് ചാണകം കൊണ്ടുള്ള ചിരാതുകള് ഉപയോഗിക്കാന് തീരുമാനം; വരുമാനം 531 ഗോശാലകളുടെ ക്ഷേമത്തിനും\nലക്നൗ: ഇത്തവണ ഉത്തര്‍പ്രദേശില് ദീപാവലിയ്ക്ക് ചാണകം കൊണ്ടുണ്ടാക്കിയ ചിരാതുകള് ഉപയോഗിക്കാന് തീരുമാനം. ഇതില് നിന്ന് ലഭിക്കുന്ന വരുമാനം സംസ്ഥാനത്തെ 531 ഗോശാലകളുടെ ക്ഷേമത്തിനായി ഉപയോഗിക്കാനാണ് തീരുമാനമെന്നാണ് ലഭിക്കുന്ന ...\nചാണകം എല്ലാവരെയും സംരക്ഷിക്കും, റേഡിയേഷനെ പ്രതിരോധിക്കാനുള്ള കഴിവ് ചാണകത്തിനുണ്ട്; ‘ചാണക ചിപ്പുമായി’ കാമേധനു ആയോഗ്\nന്യൂഡല്‍ഹി: റേഡിയേഷനെ പ്രതിരോധിക്കാന് ചാണകത്തിന് കഴിവുണ്ടെന്ന് അവകാശപ്പെട്ട് രാഷ്ട്രീയ കാമേധനു ആയോഗ് ചെയര്‍മാന് വല്ലഭായ് കത്തിരിയ രംഗത്ത്. ഇക്കാര്യം ശാസ്ത്രീയമായി തെളിയിക്കപ്പെട്ടതാണെന്നും അദ്ദേഹം വ്യക്തമാക്കി. ഡല്‍ഹിയില് നടന്ന ...\nപശു ചാണകം തരും, ചാണകം വൈദ്യുതി തരും; ഷോക്കടിപ്പിക്കുന്ന വൈദ്യുത ബില്ലില് നിന്നും രക്ഷനേടാന് ചാണകത്തില് നിന്നും വൈദ്യുതി\nതൃശൂര്: ഷോക്കടിപ്പിക്കുന്ന വൈദ്യുത ബില്ലില് നിന്നും രക്ഷനേടാന് ചാണകത്തില് നിന്നും വൈദ്യുതി ഉത്പാദിപ്പിച്ച് കേരള കാര്‍ഷിക സര്‍വ്വകലാശാല. പശുത്തൊഴുത്തുകളിലേക്കും സമീപത്തെ ഓഫീസുകളിലേക്കും ആവശ്യമായ വൈദ്യുതി മുഴുവന് ഉത്പാദിപ്പിക്കുന്നത് ...\nവ്യായാമത്തിനുള്ള ഉപകരണം ഓര്‍ഡര് ചെയ്തു, കിട്ടിയത് ചാണകം, ഓണ്‍ലൈന് വ്യാപാരത്തിലൂടെ പറ്റിക്കപ്പെട്ടത് കോഴിക്കോട് സ്വദേശി\nകോഴിക്കോട്: ഓണ്‍ലൈനില് വ്യായാമത്തിനുള്ള ഉപകരണം ഓര്‍ഡര് ചെയ്ത യുവാവിന് ലഭിച്ചത് ചാണകം. കോഴിക്കോട് മാവൂര് സ്വദേശി രാഹുലാണ് ഓണ്‍ലൈന് വ്യാപാരത്തിലൂടെ പറ്റിക്കപ്പെട്ടത്. വ്യായാമത്തിനുള്ള ഉപകരണമാണെന്ന് വിചാരിച്ച് കവര് ...\nചൂടിനെ പ്രതിരോധിക്കാന് കാര് ചാണകം കൊണ്ട് പൊതിഞ്ഞ് യുവതി; ചിത്രങ്ങള്\nഅഹമ്മദാബാദ്: കൊടും ചൂടിനെ പ്രതിരോധിക്കാന് നമ്മള് പല വഴികളും നോക്കാറുണ്ട്. എന്നാല് ഇവിടെ ചൂടിനെ പ്രതിരോധിക്കാന് വ്യത്യസ്തമായൊരു വഴി കണ്ടെത്തിയിരിക്കുകയാണ് അഹമ്മദാബാദ് സ്വദേശിനി സേജല് ഷാ. ചുട്ടുപൊള്ളുന്ന ...


മലയോര മേഖലയില് അതീവ ജാഗ്രത പുലര്‍ത്തണം: ജില്ലാ കലക്ടര്\nവയനാട്: ആഗസ്റ്റ് അഞ്ച്, ആറ് ദിവസങ്ങളില് കേന്ദ്ര കാലാവസ്ഥാ വകുപ്പ് ജില്ലയില് റെഡ് അലര്‍ട്ട് പ്രഖ്യാപിച്ചു. ഇരുപത്തി നാല് മണിക്കൂറില് 204.5 മില്ലിമീറ്ററില് കൂടുതല് മഴ ലഭിക്കാനുള്ള സാധ്യതയാണിത്. ഈ സാഹചര്യത്തില് അതിര്‍ത്തി ജില്ലകളോട് ചേര്‍ന്ന് കിടക്കുന്ന മലയോര മേഖലയിലുള്ളവര് കനത്ത ജാഗ്രത പുലര്‍ത്തണമെന്ന് ജില്ലാ കളക്ടര് ഡോ. അദീല അബ്ദുള്ള അറിയിച്ചു. ആഗസ്റ്റ് 7,8,9 ദിവസങ്ങളില് ജില്ലയില് ഓറഞ്ച് അലര്‍ട്ടാണ് പ്രഖ്യാപിച്ചിട്ടുളളത്. ഒറ്റപ്പെട്ട ഇടങ്ങളില് അതിതീവ്രമായതോ അതിശക്തമായതോ ആയ മഴയ്ക്കാണ് സാധ്യത. 24 മണിക്കൂറില് 115.6 എം.എം. മുതല് 204.4എം.എം വരെ മഴ ലഭിക്കാന് സാധ്യതയുണ്ട്.\nഅതിശക്തമായ മഴ തുടരുന്ന സാഹചര്യമുണ്ടായാല് ഉരുള്‍പ്പൊട്ടല്, മണ്ണിടിച്ചില്, വെള്ളപ്പൊക്കം എന്നിവയ്ക്കും സാധ്യതയുണ്ട്. ഇത് മുന്നില് കണ്ട് കൊണ്ടുളള പ്രവര്‍ത്തനങ്ങളാണ് നടത്തുന്നത്. ദുരന്ത സാധ്യത മേഖലയിലുള്ളവരെ മാറ്റിപ്പാര്‍പ്പിക്കുന്നതിനുള്ള നടപടികള് സ്വീകരിച്ച് തുടങ്ങിയിട്ടുണ്ട്. പൊതുജനങ്ങള് ഏതൊരു അടിയന്തര സാഹചര്യവും നേരിടാന് തയ്യാറായി നില്‍ക്കണമെന്നും ജില്ലാ കലക്ടര് അറിയിച്ചു.\nമേപ്പാടി ചൂരല്‍മലയില് 370 മില്ലിമീറ്റര്, മുണ്ടക്കൈ 241 മില്ലിമീറ്റര്, തൊണ്ടര് നാട് തേറ്റമല 180 മില്ലിമീറ്റര്, പേര്യ 168 മില്ലിമീറ്റര്, പടിഞ്ഞാറത്തറ 178 മില്ലിമീറ്റര് എന്നിങ്ങനെയാണ് ജില്ലയില് കഴിഞ്ഞ ദിവസം (ആഗസ്റ്റ്3ന് രാവിലെ 8.30 മുതല്4ന് 8.30 വരെ) ലഭിച്ച മഴയുടെ കൂടിയ അളവ്. ബ്രഹ്മഗിരിമലയുടെ സമീപ പ്രദേശങ്ങളിലും, എടവക പഞ്ചായത്തിലും കൂടുതല് മഴ പെയ്യുന്ന സാഹചര്യത്തില് മാനന്തവാടി പുഴ, വൈത്തിരി പുഴ, കാളിന്ദി പുഴ എന്നിവിടങ്ങളില് ജലനിരപ്പ് ഉയരാന് സാധ്യതയുണ്ട്.നൂല്‍പ്പുഴ ഇപ്പോള്‍തന്നെ കരകവിഞ്ഞാണ് ഒഴുകുന്നത്. അതിനാല് സമീപ വാസികള് കൂടുതല് ജാഗ്രത പുലര്‍ത്തേണ്ടതാണ്.\nകാരാപ്പുഴയില് ഡാമിലെ ജലനിരപ്പ് ഉയര്‍ന്നതിനാല് രണ്ട് സ്പില് വേ ഷട്ടറുകള് 15 സെന്റീ മീറ്റര് വീതവും ഒരു ഷട്ടര്5സെന്റിമീറ്ററും ഉയര്‍ത്തിയിട്ടുണ്ട്. സെക്കണ്ടില് 13.18 ഘനമീറ്റര് വെളളമാണ് പുറത്തേക്കൊഴുകുന്നത്. 757.70 മീറ്ററാണ് ജല നിരപ്പ്. (ഇന്നലെ ഉച്ചയ്ക്ക് 3.30).\nജില്ലയില് കനത്ത മഴ തുടരുന്നത് നിലമ്പൂര് ചാലിയാര്, ഇരുവഴിഞ്ഞി പുഴകളില് ജലനിരപ്പ് ഉയരാന് കാരണമാകും. അതിനാല് ഈ പുഴകളുടെ സമീപ പ്രദേശങ്ങളില് താമസിക്കുന്നവരും ജാഗ്രത പുലര്‍ത്തേണ്ടതാണെന്ന് ജില്ലാ കലക്ടര് അറിയിച്ചു.\nമാലിന്യമുക്ത ഗ്രാമങ്ങള്; ശേഖരിച്ചത് 11 ടണ് അജൈവ മാലിന്യം\nകോവിഡ് വ്യാപനം കൂടുന്നു, ജാഗ്രത കൈവിടരുത് ജില്ലാ ആരോഗ്യ വിഭാഗം\nനിറക്കൂട്ട് ശ്രുതിലയം സമ്മാനങ്ങള് വിതരണം ചെയ്തു\nപുതുവഴിയില് മാതൃക; ബാണാസുരസാഗറില് സൗരവിപ്ലവം\nലൈഫ്: ജില്ലയില് പൂര്‍ത്തീകരിച്ചത് 12,023 ഭവനങ്ങള്\nപോസ്റ്റര് പ്രകാശനം ചെയ്തു\nതുല്യതാ പഠന നിലവാരം ഉയര്‍ത്തും


സംസ്ഥാനത്തെ കൊവിഡ് മരണം റിപ്പോർട്ട് ചെയ്യാൻ ജില്ലാതല വികേന്ദ്രീകൃത ഓൺലൈൻ സംവിധാനത്തിന് അനുമതി നൽകി ആരോഗ്യ മന്ത്രി വീണാ ജോർജ്. ഡബ്ല്യു.എച്ച്.ഒ.യുടേയും ഐ.സി.എം.ആറിന്റേയും മാർഗനിർദേശങ്ങൾ അനുസരിച്ചാണ് കൊവിഡ് മരണങ്ങൾ സ്ഥിരീകരിച്ച് വരുന്നത്. ഇതിനായി സജ്ജമാക്കിയ ഓൺലൈൻ റിപ്പോർട്ടിംഗ് പോർട്ടലിലൂടെയാണ് ഇനിമുതൽ മരണം റിപ്പോർട്ട് ചെയ്യുന്നതും പരിശോധിക്കുന്നതും സ്ഥിരീകരിക്കുകയും ചെയ്യുന്നത്.\nറിയൽ ടൈം എൻട്രി സംവിധാനമാണിതിലുള്ളത്. മരണം റിപ്പോർട്ട് ചെയ്യുന്നത് ഓൺലൈൻ മാർഗത്തിലൂടെയാക്കുന്നതിനാൽ കൊവിഡ് മരണമാണോ അല്ലയോ എന്ന് സ്ഥിരീകരിക്കാനുള്ള കാലതാമസം പരമാവധി കുറയ്ക്കാൻ സാധിക്കുന്നതാണെന്നും മന്ത്രി വ്യക്തമാക്കി.\nഏത് ആശുപത്രിയിലാണോ മരണം സംഭവിക്കുന്നത് അവിടത്തെ ചികിത്സിച്ച ഡോക്ടറോ, മെഡിക്കൽ സൂപ്രണ്ടോ ആണ് മരണകാരണം വ്യക്തമാക്കിയുള്ള ഓൺലൈൻ മെഡിക്കൽ ബുള്ളറ്റിൻ തയ്യാറാക്കേണ്ടത്. അവർ പോർട്ടലിൽ മതിയായ വിവരങ്ങളും രേഖകളും സഹിതം അപ് ലോഡ് ചെയ്യണം. ഇത് ജില്ലാതലത്തിൽ ജില്ലാ മെഡിക്കൽ ഓഫീസർ പരിശോധിച്ച് 24 മണിക്കൂറിനകം സ്ഥിരീകരിക്കണം.\nജില്ലാ സർവയലൻസ് ഓഫീസർ, അഡീഷണൽ ജില്ലാ മെഡിക്കൽ ഓഫീസർ എന്നിവരടങ്ങുന്ന കമ്മിറ്റി മാർഗനിർദേശങ്ങളനുസരിച്ച് കൊവിഡ് മരണമാണോയെന്ന് പരിശോധിക്കുന്നു. ഇത് ജില്ലാ മെഡിക്കൽ ഓഫീസർ സ്ഥിരീകരിക്കുന്നു. അങ്ങനെ ജില്ലാതലത്തിൽ തന്നെ കൊവിഡ് മരണമാണോയെന്ന് ഉറപ്പിക്കാനാകുന്നു.\nകൊവിഡ് മരണമാണോയെന്ന് ജില്ലയിൽ സ്ഥിരീകരിച്ച ശേഷം സംസ്ഥാനതലത്തിൽ റിപ്പോർട്ടിംഗ് സമിതിക്ക് റിപ്പോർട്ട് ചെയ്യുന്നു. 14 ജില്ലകളിലേയും റിപ്പോർട്ട് ഈ സമിതി ക്രോഡികരിച്ചാണ് സംസ്ഥാനതലത്തിലെ മരണം കണക്കാക്കുന്നത്.\nRead more on: Covid death | online | Veena George\nഅവയവദാനം: പുതിയ നടപടി കാലതാമസം ഒഴിവാക്കാൻ\n18 വയസിന് മുകളില് പകുതിയിലധികം പേര്‍ക്ക് ആദ്യ ഡോസ് നല്‍കി; വീണ ജോർജ്


Music Archives - Page 132 of 139 -\nമുല്ലച്ചെടയും മുല്ലപ്പൂക്കളുമൊക്കെ പലര്‍ക്കും ഗൃഹാതുരത്വമുണര്‍ത്തുന്നവയാണ്. മുല്ലയും ജീവിതവും തമ്മിലുള്ള ബന്ധത്തിന്റെ കഥ പറയുകയാണ് ജോബ് കുര്യന്റെ 'മുല്ല' എന്ന പുതിയ വീഡിയോ ഗാനം. ജോബ് കുര്യന് തന്നെയാണ് യൂട്യൂബില് ഗാനം പങ്കുവെച്ചതും. ഒരു ചെറു കുറിപ്പോടുകൂടിയാണ് ജോബ് കുര്യന് വീഡിയോ ഗാനം പങ്കുവെച്ചത്. തന്റെ ജീവിതത്തിലുടനീളം മുല്ലയുടെ സ്വാധീനം അനുഭവിക്കാറുണ്ടെന്നു പറഞ്ഞാണ് ജോബിന്റെ കുറിപ്പ് ആരംഭിക്കുന്നത്....\nപ്രേക്ഷക ഹൃദയം കീഴടക്കി തിയേറ്ററുകൾ നിറഞ്ഞാടുന്ന ചിത്രമാണ് തീവണ്ടി. മികച്ച പ്രതികരണങ്ങളിലൂടെ കടന്നുപോകുന്ന ചിത്രത്തിലെ ഗാനവും സൂപ്പർ ഹിറ്റായിരിക്കുകയാണ്. 'ജീവാംശമായി' എന്ന് തുടങ്ങുന്ന ഗാനമാണ് പ്രേക്ഷകർ ഏറ്റെടുത്ത ആ ഗാനം എന്നാൽ ഈ ഗാനം താൻ കോപ്പിയടിച്ചതാണെന്ന് തുറന്ന് സമ്മതിച്ചിരിക്കുകയാണ് സംഗീത സംവിധായകൻ കൈലാസ് മേനോൻ. ഫെയ്‌സ്ബുക്ക് പോസ്റ്റിലൂടെയാണ് കൈലാസ് തന്റെ കോപ്പിയടിക്കഥ വിവരിച്ചത്. കൈലാസിന്റെ ഫെയ്‌സ്ബുക്ക് കുറിപ്പ്...\nഅന്നയും റസൂലും എന്ന ചിത്രത്തിലൂടെ ഫഹദ് ഫാസിലിന്റെ നായികയായി എത്തി പ്രേക്ഷക ഹൃദയം കീഴടക്കിയ നായികയാണ് ആൻഡ്രിയ ജെർമിയ. സിനിമ അഭിനയത്തിന് ശേഷം പുതിയ പരീക്ഷണവുമായി എത്തി പ്രേക്ഷക മനം കവർന്നിരിക്കുകയാണ് താരം. അടുത്തിടെ താരത്തിന്റെതായി പുറത്തിറങ്ങിയ മ്യൂസിക് വീഡിയോയാണ് ഇപ്പോൾ സോഷ്യൽ മീഡിയയിൽ തരംഗമായിരിക്കുന്നത്. ഹോണസ്റ്റ്ലി എന്ന് പേരിട്ടിരിക്കുന്ന വീഡിയോയിൽ അഭിനയിക്കുന്നതും പാടുന്നതുമെല്ലാം...\nപാട്ടുകാരായ ഹോട്ടല് ജീവനക്കാര്‍ക്കൊപ്പം ഗാനം ആലപിക്കുന്ന ശങ്കര് മഹാദേവന്റെ വീഡിയോ ഏറ്റെടുത്തിരിക്കുകയാണ് നവമാധ്യമങ്ങള്. ഹോട്ടലില് നിന്നും രണ്ട് ഗായകരെ കണ്ടെത്തിയ ശങ്കര് മഹാദേവന് അവരെക്കൊണ്ട് പാട്ടുകള് പാടിപ്പിച്ചും അവര്‍ക്കൊപ്പം പാട്ടു പാടിയും വീഡിയോ എടുത്തു. അദ്ദേഹം തന്നെയാണ് ഈ വീഡിയോ സാമൂഹ്യമാധ്യമങ്ങളില് പങ്കുവെച്ചതും. മണിക്കൂറുകള്‍ക്കുള്ളില് തന്നെ വീഡിയോ സാമൂഹ്യ മാധ്യമങ്ങള് ഏറ്റെടുത്തു. നിരവധി പേരാണ്...\nപ്രായത്തെപ്പോലും തോല്‍പിച്ച സ്വരമാധുര്യവുമായി പ്രേക്ഷക ഹൃദയങ്ങള് കീഴടക്കുകയാണ് വൈഷ്ണവി എന്ന കൊച്ചു ഗായിക. ഫ്ളവേഴ്‌സ് ടോപ്പ് സിംഗര് വേദിയില് പാടാനെത്തിയ ഈ കൊച്ചുമിടുക്കിയുടെ പാട്ടിന് മനം നിറഞ്ഞ് സദസ് കൈയടിച്ചു. രണ്ട് പാട്ടാണ് വൈഷ്ണവി പാടിയത്. തമ്പാന് തൊടുത്തത് മലരമ്പ്.... മഞ്ഞണിപ്പൂനിലാവ്... എന്നീ രണ്ടു ഗാനങ്ങളും അതിമനോഹരമായി വൈഷ്ണവി പാടി. വിധികര്‍ത്താക്കള് പോലും എഴുന്നേറ്റു നിന്ന്...\nസംഗീത ലോകത്തെ കുരുന്നു താരങ്ങളെ കണ്ടെത്താന് ഫ്‌ളവേഴ്‌സ് ടോപ്പ് സിംഗര്\nസംഗീതലോകത്ത് പാട്ടിന്റെ പാലാഴി കടഞ്ഞെടുക്കുന്ന കുരുന്നു ഗായിക പ്രതിഭകളെ കണ്ടെത്തുന്നതിനുള്ള ഫ്‌ളവേഴ്‌സ് ടോപ്പ് സിംഗര് നാളെ മുതല് ആരംഭിക്കും. പ്രശസ്ത സിനിമാതാരം ഇന്നസെന്റ് ടോപ്പ് സിംഗര് ഉദ്ഘാടനം ചെയ്യും. സംഗീത സംവിധായകനായ എം ജയചന്ദ്രന്, ഗായകന് എം.ജി ശ്രീകുമാര്, ഗായിക സിത്താര എന്നിവരാണ് ഈ റിയാലിറ്റി ഷോയിലെ വിധി കര്‍ത്താക്കള്. ഫ്‌ളവേഴ്‌സ് ടോപ്പ് സിംഗറിനു വേണ്ടി...\nഏറെ നാളുകള്‍ക്ക് ശേഷം 'അഡാറ് ലൗ'വിലെ പുതിയ ഗാനവും ചിത്രത്തിന്റെ അണിയറ പ്രവര്‍ത്തകര് പുറത്തുവിട്ടു. യൂട്യൂബില് റിലീസായ ഗാനത്തിന് വന് വരവേല്‍പാണ് ലഭിച്ചുകൊണ്ടിരിക്കുന്നത്. ഒമര് ലുലുവാണ് അഡാറ് ലൗ' എന്ന ചിത്രത്തിന്റെ സംവിധാനം നിര്‍വ്വഹിക്കുന്നത്. നേരത്തെ പുറത്തിറങ്ങിയ ചിത്രത്തിലെ 'മാണിക്യ മലരായ പൂവി...' എന്നു തുടങ്ങുന്ന ഗാനം ഏറെ പ്രേക്ഷക ശ്രദ്ധ നേടിയിരുന്നു. ഫ്രീക്ക് പെണ്ണേ...\n‘തീവണ്ടി’യിലെ പുതിയ ഗാനവും ഏറ്റെടുത്ത് സോഷ്യല് മീഡിയ\nതീയറ്ററുകളില് കുതിച്ചു പായുകയാണ് ടോവിനോ തോമസ് നായകനായെത്തുന്ന 'തീവണ്ടീ' എന്ന ചിത്രം. തീവണ്ടിയിലെ 'വിജനതീരമേ...' എന്നു തുടങ്ങുന്ന ഗാനവും ചിത്രത്തിന്റെ അണിയറ പ്രവര്‍ത്തകര് പുറത്തുവിട്ടു. യൂട്യൂബില് റീലീസ് ചെയ്ത് മണിക്കൂറുകള്‍ക്കുള്ളില് തന്നെ ഒരു ലക്ഷത്തിലധികം ആളുകളാണ് ഗാനം കണ്ടത്. ഡോ. നിര്‍മ്മലാദേവിയുടേതാണ് ഗാനത്തിലെ വരികള്. കൈലാസ് മേനോന് സംഗീതം നല്‍കിയ ഈ ഗാനം ആലപിച്ചിരിക്കുന്നത്...


മാതൃകയായി വീണ്ടും, സെന്റ്. മോണിക്ക മിഷൻ മലയാളം പഠനം ആരംഭിക്കുന്നു | Malayalam UK\nമാതൃകയായി വീണ്ടും, സെന്റ്. മോണിക്ക മിഷൻ മലയാളം പഠനം ആരംഭിക്കുന്നു\nJune 10 00:23 2019 by News Desk\tPrint This Article\nസീറോ മലബാർ ഗ്രേറ്റ് ബ്രിട്ടൻ രൂപതയിൽ ആദ്യമായി ഒരു മിഷനിൽ മലയാളം സർട്ടിഫിക്കറ്റ് ക്ലാസ്സുകൾ ആരംഭിക്കുന്നു. സെന്റ്. മോണിക്കമിഷനിലെ സണ്ഡേസ്കൂൾ ആണ് ഈ ആശയത്തിന് പിന്നിൽ. കേരളാ ഗവണ്മെന്റിനു കീഴിലുള്ള മലയാളം മിഷനുമായി ചേർന്നാണ് പഠനം ആസൂത്രണം ചെയ്തിരിക്കുന്നത്. പ്രശസ്ത മലയാളം നോവലിസ്റ്റും കവയത്രിയുമായ ആയ രശ്മി ആണ് ആദ്യ പാഠങ്ങൾ കുട്ടികൾക്ക് പറഞ്ഞു കൊടുക്കുന്നത്. മലയാളം കുട്ടികളെ അവരുടെ നാട്ടിലെ വേണ്ടപ്പെട്ടവരോട് ബന്ധം കൂടുതൽ ഉറപ്പിക്കുന്നതോടൊപ്പം അവരുടെ പാരമ്പര്യത്തെയും സംസ്കാരത്തെയും ഓർമപ്പെടുത്തുകയും ചെയ്യുക എന്നതാണ് ലക്ഷ്യം. മലയാളം കുർബാന കുട്ടികൾക്ക് കൂടുതൽ അനുഭവവേദ്യമാകുവാൻ ഈ ക്ലാസ്സുകൾ സഹായകരമാവുമെന്നു ചാപ്ലിൻ ഫാ.ജോസ് അന്ത്യാംകുളം പ്രത്യാശ പ്രകടിപ്പിച്ചു.ഫാ.ജോസ് അന്ത്യാംകുളം ആത്മീയ നേതൃത്വം നൽകുന്ന മിഷനിൽ ട്രസ്റ്റീസ് ഷിജുവും ജീതുവും നിഷയും കമ്മറ്റി അംഗങ്ങളും, ജയ്‌മോന്റെ നേതൃത്വത്തിൽ സൻഡേസ്കൂൾ ടീമും പിന്തുണയുമായുണ്ട്.\nവൈറ്റ് ഹൗസിനെ കുലുക്കിയ ബിൽ ക്ലിന്റനെതിരായ ലൈംഗികാരോപണം ടിവി സീരിയലാകുന്നു; പിന്നിൽ വിവാദ നായിക മോണിക്ക ലെവന്‍സ്‌കി തന്നെ


Sun Mar 29 2020 11:45:27 GMT+0530 (India Standard Time)\nരഹസ്യമൊഴി എടുക്കാന് പാലക്കാട് ജുഡീഷ്യല് മജിസ്‌ട്രേറ്റ് കോടതിക്ക് അപേക്ഷ നല്‍കി. പ്രസവത്തെ തുടര്‍ന്ന് യുവതി ആശുപത്രിയില് കഴിയുന്നതിനാല് ഇവരുടെ ആരോഗ്യസ്ഥിതി കൂടി കണക്കിലെടുത്താകും കോടതി അനുമതി നല്‍കുക.\nMTP22 March 2019 6:54 AM GMT\nപാലക്കാട്: ചെറുപ്പള്ളശ്ശേരി സിപിഎം ഏരിയാ കമ്മറ്റി ഓഫിസില് പീഡിപ്പിച്ചതായി പരാതി നല്‍കിയ യുവതിയുടെ രഹസ്യമൊഴി ഇന്ന് രേഖപ്പെടുത്തും. രഹസ്യമൊഴി എടുക്കാന് പാലക്കാട് ജുഡീഷ്യല് മജിസ്‌ട്രേറ്റ് കോടതിക്ക് അപേക്ഷ നല്‍കി. പ്രസവത്തെ തുടര്‍ന്ന് യുവതി ആശുപത്രിയില് കഴിയുന്നതിനാല് ഇവരുടെ ആരോഗ്യസ്ഥിതി കൂടി കണക്കിലെടുത്താകും കോടതി അനുമതി നല്‍കുക.\nസംഭവത്തില് ആരോപണം നേരിടുന്ന യുവാവിനെതിരെ കേസെടുത്തിട്ടുണ്ട്. യുവതിയുടെ പരാതി പാലക്കാട് മണ്ഡലത്തിലെ തിരഞ്ഞെടുപ്പിലെ പ്രധാന ചര്‍ച്ചാ വിഷയമായി കഴിഞ്ഞു. യുഡിഎഫും ബിജെപിയും പ്രചരണ രംഗത്ത് വിഷയം ഉന്നയിക്കാന് തീരുമാനിച്ചു.\nലോക്‌സഭാ തിരഞ്ഞെടുപ്പ് അടുത്തിരിക്കെയാണ് പാര്‍ട്ടി ഓഫിസില് പീഡനം നടന്നുവെന്ന വാര്‍ത്ത പുറത്തുവരുന്നത്. ഈ സംഭവം സംസ്ഥാനത്തുടനീളം സിപിഎമ്മിനെ പ്രചാരണ ആയുധമായി മാറും. ചെറുപ്പള്ളശ്ശേരി പീഡനത്തോടെപ്പം പി കെ ശശി എംഎല്‍എക്കെതിരെ ഉയര്‍ന്ന ആരോപണവും യുഡിഎഫ് ഉയര്‍ത്തികാട്ടുന്നുണ്ട്. അതേസമയം, പാര്‍ട്ടിക്കകത്തെ പ്രാദേശിക അഭിപ്രായ വ്യത്യാസങ്ങളാണ് ഈ പരാതിയിലേക്ക് നയിച്ചതെന്നാണ് ഒരു വിഭാഗത്തിന്റെ വാദം. പ്രതിയെന്ന ആരോപിക്കപ്പെടുന്നയാള്‍ക്ക് പാര്‍ട്ടിയുമായി ബന്ധമില്ലെന്നും സിപിഎം നേതാക്കള് പറയുന്നു.\ncherupulassery rape in cpm office സിപിഎം ഓഫിസില് പീഡനം


Malayalee House Thinkal Bhal Ep-33 Dt 19-06-13 - Mallu Live\nHome » Dt 19-06-13 » Ep-33 » Kerala » Kerala Video » Malayalee House » Mallu » Mallu Live » Mallu Video » Reality Show » Surya TV » Thinkal Bhal » TV » TV Channel » TV Show » മലയാളി ഹൗസ് » Malayalee House Thinkal Bhal Ep-33 Dt 19-06-13\nDt 19-06-13 Ep-33 Kerala Kerala Video Malayalee House Mallu Mallu Live Mallu Video Reality Show Surya TV Thinkal Bhal TV TV Channel TV Show മലയാളി ഹൗസ്\nMalayalee House Thinkal Bhay Ep-33 Dt 19-06-13\nഒട്ടേറെ വിവാദങ്ങള്‍ക്ക് തിരികൊളുത്തിയ റിയാലിറ്റി ഷോ 'മലയാളി ഹൗസ്' വീണ്ടും വാര്‍ത്തകളില് നിറയുകയാണ്. സംസ്കാരത്തിന്റെയും സഭ്യതയുടെയും അതിരുകള് ലംഘിക്കുന്നതിന്റെ പേരില് ഏറെ പ്രതിഷേധങ്ങള് നേരിടേണ്ടി വന്ന ഷോയിലെ മത്സരാര്‍ഥിയായ ഒരു പെണ്‍കുട്ടി നടത്തിയ വെളിപ്പെടുത്തലാണ് മലയാളി ഹൗസിനെ വീണ്ടും വാര്‍ത്തകളില് നിറയ്ക്കുന്നത്. തന്റെ കുട്ടിക്കാലത്ത് അമ്മയുടെ ഇളയ സഹോദരന് തന്നെ ലൈംഗികമായി പീഡിപ്പിച്ചിരുന്നുവെന്നാണ് ഷോയിലെ 'തിങ്കള്' എന്ന പെണ്‍കുട്ടി വെളിപ്പെടുത്തിയിരിക്കുന്നത്. ഷോയില് തന്റെ അടുത്ത സുഹൃത്തായ യുവാവിനോടാണ് പെണ്‍കുട്ടി തന്റെ ബാല്യകാലത്തെ ദുരനുഭവങ്ങള് വെളിപ്പെടുത്തിയത്. തനിക്ക് മൂന്നര-നാലു വയസുള്ളപ്പോള് ഡല്‍ഹിയില് താമസിക്കുന്ന സമയത്താണ് ആദ്യമായി അമ്മാവന് തന്നെ ദുരുപയോഗം ചെയ്തതെന്ന് പെണ്‍കുട്ടി പറയുന്നു. അച്ഛനും അമ്മയും മിശ്രവിവാഹിതരായിയിരുന്നു. അതുകൊണ്ടുതന്നെ ഇരുവരുടെയും വീട്ടുകാര്‍ക്ക് ആ ബന്ധം ഇഷ്ടമല്ലായിരുന്നു. അച്ഛനും അമ്മയ്ക്കും താനുള്‍പ്പെടെ3പെണ്‍കുട്ടികളായിരുന്നു. അച്ഛന് രാജ്പൂരിലായിരുന്നു ജോലി. തനിക്ക് 14 മാസം പ്രായമുള്ളപ്പോള് തന്നെ കുട്ടിക്കാനത്ത് അമ്മച്ചിയുടെ (അമ്മയുടെ അമ്മയുടെ) അടുത്താക്കി അമ്മ അച്ഛന്റെ അടുത്തേക്ക് പോയി. എല്.കെ.ജി.-യു.കെ.ജി ഒക്കെ കുട്ടിക്കാനത്ത് ആയിരുന്നു. അതിനുശേഷം മൂന്നര വയസുള്ളപ്പോള് താന് തിരിച്ച് ഡല്‍ഹിയിലേക്ക് പോയി. അമ്മയ്ക്ക് മൂന്ന് സഹോദരന്മാരയിരുന്നു. അതില് ഏറ്റവും ഇളയ അമ്മാവന് തങ്ങളോടൊപ്പമായിരുന്നു താമസിച്ചിരുന്നത്. ഞായറാഴ്ചകളില് അമ്മയും തന്റെ മറ്റൊരു സഹോദരിയും കൂടി എറണാകുളത്തേക്ക് വരും. ആ സമയത്ത് വീട്ടില് താനും അമ്മാവനും മാത്രമേ ഉണ്ടാകൂ. ഈ സമയത്താണ് അമ്മാവന് തന്നെ ലൈംഗികമായി ദുരുപയോഗം ചെയ്തിരുന്നതെന്ന് പെണ്‍കുട്ടി പറയുന്നു. താന് വേണ്ട.. വേണ്ട എന്ന് പറഞ്ഞു ഒരുപാട് കരയുമായിരുന്നു. 10 വയസുവരെ ഇത് തുടര്‍ന്നു. ഭയം മൂലം താന് ഇക്കാര്യം അമ്മയോട് പറഞ്ഞിരുന്നില്ലെന്നും പെണ്‍കുട്ടി പറഞ്ഞു. കുട്ടിക്കാലത്തെ ദുരനുവഭവങ്ങള് പില്‍ക്കാലത്ത് തനിക്ക് എന്തും നേരിടാനുള്ള കരുത്ത് നല്‍കിയെന്നും പെണ്‍കുട്ടി പറയുന്നു. കുട്ടികള്‍ക്കും സ്ത്രീകള്‍ക്കുമെതിരെയുള്ള ലൈംഗികാതിക്രമങ്ങള് ചര്‍ച്ചാവിഷയമാകുന്ന വര്‍ത്തമാനകാല പശ്ചാത്തലത്തില് തിങ്കളിന്റെ വെളിപ്പെടുത്തലിന്റെ അടിസ്ഥാനത്തില് പോലീസ് കേസെടുക്കുമോ എന്നാണ് പൊതുസമൂഹം ഉറ്റുനോക്കുന്നത്. പെണ്‍കുട്ടിയുടെ വെളിപ്പെടുത്തല് കേള്‍ക്കാം, താഴെ കൊടുത്തിരിക്കുന്ന വീഡിയോയുടെ 9:56 മിനിറ്റ് മുതല്......\nTag: Malayalee House, Thinkal Bhal, Ep-33, Dt 19-06-13, Mallu, Mallu Video, Kerala, Kerala Video, Mallu Live, Surya TV, Reality Show, TV Show, TV, TV Channel, മലയാളി ഹൗസ്,\nLabels: Dt 19-06-13, Ep-33, Kerala, Kerala Video, Malayalee House, Mallu, Mallu Live, Mallu Video, Reality Show, Surya TV, Thinkal Bhal, TV, TV Channel, TV Show, മലയാളി ഹൗസ്


ടയർ മാറ്റി സഹായിച്ച് ദുബായ് പൊലീസ്, നടി നൈല ഉഷയുടെ വാഹനാനുഭവങ്ങള് | Nyla Usha Celebrity Car\nടയർ മാറ്റി സഹായിച്ച് ദുബായ് പൊലീസ്, നടി നൈല ഉഷയുടെ വാഹനാനുഭവങ്ങള്\nജസ്റ്റിൻ മാത്യൂ January 07, 2020 10:30 AM IST\n‘പൊറിഞ്ചു മറിയം ജോസ്’ സിനിമ കണ്ടവരാരും മറക്കില്ല മറിയത്തെ. പാതിരാത്രിയിൽ പിന്നാലെ വണ്ടിയോടിച്ചു വന്നു ശല്യപ്പെടുത്തിയ പൂവാലന്മാരെ ജാക്കിലിവറുമായി ചാടിയിറങ്ങി വെല്ലുവിളിക്കുന്ന തന്റേടിയായ മറിയം. തിരശീലയ്ക്കു പുറത്തും മറിയം അങ്ങനെയാണോ? മറിയം ആയി തകർത്തഭിനയിച്ച നൈല ഉഷ തന്റെ വാഹനാനുഭവങ്ങൾ‘ഫാസ്റ്റ്ട്രാക്കിനോടു’പങ്കുവയ്ക്കുന്നു... പൊറിഞ്ചു മറിയം ജോസിലെ മറിയം നാട്ടുവഴികളിലൂടെ പ്രീമിയർ പത്മിനി ഓടിച്ചു നടക്കുന്നുണ്ടെങ്കിലും നൈല ഉഷ്യ്ക്ക് ഇഷ്ടം ദുബായിലൂടെ ഔഡിയിൽ പറക്കാനാണ്. വണ്ടി ഓടിക്കാൻ ഇപ്പോഴും പേടിയാണന്നു പറയുന്ന നൈലയ്ക്കു പക്ഷേ, വണ്ടിയില്ലാതൊരു ജീവിതമില്ല.\nഅയ്യോ.. മാനുവൽ കാറോ..\nമാനുവൽ കാർ എന്നു കേട്ടാൽ നൈലയുടെ ചങ്കിടിക്കും. കാരണം നൈലയ്ക്കു മാനുവൽ കാർ ഒാടിക്കാനറിയില്ല. പ്രത്യേകിച്ച് നാട്ടിലെ വഴികളിലൂടെ വണ്ടി ഓടിക്കേണ്ടി വന്നാൽ പെട്ടു. ‘എനിക്ക് നാട്ടിലെ ലൈസൻസ് ഇല്ല. ദുബായിലെ ലൈസൻസാണുള്ളത്. അതും ഓട്ടമാറ്റിക്. എന്നാൽ2സിനിമകളിൽ മാനുവൽ കാർ ഓടിച്ചിട്ടുണ്ട്. പ്രീമിയർ പത്മിനിയും ഫിയറ്റും. ഷൂട്ടിങ് സെറ്റിലെ അസിസ്റ്റന്റ് ഡയറക്ടർമാരാണ് ഡ്രൈവിങ്ങിനുള്ള കോൺഫിഡൻസ് തന്നത്. അങ്ങനെ ഞാൻ മാനുവൽ കാറും ഓടിച്ചു...’\nഓടിക്കാത്ത ഞാൻ നാട്ടിലുള്ള കാലത്ത്് വണ്ടിയോടിക്കാൻ ഭയങ്കര പേടിയായിരുന്നു. സൈക്കിളെടുത്തുപോലും റോഡിലേക്ക് ഇറങ്ങാൻ പേടി. ദുബായിലെ റോഡിൽ വണ്ടിയോടിക്കുന്ന കാര്യം സ്വപ്നത്തിൽ പോലുമില്ലായിരുന്നു. പക്ഷേ, ഇവിടെ വണ്ടിയില്ലാതെ പറ്റില്ല. 45 കിലോമീറ്റർ ദൂരമുണ്ടായിരുന്നു ഓഫിസിലേക്ക്. നിവൃത്തിയില്ലാതെ ഡ്രൈവിങ് പഠിച്ചു. ദുബായിലെത്തി ആദ്യവർഷം തന്നെ ലൈസൻസ് എടുത്തു 22–ാംവയസ്സിൽ.\nആദ്യം വാങ്ങിയ വാഹനം ടൊയോട്ട എക്സ്ഇ. മഞ്ഞ നിറമുള്ള ഒരു ക്യൂട്ട് കാർ. മൂന്നു വർഷം അവനായിരുന്നു എന്റെ ബെസ്റ്റ്ഫ്രണ്ട്. എന്റെ ഓൾ ടൈം ഫേവറിറ്റ് കാർ ഏതെന്നു ചോദിച്ചാൽ ഉത്തരം എക്സ്‌ഇ തന്നെ.\nഒരു അഴിയാക്കുരുക്ക് അപാരത\nഭയങ്കര ശ്രദ്ധക്കുറവുള്ള ആളാണു ഞാൻ. വണ്ടിക്കെന്തെങ്കിലും പറ്റിയാലും അറിയാറില്ല. ഒരുദിവസം ഡ്യൂട്ടി കഴിഞ്ഞ് പോരുമ്പോഴാണ്. ദുബായിലെ മക്തും ബ്രിഡ്ജിൽ വച്ച് കാർ ഓഫായിപ്പോയി. ഭയങ്കര തിരക്കുള്ള സമയം. ഞാൻ വീണ്ടും വീണ്ടും സ്റ്റാർട്ട് ചെയ്യാൻനോക്കി, നോ രക്ഷ. പിന്നെയാണു മനസ്സിലായത്, പെട്രോൾ തീർന്നതാണെന്ന്. പതിയെ പുറത്തേക്ക് ഇറങ്ങി. ആളുകൾ നന്നായി ചീത്ത വിളിക്കുന്നുണ്ട്. ആരെയും ശ്രദ്ധിക്കാതെ മുന്നോട്ടു നടന്നു. പെട്രോൾപമ്പിലെത്തി. പക്ഷേ, അവിടെ പെട്രോൾ കുപ്പിയിലൊന്നും കൊടുക്കില്ല. ഞാൻ ഒരു വിധത്തിൽ എന്റെ അവസ്ഥ അവരെ പറഞ്ഞു മനസ്സിലാക്കി. ഒരു കുപ്പി വെള്ളം വാങ്ങി, കാലിയാക്കി അതിൽ പെട്രോൾ വാങ്ങി. ആ സമയം എന്നെ അറിയാവുന്ന ഒരാൾ പെട്രോളടിക്കാനെത്തി. എന്നെ അദ്ദേഹത്തിന്റെ വാഹനത്തിൽ കൊണ്ടു പോയി കാറിൽ പെട്രോൾ ഒഴിച്ചു തന്നു. അപ്പോഴേക്കും റോഡിൽ വമ്പൻ ബ്ലോക്ക്. ഒരു വിധത്തിൽ അവിടെ നിന്ന് ഒാടി രക്ഷപ്പെടുകയായിരുന്നു.\nദുബായ് പൊലീസ് വേറെ ലെവലാ...\nവണ്ടി വാങ്ങി ആദ്യ ദിവസം തന്നെ ടയർ പഞ്ചറായി. രാത്രി ഡ്യൂട്ടി കഴിഞ്ഞു വരുന്ന വഴിയാണ്. പരിചയക്കാരാരും അടുത്തില്ല. ആകെ പെട്ടു പോയ അവസ്ഥ. ഉടനെ പൊലീസിനെ വിളിച്ചു. വൈകാതെ തന്നെ അവർ എത്തി. എന്നോടു കാറിൽ ഇരുന്നോളാൻ പറഞ്ഞിട്ട് അവർ തന്നെ ടയർ മാറ്റിത്തന്നു!\nഎന്റെ സ്വന്തം എ7\nഇപ്പോൾ ഔഡി എ7 ആണ് എന്റെ കാർ. ഒരുപാട് ഇഷ്ടപ്പെട്ടു വാങ്ങിയതാണ്. വളരെ സ്മൂത്താണ്. അതുകൊണ്ട് വേഗം കൂടുന്നത് അറിയില്ല. പ്ലെയിനിൽ ഇരിക്കുന്നതു പോലെ കംഫർട്ടബിൾ യാത്ര. കറുപ്പാണ് എന്റെ ഇഷ്ടനിറമെങ്കിലും എ7 വൈറ്റാണ്.\nഇനി വാങ്ങാൻ ആഗ്രഹിക്കുന്നത് റെയ്ഞ്ച് റോവറാണ്. പക്ഷേ, ബിഎംഡബ്ല്യു എക്സ്6 ഉം ടെസ്‌ലയും മനസ്സിലുണ്ട്.\nഎന്നും ഇഷ്ടം ദുബായ്\nഎന്റെ ഫേവറിറ്റ് സ്ഥലം ദുബായ് ആണ്. പോയിട്ടുള്ള സ്ഥലങ്ങളിൽ ഏറ്റവും ഇഷ്ടപ്പെട്ടത് പാരിസ്. ചരിത്രത്തിന്റെയും പുതിയ കാലത്തിന്റെയും ഒരുമിക്സ് പാരിസിൽ കാണാം. അവിടെയുള്ളവരൊക്കെ ഭയങ്കര ഫാഷനബിളാണ്.\nപെൺകുട്ടികളോട് ഒരു വാക്ക്\nവണ്ടിയോടിക്കാൻ എന്നെക്കാൾ പേടിയുള്ള ഒരാളുണ്ടാകുമോ എന്നെനിക്കു സംശയമുണ്ട്. എന്നിട്ടും ഞാൻ ലൈസൻസ് എടുത്തു. ഇത് ആത്മവിശ്വാസത്തിന്റെ ഒരു കളിയാണ്. സ്ത്രീകളെല്ലാം ഡ്രൈവിങ് പഠിക്കണം എന്നാണ് എന്റെ അഭിപ്രായം കാരണം, അതു നമ്മളെ കൂടുതൽ സ്വതന്ത്രരാക്കും.\nEnglish Summary: Celebrity Car Nyla Usha


ബെംഗളൂരു ഐ.ഐ.എമ്മില് കെ.കെ.ശൈലജ ടീച്ചറുടെ പ്രഭാഷണം നാളെ - News Bengaluru\nബെംഗളൂരു ഐ.ഐ.എമ്മില് കെ.കെ.ശൈലജ ടീച്ചറുടെ പ്രഭാഷണം നാളെ\nBy news desk\t On Jul 9, 2021 0\nബെംഗളൂരു: ബെംഗളൂരു ഐ.ഐ.എമ്മില് മുന് കേരള ആരോഗ്യ മന്ത്രി കെ.കെ. ശൈലജ പ്രഭാഷണം നടത്തുന്നു. ശനിയാഴ്ച രാത്രി ഏഴിന് ഓണ്‍ലൈനായാണ് പ്രഭാഷണം. ഐ.ഐ.എമ്മിന് കീഴിലുള്ള സെന്റര് ഫോര് പബ്ലിക്ക് പോളിസിയുടെ സ്ഥാപക ദിനത്തോടനുബന്ധിച്ചാണ് പ്രഭാഷണം സംഘടിപ്പിക്കുന്നത്.\n2000-ലാണ് സെന്റര് ഫോര് പബ്ലിക്ക് പോളിസി സ്ഥാപിച്ചത്. വിവിധ മേഖലകളില് കഴിവ് തെളിയിച്ചവരെയാണ് പ്രഭാഷണത്തില് ഉള്‍പ്പെടുത്തുക. കേരളത്തിലെ നിപ, കോവിഡ് പ്രതിരോധം എന്നിവ മികച്ച രീതിയില് കൈകാര്യം ചെയ്ത പശ്ചാത്തലത്തിലാണ് ശൈലജ ടീച്ചര്‍ക്ക് ക്ഷണം ലഭിച്ചത്.\nവടക്കന് കര്‍ണാടകയിലെ അഞ്ച് ജില്ലകളില് വ്യവസായ ഹബുകള് നിര്‍മിക്കുന്നു


റെനാറ്റോ സാഞ്ചേസിനെ സ്വന്തമാക്കാൻ എ സി മിലാൻ ശ്രമിക്കുന്നു | Fanport | Transfer Rumours News Malayalam\nHome Football Transfer Rumours റെനാറ്റോ സാഞ്ചേസിനെ സ്വന്തമാക്കാൻ എ സി മിലാൻ ശ്രമിക്കുന്നു\nറെനാറ്റോ സാഞ്ചേസിനെ സ്വന്തമാക്കാൻ എ സി മിലാൻ ശ്രമിക്കുന്നു\nJune 7, 2022 - 3:00 PM\nപോർച്ചുഗീസ് യുവതാരം റെനാറ്റോ സാഞ്ചേസ് ലില്ലെ വിടാൻ സാധ്യത. സീരി എ ചാമ്പ്യന്മാരായ എ സി മിലാൻ ആണ് റെനാറ്റോ സാഞ്ചേസിനെ സ്വന്തമാക്കാൻ ശ്രമിക്കുന്നത്. കഴിഞ്ഞ ജനുവരി മുതൽ സാഞ്ചേസ് മിലാനുമായി ചർച്ചകൾ നടത്തുന്നുണ്ട്. ചെറുപ്പം മുതലെ വലിയ ക്ലബുകൾ പിറകിൽ ഉള്ള താരമാണ് റെനാറ്റോ. താരം മുമ്പ് പല വലിയ ക്ലബുകൾക്കും കളിച്ചിട്ടുണ്ട് എങ്കിലും അപ്പോഴൊന്നും പ്രതീക്ഷയ്ക്ക് ഒത്ത് തിളങ്ങാൻ ആയിരുന്നില്ല.\nഎന്നാൽ അവസാന വർഷങ്ങളിൽ തന്റെ പൊടൻഷ്യലിലേക്ക് റെനാറ്റോ ഉയർന്നിട്ടുണ്ട്. 2019 മുതൽ താരം ലില്ലെയിൽ ഉണ്ട്. ലില്ലെക്ക് ഒപ്പം സാഞ്ചേസ് ലീഗ് കിരീടവും നേടിയിട്ടുണ്ട്. ഇപ്പോൾ പോർച്ചുഗീസ് ദേശീയ ടീമിലെയും സ്ഥിര സാന്നിദ്ധ്യം ആണ് സാഞ്ചസ്. മുമ്പ് ബെൻഫികയ്ക്ക് ആയി കളിച്ചാണ് സാഞ്ചസ് ലോക ശ്രദ്ധ നേടിയത്. അവിടെ നിന്ന് ബയേണിലേക്ക് എത്തിയ സാഞ്ചേസിന് പക്ഷെ അവിടെ നിരാശയായിരുന്നു ഉണ്ടായിരുന്നത്. ബയേണിൽ അധികം അവസരവും സാഞ്ചേസിന് കിട്ടിയിരുന്നില്ല.\n2016 യൂറോ കപ്പിൽ പോർച്ചുഗലിനെ ചാമ്പ്യന്മാർ ആക്കുന്നതിൽ വലിയ പങ്കുവഹിച്ച താരവുമാണ് റെനാറ്റോ.\nPrevious articleതിരിച്ചടിച്ച് കര്‍ണ്ണാടക, 98 റൺസ് ലീഡ്\nNext article“നല്ല ഇന്ത്യൻ കളിക്കാർ എല്ലാം ഐ എസ് എല്ലിലാണ് കളിക്കുന്നത്” – സ്റ്റിമാച്